title: পাট

text:
ধান ও গম বাংলাদেশের
প্রধান দুটি খাদ্য শস্য। কিন্তু বছরের পর বছর একই জমিতে ধান এবং গমের আবাদ করা হলে পরিবেশগত দীর্ঘস্থায়ী সমস্যা সৃষ্টি হয়। ধান ও গমের শিকড় ৩-৪ ইঞ্চির বেশি গভীরে প্রবেশ করতে পারে না। তাছাড়া শিকড়ের নিচে একটি শক্ত আস্তরণ সৃষ্টি হয়; এর নিচে গাছের খাদ্য উপাদান জমা হয়। কিন্তু ধান ও গমের শিকড় সেখানে পৌঁছাতে পারে না। তবে এর উপরের স্তরের খাদ্য উপাদান নিশেষিত হয়ে যায়। এ অবস্থায় ফসল- চক্রে পাট চাষ করা হলে পাটের ১০-১২ ইঞ্চি লম্বা শিকড় মাটির তলার শক্ত আস্তরণ ভেঙ্গে ফেলে এবং নীচের স্তর থেকে খাদ্য গ্রহণ করে। আরো জানা যায় যে, পাটগাছ যে খাবার খায় তার ৬০% মাঠে দাঁড়ানো অবস্থায় পাতা ঝড়ানোর মাধ্যমে মাটিতে ফিরিয়ে দেয়। তাই ধান, গম এবং অন্যান্য ফসলের আবাদ টিকিয়ে রাখতে হলে শস্য পর্যায়ে পাট চাষ অবশ্যই করতে হয়।


title: বাংলামতি

text: বাংলামতি চাষের আদর্শ সময় বোরো মৌসুম। ধান গাছের উচ্চতা ৮২ সেমি। এর জীবনকাল ১৫৫ দিন। এ জাতের প্রধান বৈশিষ্ট্য চাল লম্বা, চিকন, সুগন্ধি ও সাদা। এ ধানের গড় ফলন প্রতি হেক্টরে ৬.০ টন। বাংলাদেশে উৎপন্ন অন্যান্য জাতের ধানের তুলনায় এ ধান দেখতে দীর্ঘতর ও সরু। ধানের পেছনের অংশ তরবারির ডগার মত বাঁকা। ধানের চারা অবস্থা থেকে শুরু করে পাতা ও কাণ্ড সবুজ থাকা পর্যন্ত সুগন্ধ বেশি ছড়ায়। এমনকি ধান পাকা ও মাড়াই পর্যন্ত সবুজাভ থাকে। এটি কেবল আধুনিক জাতের ধান নয়, এটি উচ্চফলনশীলও বটে। দেশে সুগন্ধি ধান হিসেবে কালজিরা, চিনি কানাই, ব্রি উদ্ভাবিত দুলাভোগ বা অন্য যে পাঁচ-দশটি জাত চাষ হয় তার সবই আমন মৌসুমের। বাংলামতি বাংলাদেশে বোরো মৌসুমে চাষাবাদের উপযোগী প্রথম ও একমাত্র সুগন্ধি ধানের জাত।


title: মহম্মদ বাজার (সমষ্টি উন্নয়ন ব্লক)

text: বীরভূম জেলা সর্বাধিকভাবে ধান চাষভিত্তিক জেলা হিসেবে জানা যায়। ২০১০-১১ খ্রিস্টাব্দে এখানে ২৪৯,০০০ হেক্টর জমিকে ধান চাষের আওতায় আনা হয়েছিল। ধান চাষের জমি সুনা এবং শালি জমি হিসেবে আছে। জমিতে বছরে দুই থেকে তিনবার ধান ফসল ফলানো হয়। বীরভূম জেলায় অন্যান্য শস্যের মধ্যে: ছোলা, মসুরি, মটর কড়াই, গম, তিসি, তিল, খেসারি, আখ এবং কখনো কখনো তুলো উৎপন্ন হয়। ১৯২,৪৭০ হেক্টর চাষযোগ্য জমিকে বিভিন্ন উপায়ে সেচের অন্তর্ভুক্ত করা হয়; যেমন পুকুর, খাল, নদী থেকে জল তোলার সেচ ব্যবস্থা এবং নানা ধরনের গভীর ও অগভীর নলকূপ। ২০০৯-১০ খ্রিস্টাব্দে ১৫৮,৩৮০ হেক্টর জমিকে খালের জল থেকে সেচসেবিত করা হয়েছিল। ময়ূরাক্ষি এবং হিজলি নদীতে বড়ো ধরনের সেচ প্রকল্প চালু আছে। অন্যান্য নদনদীগুলো, যেমন অজয়, ব্রাহ্মণী, কুশকুর্ণি, দ্বারকা, হিঙ্গলা এবং কোপাই - এগুলোও বীরভূম জেলায় সেচের কাজে যথেষ্ট সহায়ক হয়ে থাকে।


title: মাষকলাই

text: ডালশস্যটির চাষ ভারতীয় উপমহাদেশে প্রাচীনকাল থেকেই চলছে। এটি বনেও জন্মে, তবে এঁটেল মাটিতে ভাল ফলে। খরাসহিষ্ণু এই ডাল বর্ষা ও শীত মৌসুমের ফসল। ধানের সঙ্গে প্রায়শ পর্যায়িক চাষে এবং কখনও কখনও মিশ্রচাষেও ফলানো হয়। অগভীর চষা জমিতেই ভাল ফলন দেয়, গভীর চষা জমিতে ফলের বদলে ডালপালাই বেশি বাড়ে। ফসল পাকে ৮০-১২০ দিনের মধ্যে। ফলন হেক্টর প্রতি প্রায় ৭১৪ কেজি শুকনো ডাল। বাংলাদেশে মাষকলাই চাষের জমির পরিমাণ প্রায় ১,৪৮,৩৮০ হেক্টর ও বার্ষিক মোট উৎপাদন প্রায় ১,৩৬,০৮৫ মে টন।


title: রক্তরস

text: রক্তরস হল রক্তের একটি গুরুত্বপূর্ণ উপাদান। এটি হালকা হলুদাভ তরল যা সাধারণত দেহের বিভিন্ন প্রকার রক্তকোষ ধারণ করে। মানব দেহের শতকরা প্রায় ৫৫ ভাগই হল রক্তরস। রক্তরস মূলত কোষপর্দার বাইরের রক্তগহ্বরের মধ্যকার তরল পদার্থ। এর ৯৫ শতাংশ হল জল এবং ৬-৮% শতাংশ বিভিন্নপ্রকার প্রোটিন (অ্যালবুমিন, গ্লোবুলিন, ফাইব্রিনোজেন), গ্লুকোজ, ক্লোটিং উপাদান, ইলেক্টোপ্লেট (Na, Ca, Mg, HCO, Cl, ইত্যাদি), হরমোন এবং কার্বন ডাইঅক্সাইড (রক্তরস বিপাকীয় সংবহনতন্ত্রের মূল মাধ্যম)। রক্তরস মানবদেহের আমিষ সংরক্ষণের কাজও করে থাকে। এটি রক্তগহ্বরের অভিস্রবণ প্রক্রিয়া অটুট রাখে যাতে রক্তে বিভিন্ন ইলেক্ট্রোলাইট যথানুপাতে বিদ্যমান থাকে এবং মানবদেহ বিজাণু সংক্রমণ ও বিবিধ রক্তবৈকল্য থেকে মুক্ত থাকে।


title: পেশী

text: মানবদেহে পেশী প্রধানত ৩ প্রকার। এগুলি হল কঙ্কাল পেশী, মসৃণ পেশী এবং হৃদ্‌পেশী।


title: অর্শরোগ

text: হেমোরয়েড কুশন হল স্বাভাবিক মানব শরীরের অংশ ও তাতে অস্বাভাবিক পরিবর্তন দেখা দিলেই কেবল তা বিকার বা রোগগত বিষয়ে পরিণত হয়। স্বাভাবিক পায়ু পথে প্রধান তিনটি কুশন থাকে। এগুলি বাম পার্শ্বে, ডানদিকে সম্মুখভাগে ও ডানদিকে পিছনে অবস্থিত। এগুলি ধমনী বা শিরা দ্বারা গঠিত নয়, তবে সাইনোসয়েডস নামক রক্তনালী, যোজক কলা ও মসৃণ কলা দ্বারা গঠিত। সাইনোসয়েডের প্রাচীরে শিরা-প্রাচীরের ন্যায় কোনো পেশী কলা নাই। এই রক্ত নালীগুলো হেমোরয়ডাল প্লেক্সাস (হেমোরয়েডের জাল) হিসাবে পরিচিত।


title: বৌদ্ধ ধর্ম সংশ্লিষ্ট টীকাসমূহ

text: বোধিসত্ত্বদের দশ পারমী,দশ উপপারমী ও দশ পরমার্থ পারমী পরিপূর্ণ করার কারণে তাঁরা ৩২ প্রকার মহাপুরুষ লক্ষণ এবং অশীতি প্রকার অনুব্যঞ্জন লক্ষণ প্রাপ্ত হয়ে থাকে।অশীতি প্রকার অনুব্যঞ্জন লক্ষণগুলি নিম্ন রুপঃ ১।উন্নত নখ(তুঙ্গ নখা) ২।তাম্রবর্ণ নখ(তম্ব নখা) ৩।স্নিগ্ধ নখ(সিনিগ্ধ নখা) ৪।সুগঠিত আঙ্গুল (বটঠঙ্গুলি) ৫।চিত্রাঙ্গুল(চিত্তাঙ্গলি) ৬।অনুপূর্ব আঙ্গুল (অনুপূব্বাঙ্গলি) ৭।নির্গ্রন্থ শিরা (নিগগন্ত সিরা) ৮।গুপ্ত শিরা (গূঢ় সিরা) ৯।নিগুঢ় গুলফ (গূঢ় গুলফা) ১০।সবল গ্রন্থি (ঘণ সন্ধি) ১১।সম ও সমান পদ (অবিসম সমপাদা) ১২।পরিপূর্ণ পুরুষ লক্ষণ (পরিপূন্না ব্যঞ্জনহ) ১৩।সমরশ্মি সম্প্রসারণ (সমন্ত পভা) ১৪।মৃদুগাত্র (মদু গত্তো) ১৫।সুন্দর গাত্র (বিসদ গত্তো) ১৬।অলীন গাত্র (অদীন গত্তো) ১৭।অনুসন্ধি গাত্র (অনুসন্ধি গত্তো) ১৮।সুসংহত গাত্র (সুসমহ গত্তো) ১৯।সুবিভক্ত,অঙ্গ প্রত্যঙ্গ (সুবিভত্তাঙ্গ প্রত্তোঙ্গো) ২০।নিখিল অবিকৃত শরীর (নিখিলা দুসট সরীরা) ২১।অতি সৌম্য গাত্র (ব্যপগততি্লকালক গত্তো) ২২।তুলাসদৃশ পদতল(তুল মদু পণয়হ) ২৩।গভীর হস্তরেখা (গম্ভীর পাণি লেখা) ২৪।অভঙ্গ হস্তরেখা (অভগণ পাণি লেখা) ২৫।অচ্ছিন্ন হস্তরেখা (অচ্ছিন্ন পাণি লেখা) ২৬।অনুপূর্ব হস্তরেখা (অনুপূব্বা পাণি লেখা) ২৭।বিম্বোষ্ঠ (বিম্বোটঠা) ২৮।সুবাসিত উচ্চারণ (নাভায়তননবচনা) ২৯। মৃদু,সরু লোহিত জিহবা (মদু তনু করত্ত জিবহা) ৩০।গজেন্দ্রয় সহিত অনুকরণীয় স্বর (গজগরজিতস্তনিত সসরা) ৩১।সু-উচ্চারিত স্বর (সুসসরবর গিরা) ৩২।মঞ্জুঘোষ (মঞ্জুঘোসা) ৩৩।গজেন্দ্র গতি (নাগবিক্কান্ত গামী) ৩৪।বৃষভ গতি (রসভবিক্কান্ত গামী) ৩৫।হংসরাজ গতি (হংস রিক্কান্তগামী) ৩৬।সিংহরাজগতি (সীহবিক্কান্তগামী) ৩৭।দক্ষিণাবর্ত গতি (অভিদকখিন গামী) ৩৮।সমস্ফীতউদসদ (উদসদসমা) ৩৯।সমস্ত প্রাসাদক (সমস্ত পাসদিকা) ৪০।পবিত্র আচার ব্যবহার (সুচি সমাচারা) ৪১।পরম পবিত্র বিশুদ্ধ লোম (পরম সুচি বিসুদ্ধ লোমা) ৪২।পরিমন্ডলাকার সমোজ্জল রশ্মি (বিতি মিরসমন্তপপভা) ৪৩।ঋজুগাত্র (উজুগত্তো) ৪৪।মৃদু গাত্র (মদুগত্তো) ৪৫।অনুপূর্ব গাত্র (অনুপূব্ব গত্তো) ৪৬।ধনু উদর(চাপোদরা) ৪৭।সুচারু রুপে বৃহতাকার গোল ভূঁড়ি (চারুকখাভগদনোদরা) ৪৮।গম্ভীর নাভী (গম্ভীর নাভী) ৪৯।অভঙ্গ নাভী (অভগণ নাভী) ৫০।অচ্ছিন্ন নাভী (অচ্ছিন্ননাভী) ৫১।দক্ষিণাবর্ত নাভী (অভিদ কখিনাবত্ত নাভী) ৫২।পরিণত জানুমন্ডল (পরিণত জানু মন্ডলা) ৫৩।সুগঠিত দন্ত (বট্টি দাঠা) ৫৪।তীক্ষ্ম দন্ত (তীণহ দাঠা) ৫৫।অভগ দন্ত (অভগণ দাঠা) ৫৬।অচ্ছিন্ন দন্ত (অচ্ছিন্ন দাঠা) ৫৭।সমদন্ত (অবিংস মদাঠা) ৫৮।উন্নত নাক (তুঙ্গ নাসা) ৫৯।অনতি-আয়তন নাক (নাত্তায়তন নাসা) ৬০।ভ্রমরকানো নয়ন (অসিত নয়না) ৬১।নীলশ্বেতকমল সদৃশ নয়নদ্বয় (অসিত সিত কমল দসস-নয়না) ৬২।কালভ্রু (অসিত ভ্রম) ৬৩।স্নিগ্ধভ্রু (সিনিগ্ধলোক ভম) ৬৪।আয়্তরুচির কর্ণ (অপরীত্ত কন্না) ৬৫।সমরুপ কর্ণ (অবিসম কন্না) ৬৬।ত্রুটিমুক্ত কর্ণ (ব্যপগতকন্না দোসা) ৬৭।অবিচলিত অবিকৃত সংযত ইন্দ্রিয় (অনুপহতা অনুপক্লিটঠ সন্তিন্দ্রিয়া) ৬৮।উত্তম সমানুপাতিক ললাট (উত্তমসেটঠ সংমিতমূখললাটা) ৬৯।কালকেশরাশি (অসিত কেসা) ৭০।সমকেশ (সহিত কেসা) ৭১।উজ্জ্বল কেশ (চিত্তকেসা) ৭২।জটাবিহীন কেশ (বিব্বত্ত কেসা) ৭৩।অভঙ্গ কেশ (অভগন কেসা) ৭৪।অচ্ছিন্ন কেশ (অচ্ছিন্ন কেসা) ৭৫।কোমল কেশ (অপরুস কেসা) ৭৬।স্নিগ্ধ কেশ (সিনিগ্ধ কেসা) ৭৭।সুরভিত কেশ (সুরভি কেসা) ৭৮।অগ্রকুঞ্চিত কেশ (বল্লিতাগগকেসা) ৭৯।সুগঠিত মস্তক (সুসিরসো) ৮০।স্বতিক,নন্দ্যাবর্ত মুক্তিক,লক্ষণযুক্ত কেশ (স্বস্তিক নন্দ্যাবত্ত-মুক্তিক সেসটঠ সন্নিকাসাকেসা)


title: শিব

text: শিবের এই নামটির একটি দার্শনিক ব্যাখ্যাও রয়েছে। পণ্ডিতগণ মনে করেন মানবদেহ তিন প্রকার - "স্থূল শরীর" বা বহিঃস্থ দেহ, "সূক্ষ্ম শরীর" বা মন এবং "কারণ শরীর" বা আত্মার চৈতন্যময় রূপ। এই তিন শরীরকে একত্রে "ত্রিপুর" বলা হয়। ত্রিপুরান্তক বেশে শিব মানব সত্ত্বার এই ত্রিমুখী অস্তিত্বের ধ্বংস ও বিলোপ ঘটিয়ে মানবকে পরমসত্ত্বার সঙ্গে লীন হতে সহায়তা করেন। এই বেশে তিনি মায়া ও অজ্ঞানকে ধ্বংস করে পরম চৈতন্যের সঙ্গে মানুষের মিলন ঘটান।


title: কালী

text: তন্ত্র পুরাণে দেবী কালীর একাধিক রূপভেদের উল্লেখ পাওয়া যায়। "তোড়লতন্ত্র" অনুসারে, কালী আট প্রকার। যথা: দক্ষিণকালিকা, সিদ্ধকালিকা, গুহ্যকালিকা, শ্রীকালিকা, ভদ্রকালী, চামুণ্ডাকালিকা, শ্মশানকালিকা ও মহাকালী। "মহাকাল সংহিতা"র অনুস্মৃতিপ্রকরণে নয় প্রকার কালীর উল্লেখ পাওয়া যায়। যথা: দক্ষিণাকালী, ভদ্রকালী, শ্মশানকালী, কালকালী, গুহ্যকালী, কামকলাকালী, ধণকালিকা, সিদ্ধিকালী, সিদ্ধিকালী, চণ্ডিকালিকা। অভিনব গুপ্তের "তন্ত্রালোক" ও "তন্ত্রসার" গ্রন্থদ্বয়ে কালীর ১৩টি রূপের উল্লেখ আছে। যথা: সৃষ্টিকালী, স্থিতিকালী, সংহারকালী, রক্তকালী, যমকালী, মৃত্যুকালী, রুদ্রকালী, পরমার্ককালী, মার্তণ্ডকালী, কালাগ্নিরুদ্রকালী, মহাকালী, মহাভৈরবঘোর ও চণ্ডকালী। "জয়দ্রথ যামল" গ্রন্থে কালীর যে রূপগুলির নাম পাওয়া যায়, সেগুলি হল: ডম্বরকালী, রক্ষাকালী, ইন্দীবরকালিকা, ধনদকালিকা, রমণীকালিকা, ঈশানকালিকা, জীবকালী, বীর্যকালী, প্রজ্ঞাকালী ও সপ্তার্নকালী।


title: শারীরবৃত্ত

text: সাধারণত শারীরবৃত্ত ২ প্রকারের; একটি হচ্ছে প্রাণী শারীরবৃত্ত অপরটি হচ্ছে উদ্ভিদ শারীরবৃত্ত। প্রাণী শারীরবৃত্ত বিদ্যায় মানবদেহের শারীরবৃত্তের বিশদ বর্ণনা আছে। এছাড়াও অনেক রকম শারীরবৃত্ত বিদ্যা রয়েছে যেমন- ভাইরাস শারীরবৃত্ত, ব্যাকটেরিয়া শারীরবৃত্ত, কোষ শারীরবৃত্ত এবং আরো অনেক বিভাগ।


title: বর্ণান্ধতা

text:
কোন্ তিন ধরণের। আর এই তিন ধরণের কোন্ লাল (R), সবুজ (G) ও নীল (B) -এই তিনটি মৌলিক রং সনাক্ত করতে পারে। চোখের রেটিনায় এই তিন প্রকারের কোন্-এর যেকোন একটি, দুটি বা সবগুলির অনুপস্থিতি অথবা ত্রুটিই হলো বর্ণান্ধতার মূল কারণ। কোনো ব্যক্তির সবগুলো কোন্ই যদি ত্রুটিযুক্ত হয়, তাহলে তিনি সব রংকেই ধূসর দেখবেন। বর্ণান্ধতা এমনই মারাত্মক হয় যে, কোনো ব্যক্তি লাল রঙের রক্ত দেখলেও তা যে রক্ত, তা সনাক্ত করতে পারে না।
বর্ণান্ধতা যদি কৈশোরেই নির্ণয় করা যায়, তাহলে অনেক ক্ষেত্রে তা সুস্থ করা সম্ভব হয়। জাপানে প্রাথমিক শিক্ষা গ্রহণের সময় ছাত্রছাত্রীদের বর্ণদৃষ্টি নির্ণয় করা হয়ে থাকে।


title: প্রাক-কেন্দ্রিক

text: পুরু কোষ ঝিল্লি তিনটি স্তর দিয়ে গঠিত । বিভিন্ন প্রকার কোষে যত প্রকার ঝিল্লি থাকে তাহাদের সকলেরই মৌলিক গঠন ত্রিস্তর বিশিষ্ট একক ঝিল্লি । মাঝে একটি পাতলা স্তর থাকে এবং তার দুই পাশে দুটি পাতলা স্তর থাকে । বাইরের দিকের স্তরটি বেশি পুরু থাকে । মাঝের পাতলা স্তরে লিপিড থাকে এবং দুই পাশে প্রোটিনে পুরু স্তর থাকে । লিপিড স্তর 35Å পুরু । এবং দুই পাশের প্রোটিন স্তর 20Å পুরু । পুরো প্লাজমা ঝিল্লির বেধ 75Å । (20+35+20=75Å) । প্লাজমা ঝিল্লিতে ক্ষুদ্র,ক্ষুদ্র 8-50Å ব্যাস বিশিষ্ট ছিদ্র থাকে । প্লাজমা ঝিল্লিতে বেশি জল থাকে না । এতে মাত্র 25% জল থাকে ।


title: লোহিত রক্তকণিকা

text: মানবদেহে পরিণত লোহিত রক্তকণিকাগুলি স্থিতিস্থাপক দ্বি-অবতল ডিস্ক আকৃতির হয় এবং এগুলি কোন নিউক্লিয়াস ও অন্যান্য বেশিরভাগ কোষ-অঙ্গাণু অনুপস্থিত থাকে। মানবদেহে প্রতি সেকেন্ডে ২.৪ মিলিয়ন লোহিত রক্তকণিকা উৎপন্ন হয়। কণিকাগুলি অস্থিমজ্জায় উৎপত্তি লাভ করে এবং সমগ্র দেহে ১০০-১২০ দিন সংবহনের পর এগুলি পরিত্যক্ত হয়ে যায় এবং ম্যাক্রোফাজ নামের শ্বেত রক্তকণিকাগুলি এগুলিকে ক্ষুদ্রতর উপাদানে ভেঙে ফেলে ও পুনরায় সৃষ্টির জন্য প্রস্তুত করে। একটি লোহিত কণিকার সমস্ত দেহ ঘুরে আসতে প্রায় ২০ সেকেন্ড লাগে। মানবদেহের কোষসমূহের প্রায় এক-চতুর্থাংশই হল লোহিত রক্তকণিকা। একটি প্রাপ্তবয়স্ক লোকের দেহে ২০ থেকে ৩০ ট্রিলিয়ন লোহিত রক্তকণিকা থাকে।


title: ফাউস্ট

text: ১৫৮৭ খ্রিস্টাব্দে ফাউস্ট জীবনীভিত্তিক সম্ভবত প্রথম পূর্ণাঙ্গ একটি আখ্যান প্রকাশিত হয়, হিস্টোরিয়া ফন, ড. ইউহান ফস্টাসপ্রিচ্ছদনামে। জার্মানির ফ্রাঙ্কফুর্ট শহরে এটি প্রকাশিত হয়েছিল। পরের বৎসর, ১৫৮৮ খ্রিস্টাব্দে, ইংরেজ নাট্যকার ক্রিস্টোফার মার্লো তাঁর বিখ্যাত নাটক দি ট্রাজিক্যাল হিস্ট্রি অফ ডক্টর ফস্টাস রচনা ও প্রকাশ করেন। মার্লোর গ্রন্থটিকে ইউরোপীয় রেনেসাঁস চিন্তার, যুক্তিমূলক জ্ঞানসাধনা, আত্মার স্বাধীনতা ও মুক্তচিন্তার পক্ষে এক প্রামাণ্য দলিল হিসেবে বিবেচনা করা হয়। ক্রিস্টোফার মার্লোর ফস্টাস দীর্ঘদিন ফাউস্ট নামীয় কিংবদন্তির সবচেয়ে শিল্পীত প্রকাশ হিসেবে অপ্রতিদ্বন্দ্বী রয়ে যায়। তবে গ্যোতে রচিত “ফাউস্ট” প্রকাশের পর বলা হতে থাকে গ্যেটে ছিলেন ফাউস্ট কিংবদন্তির সফলতম রূপকার।


title: টেলস ফ্রম দ্য ক্রিপ্ট (টেলিভিশন ধারাবাহিক)

text: প্রতিটির পর্বের সূচনা হয় একটি ট্রেকিং শটের মাধ্যমে যা ক্রিপ্টকিপারের হানাবাড়ির সম্মুখদরজার দিকে এগিয়ে যায়। বাড়ির ভিতরে ঢুকে ক্যামেরা হলওয়ে ও সিঁড়ি ধরে প্যান ডাউন করে এবং শেষে উপস্থিত হয় বাড়ির পাতালঘরে। প্রদর্শনীর সঞ্চালক ক্রিপ্টকিপার তারপর একটি কফিন খুলে বেরিয়ে আসে এবং রোমহর্ষকভাবে হাসতে থাকে। এরপর ক্রিপ্টকিপার (কণ্ঠদানে জন কাসির) শ্লেষাত্মকভাবে ও ইচ্ছাকৃতভাবে বারবার ব্যবহৃত রসিকতার সঙ্গে পর্বের সঙ্গে পরিচিত করায় (যেমন দর্শকদের সে প্রায়শই সম্বোধন করে : "Hello, Boils and Ghouls" বলে)। প্রতিটি পর্বই স্বয়ংসম্পূর্ণ এবং প্রতি পর্বের শেষে একটি আউট্রো সিকোয়েন্সে আবার ক্রিপ্টকিপারের কাছে ফিরে আসা হয়।


title: ফাউস্ট

text: এ নাটকের সূত্রপাত স্বর্গে। অনুবাদ অংশে দেখুন ঈশ্বরের সঙ্গে মেফিস্টোফেলিসের কথোপকথন। স্বর্গে ঈশ্বরের সঙ্গে মেফিস্টোর বাজি ধরে। মেফিস্টো বলে, ঈশ্বরের অনুগত পণ্ডিত ফাউস্টকে সে পথভ্রষ্ট করতে পারবে। কাহিনীর ঘটনাচক্রে প্রতীয়মান হয় বাজিতে আপাতদৃষ্টিতে তার জয় হয়েছে।


title: এম্পারর

text: এম্পারর ১৯৯১ সালে প্রতিষ্ঠিত হওয়া একটি নরওয়েজিয়ান ব্ল্যাক মেটাল ব্যান্ড। তারা ২০০১ সালে বিভক্ত হয়ে যায় ও ২০০৬ এবং ২০০৭ সালে পুণরায় একত্রিত হয় ইংল্যান্ড ট্যুর ও কিছু উৎসবে অংশ নেওয়ার জন্য। এ ব্যান্ডটি প্রতিষ্ঠিত হয় সামথ ড্রামসে ও ইহসান ভোকাল ও গিটারে। পরে মরটিস বেজ গিটারে ও ফাউস্ট ড্রামসে যোগ দেয় ও সামথ রিদম গিটারে চলে আসে। ১৯৯২ সালে সামথ অন্যান্য ব্ল্যাক মেটাল ব্যান্ডের সদস্যদের সাথে নিয়ে নরওয়ের একটি প্রাচীন গির্জায় আগুন দেয়। ঐ বছরই ফাউস্টকে মাগনে আন্ডিয়েসন নামক একজন সমকামী ব্যক্তি প্রস্তাব দেয় লিলিহ্যামার নামের স্থানের অলিম্পিক পার্কে যৌনকর্মে লিপ্ত হওয়ার জন্য। ফাউস্ট রাজি হয় ও পার্শ্ববর্তী জঙ্গলে তারা যায়। এক পর্যায়ে ঐ ব্যক্তি ফাউস্টকে বেশি অত্যাচার শুরু করলে ফাউস্ট ওই ব্যক্তিকে ছুরি দিয়ে আঘাত করতে থাকে এবং মৃত্যু নিশ্চিত করে। ঐ দিনের পরের দিন ফাউস্ট মেইহেম ব্যান্ডের ইউরোনিমাউস ও ভার্গ ভিকারনেসের সাথে যায় হল্মেঙ্কল্লেন চার্চ আগুনে পোড়াতে। ১৯৯৪ সালে সামথকে ১৬ মাসের কারাদন্ড দেওয়া হয় চার্চ পোড়ানোর জন্য। ২০০০ সালের দিকে যখন সামথ ও ট্রাইম ডেথ মেটালের দিকে বেশি ঝুঁকে পড়ে তখন ইহসান চাচ্ছিল এক্সট্রিম মেটালের শৈল্পিক ও প্রোগ্রেসিভ দিকে যেতে। এভাবে ২০০১ সালে এম্পারর ব্যান্ড ভেঙ্গে যায়।


title: ফাউস্ট

text:
ফাউস্ট জর্মন সাহিত্যিক গ্যোটে বিরচিত একটি নাটক যা ট্র্যাজেডি হিসাবে গণ্য। এটি দুই পর্বে লিখিত। এটি গ্যোথের সর্বাপেক্ষা সুপরিচিত সৃষ্টি; একই সঙ্গে এটি জর্মন সাহিত্যেরও সর্বাধিক আলোচিত সাহিত্যকর্ম। ফাউস্ট ১ম খণ্ড ১৮০৮ খ্রিস্টাব্দে এটি প্রথম প্রকাশিত হয়। ১৮২৮-২৯ খ্রিস্টাব্দে একটি পুনর্মার্জ্জিত সংস্করণ প্রকাশিত হয়। ফাউস্ট ২য় খণ্ড প্রকাশিত হয় ১৮৩২ খ্রিস্টাব্দে। ২য় খণ্ড প্রকাশের আগেই গ্যোথের মৃত্যু হয়।
মধ্যযুগে “ফাউস্ট” চরিত্রটি কিংবদন্তির মর্যাদা পেয়ে গিয়েছিল ইউরোপে বিভিন্ন দেশে। গল্পে-কাহিনীতে“ফাউস্ট” অথবা“ ফস্টাস” নামের একাধিক কল্লিত অথবা লোকগল্পের চরিত্রের দেখা যাওয়া যায়, তবে এদের আদি উৎস বাইবেলে বর্ণিত জাদুকর সাইমন ম্যাগাস। বাইবেলে বর্ণিত সাইমন ম্যাগাস নিষিদ্ধ জ্ঞানের চর্চা করে। সে নানা অপকর্মে শয়তানের সমর্থন লঅভ করে। তবে শেষ পর্যন্ত সে খ্রিস্টধর্মে প্রত্যাবর্ন করে এবং ঈশ্বরের নিকট আত্মসমর্পণ করে। তবে ঈশ্বরের অনুগ্রহ পাওয়াটা শেষ পর্যন্ত তার পক্ষে সম্ভব হয় না। আদিতে ফাউস্ট বা ফস্টাস চরিত্রের উত্থান ও পতনের সঙ্গে একদিকে ব্ল্যাক ম্যাজিক, অতিমাত্রার উচ্চাশা এবং ঈশ্বরের প্রতিদ্বন্দ্বী হওয়ার ধৃষ্টতা ইত্যাদিএবং এসবের অনিবার্য শাস্তি এবং অন্যদিকে গির্জার অনুশাসন, ধর্মীয় নৈতিকতা এবং ব্যক্তির দায়-দায়িত্বেরবিবিধ প্রসঙ্গ জড়িত ছিল।


title: ফরেস্ট গাম্প

text: চলচ্চিত্রটির মূল কাহিনী শুরু হয় ১৯৮১ সালের কোন এক সময়ে, কোন এক বাস ষ্টেশনে। বোকাসোকা ফরেস্ট গাম্প কিভাবে ঘটনাক্রমে তার জীবনকে আমেরিকার ইতিহাসের কয়েকটি গুরুত্বপূর্ণ রাজনৈতিক ঘটনার সঙ্গে জড়িয়ে ফেলে, তারই বর্ণনা ছিল গাম্পের কন্ঠে । কোন রকম চেষ্টা ছাড়াই সে ফুটবল তারকা হয়ে যায়, জন এফ কেনেডির সঙ্গে ব্যক্তিগতভাবে দেখা করার সুযোগ পায়, ভিয়েতনাম যুদ্ধে দেশের হয়ে যোগ দেয়, লাভজনক চিংড়ি ব্যবসায় জড়িয়ে পরে, বছরের পর বছর ধরে গ্রামান্তর দৌঁড়ে অংশ নেয়। শুধু তাই নয়, ওয়াটার গেট কেলেঙ্কারিও সে উন্মোচন করে। জন লেননের সাথেও সময় কাটিয়েছিল গাম্প। নিজের সরল ব্যক্তিত্ব ও সাদামাটা জীবনে ফরেস্ট গাম সব সময়ই ছোট্ট বেলার বান্ধবী জেনীকে কাছে চেয়েছিলো। কিন্তু নিরীহ, সরল ফরেস্ট গাম আমেরিকার সব বড় বড় ঘটনার সাক্ষী হয়ে ওঠে। তবুও শেষ পর্যন্ত সে সাধারণই থেকে যায়।


title: দ্য গুড শেপার্ড (চলচ্চিত্র)

text: দ্য গুড শেপার্ড () হচ্ছে ২০০৪ সালে মুক্তিপ্রাপ্ত একটি মার্কিন গোয়েন্দা চলচ্চিত্র। এটির পরিচালক রবার্ট ডি নিরো এবং শ্রেষ্ঠাংশে অভিনয়ে করেছেন ম্যাট ডেমন, অ্যাঞ্জেলিনা জোলি। যদিও সত্য ঘটনা এই ছবিটির ভিত্তি তবে সত্যটিকে ছাপিয়ে এখানে একটি কাল্পনিক ঘটনাই প্রকাশ পেয়েছে। এখানে বিবৃত হয়েছে যুক্তরাষ্ট্রের গোয়েন্দা সংস্থা সেন্ট্রাল ইন্টেলিজিন্স এজেন্সিতে কাউন্টার ইন্টেলিজেন্সের জন্ম কথা। এ চলচ্চিত্রের মূল চরিত্র এডওয়ার্ড উইলসন (ম্যাট ডেমন) চরিত্রটি গড়ে উঠেছে জেমস জেসাস অ্যাঙ্গলিটন ও রিচার্ড এম. বিজেলের ওপর ভিত্তি করে। উইলিয়াম হার্টের চরিত্র, ফিলিপ অ্যালেন মূলত অ্যালেন ডালেসের ওপর ভিত্তি করে তৈরি হয়েছে। এছাড়া জেনারেল বিল সালিভানের চরিত্রটিতে অভিনয় করেছে পরিচালক রবার্ট ডি নিরো নিজেই; যা গড়ে উঠেছে মূলত উলিয়াম জোসেফ ডানোভানকে ভিত্তি করে।


title: ফাউস্ট

text: ঈস্টারের রবিবারে ফাউস্ট শহরের তোরণ পেরিয়ে বেড়াতে যায়, সাধারণ মানুষের জীবনের স্পর্শ পায়। এক নেড়ি কুকুরকে দেখে তার অনুকম্পা হয় এবং সে তাকে ঘরে নিয়ে আসে। সেই কুকুরটি আর কেউ না ছদ্মবেশী মেফিস্টোফিলিস। মেফিস্টো স্বরূপ ধরে ফাউস্টকে প্রলোভিত করে, তাকে এক ডাকিনীর কাছে নিয়ে যায়। ডাকিনীর হাতে তৈরি সঞ্জীবনী পানীয় খেয়ে ফাউস্টের বয়স কুড়ি বছর কমে যায়, সে তিরিশ বছরের যুবকে পরিণত হয়। তার শরীরে যৌনকামনা জাগ্রত হয়। মার্গারিটা নামের এক সাধারণ পরিবারের মেয়েকে দেখে ফাউস্ট তার প্রেমে পড়ে। মার্গারিটাকে গ্রেচেন বলেও ডাকা হয়। মেফিস্টোর সহায়তায় তার প্রেম সফল হয় এবং ফাউস্ট গ্রেচেনের সঙ্গে মিলিতও হয়। ফাউস্ট-এর সঙ্গে তার মিলনে যাতে মা বাধা হয়ে না দাঁড়াতে পারেন, সেজন্য গ্রেচেন তার মাকেও হত্যা করে। একসময় গ্রেচেন অন্তঃসত্ত্বা হয়; কালে সন্তানের জন্ম হয়। গ্রেচেন তার সন্তানকে সে পানিতে হত্যা করে। এর আগে গ্রেচেনের ভাই ভ্যালেন্টাইন গ্রেচেনের এহেন দুর্বার স্খলনে কুপিত হয়ে ফাউস্টকে আক্রমণ করে। মেফিস্টোর সহায়তায় ফাউস্ট ভ্যালেন্টাইনকে পরাস্ত করে, শেষাবধি ভ্যালেন্টাইনের মৃত্যু হয়।


title: টিন টাইটান্স

text: "টিন টাইটান্স"-এর কাহিনী গড়ে উঠেছে একটি সুপারহিরো দলের প্রধান পাঁচজন সদস্যকে নিয়ে: রবিন (স্কট মেনভিল), টিন টাইটানদের বুদ্ধিমান ও যোগ্য দলনেতা; স্টারফায়ার (হিনডেন ওয়ালশ) , ট্যামারান গ্রহ থেকে আগত বিচিত্র ও কৌতূহলী রাজকন্যা; সাইবর্গ (কারি পেইটন), একজন অর্ধেক মানব/অর্ধেক যন্ত্রমানব যে তার শক্তি ও প্রযুক্তিগত কৌশলের জন্য পরিচিত; রেভেন (তারা স্টং), সমান্তরাল জগৎ অ্যাজারাথ থেকে আসা একজন কাঠখোট্টা মেয়ে, যে অন্ধকার শক্তি ও আধ্যাত্মিক ক্ষমতা ব্যবহার করে; এবং বিস্ট বয় (গ্রেগ সাইপস), একজন কম বুদ্ধিসম্পন্ন হাস্যরসাত্মক চরিত্র যে নানা ধরনের প্রাণীতে রূপান্তরিত হতে পারে। তারা বাস করে টাইটান্স টাওয়ার-এ, যেটি একটি বড় 'T' আকৃতির স্থাপনা। টাওয়ারটিতে বসবাসের জন্য স্থান, একটি কমান্ড সেন্টার এবং নানারকম প্রশিক্ষণ সুবিধা রয়েছে। টাওয়ারটি যুক্তরাষ্ট্রের পশ্চিম উপকূলে অবস্থিত কাল্পনিক জাম্প সিটিতে একটি দ্বীপের ওপর স্থাপিত।


title: ফাদার খ্রিষ্টমাস

text: ইংরেজি-ভাষী বিশ্বের "ফাদার খ্রিষ্টমাস" নামক চরিত্রটি মার্কিন যুক্তরাষ্ট্রের সান্টাক্লজ চরিত্রটি সৃজনের মূল অনুপ্রেরণা। যুক্তরাজ্য ও অন্যান্য অঞ্চলে এখন অনেকেই এই দুই চরিত্রকে পরস্পরের পরিপূরক মনে করেন। যদিও "ফাদার খ্রিষ্টমাস" ও "সান্টাক্লজ" নামক চরিত্রদুটি এখন কার্যত পরস্পর থেকে অবিচ্ছেদ্য হয়ে উঠেছে, তবু এদের উৎস ঐতিহাসিকভাবে ভিন্ন এবং সেই কারণেই এরা একক ব্যক্তিত্ব নন। সি. এস. লুইস ও জে. আর. আর. টলকিন প্রমুখ অ-আমেরিকান লেখকবৃন্দ আবার সান্টাক্লজের বদলে ফাদার খ্রিষ্টমাসের ঐতিহাসিক চরিত্রটিই গ্রহণ করেছেন।


title: বিশ্ব জলাভূমি দিবস

text: এ দিবস উপলক্ষে বিশ্বের বিভিন্ন দেশের সরকারি দপ্তর, বেসরকারী সংস্থাসহ বিভিন্ন স্তরের নাগরিকগণ জলাভূমির উপযোগিতা ও সুবিধার বিষয়ে জনসচেতনতা সৃষ্টিতে অংশগ্রহণ করেন। পাশাপাশি রামসার কনভেনশনের কথাও তুলে ধরেন। ১৯৯৭ থেকে ২০০৭ সাল পর্যন্ত কনভেনশনের ওয়েবসাইটে ৯৫টিরও অধিক দেশে গৃহীত বিভিন্ন প্রতিবেদন প্রকাশ করা হয়। আলোচনা সভা, সেমিনার, প্রকৃতিতে হাটা, শিশুদের চিত্রাঙ্কন প্রতিযোগিতা, নৌকাবাইচ, নগর পরিচ্ছন্নকরণ ইত্যাদি কার্যক্রম গ্রহণ করা হয়। রেডিও, টেলিভিশনে বিশেষ সাক্ষাৎকার ও অনুষ্ঠান প্রচার, দৈনিকগুলোয় ক্রোড়পত্র, নতুন জলাভূমি নীতিমালা প্রকাশ, নতুন রামসার এলাকা নির্ধারণ, জাতীয় পর্যায়ের নতুন পরিকল্পনা গ্রহণ এ দিবসের অন্যতম অনুষঙ্গ। রামসার সহযোগিতা নিয়ে ফেব্রুয়ারি, ২০১০ সালে কোরিয়ায় বিশ্ব জলাভূমি দিবস পালিত হয়েছিল।


title: বিশ্ব আত্মহত্যা প্রতিরোধ দিবস

text: বিশ্ব আত্মহত্যা প্রতিরোধ দিবস একটি সচেতনতামূলক দিন যেটি বিশ্বব্যাপী প্রতি বছর ১০ই সেপ্টেম্বর আত্মহত্যা প্রতিরোধের উদ্দেশ্যে বিভিন্ন কর্মসূচির মাধ্যমে বিশ্বের অনেক দেশে ২০০৩ সাল থেকে পালন করা হয়। এই দিবসটি পালন করতে আন্তর্জাতিক আত্মহত্যা প্রতিরোধ সংস্থার সাথে বিশ্ব স্বাস্থ্য সংস্থা ও বৈশ্বিক মানসিক স্বাস্থ্য ফেডারেশন একসাথে কাজ করে। ২০১১ সালে অনুমনিক ৪০টি দেশ এই দিবসটি উদযাপন করে। ২০১৪ সালে বিশ্ব স্বাস্থ্য সংস্থার করা মানসিক স্বাস্থ্য সংক্রান্ত একটি প্রতিবেদন অনুসারে, বিশ্বের নিম্ন আয়ের কোন দেশেই আত্মহত্যা প্রতিরোধে কোন কৌশল বা কর্মপন্থা ঠিক করা নেই যেখানে নিম্ন মধ্য আয়ের দেশসমূহের ১০% এবং উচ্চ আয়ের সব দেশেই এই প্রতিরোধ ব্যবস্থা রয়েছে।


title: বিশ্ব ডিম দিবস

text: ডিমকে বিশ্বে একটি উন্নতমানের ও সহজলভ্য আমিষজাতীয় খাদ্য হিসেবে প্রতিষ্ঠিত করতে যুক্তরাজ্যভিত্তিক আন্তর্জাতিক সংস্থা ইন্টারন্যাশনাল এগ কমিশন (আইইসি) স্থাপিত হয় ১৯৬৪ সালে। বর্তমানে এই সংস্থার সদস্যসংখ্যা ৮০। সংস্থাটি প্রাণিজ আমিষের চাহদিা পূরণ, স্বাস্থ্যবান ও মেধাবী জাতি গঠন এবং সর্বোপরি ডিমের গুণাগুণ সম্পর্কে জনসচেতনতা বাড়ানোর লক্ষ্যে ১৯৯৬ সালে অস্ট্রিয়ার রাজধানী ভিয়েনায় প্রথম ‘বিশ্ব ডিম দিবস’ পালনের আয়োজন করে, যা পরবর্তী সময়ে প্রতিবছর অক্টোবর মাসের দ্বিতীয় শুক্রবার পালিত হয়ে আসছে। বর্তমানে যুক্তরাষ্ট্র, যুক্তরাজ্য, অস্ট্রেলিয়া, কানাডা, ভারত প্রভৃতি দেশসহ সারা বিশ্বের ৪০টি দেশে পালিত হয় ‘বিশ্ব ডিম দিবস’, যার পরিধি ও ব্যাপ্তি উত্তরোত্তর বৃদ্ধি পাচ্ছে।


title: বিশ্ব প্রাণী দিবস

text: বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক "মেন্স উন্ড হুন্দ/মানুষ এবং কুকুর" নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদযাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া, সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়।


title: বিশ্ব পরিবেশ দিবস

text: বিশ্ব পরিবেশ দিবস (সংক্ষেপে WED) প্রতি বছর ৫ জুন বিশ্বব্যাপী রাজনৈতিক কর্মোদ্যোগ আর জনসচেতনতার মাধ্যমে পরিবেশ সচেতনতার লক্ষ্যে পালিত দিবস। এই দিনটিতেই "জাতিসংঘের মানবিক পরিবেশ কনফারেন্স" (United Nations Conference on the Human Environment) শুরু হয়েছিল। এই কনফারেন্স হয়েছিল ১৯৭২ খ্রিস্টাব্দের ৫ থেকে ১৬ জুন অবধি। এই কনফারেন্স ঐ বছরই চালু করেছিল জাতিসংঘের সাধারণ সভা। তখন থেকেই প্রতি বৎসর এই দিবস পালিত হয়ে আসছে। দিবসটি প্রথম পালিত হয় ১৯৭৪ খ্রিস্টাব্দে। প্রতি বছরই দিবসটি আলাদা আলাদা শহরে, আলাদা আলাদা প্রতিপাদ্য বিষয় নিয়ে পালিত হয়। ২০১৮ সালে প্লাস্টিক-দূষণ বন্ধের আহ্বানে 'বিট প্লাস্টিক পলিউশন' প্রতিপাদ্য নিয়ে সারাবিশ্বে দিবসটি পালিত হবে। উত্তর গোলার্ধে দিবসটি বসন্তে, আর দক্ষিণ গোলার্ধে দিবসটি শরতে পালিত হয়।


title: বিশ্ব প্রাণী দিবস

text: বিশ্ব প্রাণী দিবসের আনুষ্ঠানিক ওয়েবসাইটের মতে এ দিবসের মূল লক্ষ্য হচ্ছে, "পৃথিবীর প্রতিটি প্রান্তে প্রাণীদের কল্যাণের মাধ্যমে এদের অবস্থার উন্নতি করা। বিশ্ব প্রাণী দিবস উদযাপনের মাধ্যমে প্রাণী কল্যান আন্দোলনকে একত্রীত করা, একে আন্তর্জাতিকভাবে জোরদার করে পৃথিবীকে প্রতিটি জীবের জন্য উন্নততর বাসস্থান হিসেবে গড়ে তোলা। জাতি, ধর্ম, বিশ্বাস বা রাজনৈতিক মতাদর্শ নির্বিশেষে দিবসটিকে বিভিন্ন দেশে বিভিন্ন ভাবে পালন করা হয়। অধিক জনসচেতনতা এবং শিক্ষার মাধ্যমে বিশ্বকে গড়ে তুলি যেখানে প্রাণীদের সংবেদনশীল প্রজাতি হিসেবে গণ্য করা হয় এবং তাদের কল্যানে প্ৰাপ্য মনোযোগ দেয়া হয়।"


title: বাংলাদেশে পালিত দিবসসমূহ

text:
বিশ্বের কোনো এক দেশে প্রারম্ভের পর, দিবসটির প্রতিপাদ্যগত সৌন্দর্য্যে বা ফলপ্রদতায় আকৃষ্ট হয়ে বাংলাদেশেও চালু হওয়া দিবসগুলোকে বৈশ্বিক দিবস, বিশ্ব দিবস বা আন্তর্জাতিক দিবস হিসেবে আখ্যায়িত করা হচ্ছে।বিজ্ঞানী চার্লস ডারউইনের জন্মবার্ষিকীতে সারা বিশ্বব্যাপী অন্ধবিশ্বাস আর কুসংস্কারের বিরুদ্ধে দিবসটি পালিত হয়। ক্যালিফোর্নিয়ার প্যালো আলতোর মানবতাবাদী সম্প্রদায় ১৯৯৫ খ্রিস্টাব্দে সর্বপ্রথম এই দিবসটি পালন শুরু করে, এবং এরপর দিবসটি প্রতিবছর পালিত হয়ে আসছে।
স্কাউটিং আন্দোলনের প্রবক্তা ব্যাডেন পাওয়েল ১৮৫৭ খ্রিস্টাব্দের এই দিনে জন্মগ্রহণ করেন এবং তাঁরই হাত ধরে ১৯০৭ খ্রিস্টাব্দে স্কাউটিং আন্দোলনের সূত্রপাত ঘটে। তাই এই দিনটিকে বিশ্বব্যাপী স্কাউট দিবস হিসেবে পালিত হয়।


title: বিশ্ব সংগীত দিবস

text: ফরাসী ভাষায় ফেট ডে লা মিউজিক-আর বাংলায় বিশ্ব সংগীত দিবস । ২১ জুন পালিত হয় বিশ্ব সংগীত দিবস ৷ বহু বছর ধরেই এই দিনে ঐতিহ্যবাহী মিউজিক ফেস্টিভ্যালের আয়োজন করছে ফ্রান্স। এভাবে, ১৯৮২ সালে এসে এ ফেস্টিভ্যাল 'ওয়ার্ল্ড মিউজিক ডে'-তে রূপ নেয়। 'গান হতে হবে মুক্ত; সংশয়হীন'- এই স্লোগানকে সামনে রেখেই বিশ্বের ১১০টি দেশ যোগ দেয় এই আন্দোলনে। ১৯ বছরের পথপরিক্রমায় আন্তর্জাতিক মাত্রা পায় এটি। আর বিশ্বের বিভিন্ন দেশে, স্থানীয়ভাবে অথবা ফরাসি দূতাবাসের সহায়তায় জুনের ২১ তারিখে পালন করা হয় 'ওয়ার্ল্ড মিউজিক ডে'।


title: বিশ্ব মান দিবস

text: ১৯৪৬ সালের ১৪ অক্টোবর তারিখে লন্ডনে বিশ্বের ২৫টি দেশের প্রতিনিধিরা বিশ্বব্যাপী পণ্য-সেবার মান বজায় রাখার জন্য একটি আন্তর্জাতিকভাবে স্বীকৃত মান নির্ধারক সংস্থার বিষয়ে ঐকমত্য পোষন করেন যা পরের বছর থেকে তাদের কার্যক্রম শুরু করে। ঐদিনকে স্মরণীয় করে রাখতেই এ দিবস বৈশ্বিকভাবে পালন করা হয়। ১৯৭০ সাল থেকে আইএসও এই দিনটি পালন করে আসছে। প্রত্যেক বছরই দিবসের প্রতিপাদ্য বিষয় চলমান বিষয়াদিকে ঘিরে নির্ধারণ করা হয়।


title: বিশ্ব পরিবেশ দিবস

text: ১৯৬৮ সালের ২০ মে জাতিসংঘের অর্থনীতি ও সামাজিক পরিষদের কাছে একটি চিঠি পাঠায় সুইডেন সরকার। চিঠির বিষয়বস্তু ছিল প্রকৃতি ও পরিবেশ দূষণ সম্পর্কে তাদের গভীর উদ্বেগের কথা। সে বছরই জাতিসংঘের পক্ষ থেকে পরিবেশ রক্ষার বিষয়টি সাধারণ অধিবেশনের আলোচ্যসূচিতে অন্তর্ভুক্ত করা হয়। পরের বছর জাতিসংঘের পক্ষ থেকে পরিবেশ রক্ষার বিষয়ে বিস্তারিত আলোচনা এবং সমাধানের উপায় খুঁজতে সদস্যরাষ্ট্রগুলোর সম্মতিতে সুইডেনের রাজধানী স্টকহোমে ১৯৭২ সালের ৫ থেকে ১৬ জুন "জাতিসংঘ মানব পরিবেশ সম্মেলন" অনুষ্ঠিত হয়। সম্মেলনটি ইতিহাসের প্রথম পরিবেশ-বিষয়ক আন্তর্জাতিক সম্মেলনের স্বীকৃতি পায়। ১৯৭৩ সালে সম্মেলনের প্রথম দিন ৫ জুনকে জাতিসংঘ 'বিশ্ব পরিবেশ দিবস' হিসেবে ঘোষণা দেয়। ১৯৭৪ সাল থেকে প্রতিবছর দিবসটি বিশ্বব্যাপী পালিত হয়ে আসছে।


title: রোম

text: রোমের ইতিহাস আড়াই হাজার বছরের বেশি পুরোনো। যদিও খ্রিষ্টপূর্ব ৭৫৩-এর কাছাকাছি সময়ে রোম প্রতিষ্ঠার সময়কাল থেকে রোমান পুরাণ উল্লেখিত, এই অঞ্চলে অনেক আগে থেকে মানব বসতি ছিলো, যার ফলে এটি ইউরোপের প্রাচীনতম অধ্যুষিত শহরগুলোর অন্যতম। লাতিনদের একটি মিশ্রণ থেকে শহরের প্রথম দিকের জনসংখ্যা সম্ভূত, এত্রুস্কান এবং সাবিন্স। অবশেষে, শহরটি ধারাবাহিকভাবে রোমান রাজ্য, রোমান প্রজাতন্ত্র ও রোমান সাম্রাজ্য-এর রাজধানীতে পরিণত হয়, এবং পাশ্চাত্য সভ্যতার জন্মস্থান হিসাবে একে গণ্য করা হয়। একে "Roma Aeterna" (শাশ্বত শহর) এবং "Caput Mundi" (বিশ্বের রাজধানী) হিসেবে গণ্য করা হয়, প্রাচীন রোমান সংস্কৃতি দুইটি কেন্দ্রীয় ধারণা।


title: কনস্টান্টিনোপল

text: রাজধানী হবার পরই এই শহরের অভুতপুরব উন্নতি ঘটে। চতুর্থ শতকের শুরুতে এখানে দুই লক্ষাধিক লোক বাস করত। পূর্ব রোমান সাম্রাজ্য যতদিন গুরুত্বপূর্ণ ছিল ততদিন এই শহরও জৌলুশময় ছিল। কিন্তু ১২০৪ সালে চতুর্থ ক্রুসেডের সময় ক্রুসেডাররা এই শহরের ব্যাপক ক্ষতি করে। পরবর্তী ২০০ বছর এই শহর অধঃপতনের দিকেই ছিল। তবে খ্রিষ্টান ধর্মের একটি প্রধান শহর হিসেবে এর গুরুত্ব সবসময়ই ছিল। এই শহরের প্রতিরক্ষা পদ্ধতিও ছিল অত্যন্ত দৃঢ়। তাই আরব ও তুর্কিরা বহু শতাব্দী ধরে চেস্টা করেও এই শহর দখল করতে পারে নি। অবশেষে ১৪৫৩ সালে সুলতান দ্বিতীয় মাহমুদ এই শহরটি দখল করেন এবং ওসমানীয় সালতানাতের নতুন রাজধানী হিসেবে ঘোষণা করেন।


title: রোমান সাম্রাজ্য

text: রোমান প্রজাতন্ত্র প্রায় ১৪০০ বছর ধরে প্রচলিত ছিল। এর প্রথম দুই শতক রাজনৈতিক সুস্থরতা এবং সমৃদ্ধির কারণে এদের “রোমান শান্তি”র যুগ হিসেবে অভিহিত করা হয়। অক্টেভিয়ানের বিজয়ের পর রোমান সাম্রাজ্যের পরিসর নাটকীয়ভাবে সম্প্রসারিত হয়। ৪১ সালে কেলিগুলার হত্যার পর সিনেটে পুনরায় প্রজাতন্ত্র প্রতিষ্ঠার কথা বিবেচনা করা হয়। কিন্তু ইতিমধ্যে প্রেইটোরিয়ান দেহরক্ষী বাহিনী ক্লডিয়াসকে সম্রাট ঘোষণা করে। ক্লডিয়াসের নেতৃত্বে রোমানরা ব্রিটানিয়াকে নিজ সাম্রাজ্যের অন্তর্গত করে। অক্টেভিয়ানের পর এটাই ছিল সর্ববৃহৎ রাজ্য বিস্তারের ঘটনা। ক্লডিয়াসের পরবর্তী সম্রাট নীরো ৬৮ সালে আত্মহত্যা করার পর পুনরায় রাজনৈতিক অস্থিরতার উদ্ভব হয়। গৃহযুদ্ধ এবং বিদ্রোহের (ইহুদী-রোমান যুদ্ধ) সময় চারজন সেনাধ্যক্ষক সম্রাট ঘোষণা করা হয়। ৬৯ সালে ভেসপাসিয়ানে বিজয় লাভ করে এবং ফ্লেভিয়ান রাজবংশের প্রতিষ্ঠা করে। তার পুত্র পরবর্তী সম্রাট টাইটাসে রোমের বিখ্যাত কলোসিয়াম নির্মাণ করে। টাইটাসের অল্প সময়ের রাজত্যের পর তার ভাই ডমিটিয়ান রোমান সিংহাসনে আরোহণ করে এবং দীর্ঘকাল রাজত্বের পর হত্যার বলি হয়। এরপর সিনেট পাঁচজন সম্রাটকে বাছাই করে। এর দ্বিতীয় সম্রাট ট্রাজানের শাসনামলে রোমান সাম্রাজ্য সর্বোচ্চ শিখরে উন্নীত হয়।


title: বিশ্বের ইতিহাস

text: বাইজেন্টিয়াম ছিল গ্রিকদের প্রতিষ্ঠিত একটি প্রাচীন বন্দর শহর। এটিই বর্তমানে তুরস্কের ইস্তাম্বুল শহর হিসেবে পরিচিত। বাইজেন্টিয়াম ছিল বাইজেন্টীয় বা পূর্ব রোমান সাম্রাজ্যের কেন্দ্রবিন্দু। এই সাম্রাজ্যের প্রথম সম্রাটের নাম ছিল মহান কোনস্তানতিন। তিনিই রোমের প্রথম খ্রিস্টধর্মাবলম্বী সম্রাট ছিলেন। তিনি ৩৩০ সালে রোমান সাম্রাজ্যের রাজধানী রোম থেকে সরিয়ে বাইজেন্টিয়ামে নিয়ে আসেন। তাঁর নামে বাইজেন্টিয়ামের নাম বদলে কোনস্তানতিনোপল রাখা হয়। এটি বাইজেন্টীয় সম্রাটদের রাজধানী এবং পূর্বী খ্রিস্টান গির্জার কেন্দ্রে পরিণত হয়। বাইজেন্টীয় সাম্রাজ্যে গ্রিক ও রোমান শিল্পকলা ও শিক্ষাপদ্ধতিকে সংরক্ষণ করে রাখা হয়। বাইজেন্টীয় গির্জাগুলিতে (যেমন মাত্র ৬ বছরে নির্মিত ও ৫৩৭ খ্রিস্টাব্দে চালু হওয়া হাগিয়া সোফিয়া গির্জাটি) বহু শত রঙিন কাচ বা পাথরের টুকরো দিয়ে নির্মিত সুক্ষ্ম ফ্রেস্কো ও মোজাইক জাতীয় চিত্রকর্ম দেখতে পাওয়া যায়। ৪০৮ খ্রিস্টাব্দে সম্রাট থেওডসিয়ুস কোনস্তানতিনোপলকে রক্ষার জন্য একটি মহাপ্রাচীন নির্মাণ শুরু করেন। ৪৭৬ খ্রিস্টাব্দে রোমকেন্দ্রিক পশ্চিমা রোমান সাম্রাজ্যের পতন ঘটে। ৫০১ খ্রিস্টাব্দে বাইজেন্টীয়দের সাথে পারস্যের ধারাবাহিকভাবে অনেকগুলি যুদ্ধের সূচনা ঘটে। ৫২৭ খ্রিস্টাব্দে সম্রাট ১ম জুস্তিনিয়ান ক্ষমতায় আরোহণ করেন। তিনি ৫৬৫ খ্রিস্টাব্দ পর্যন্ত ক্ষমতায় ছিলেন। জুস্তিনিয়ান ও তার সমরনেতা বেলিসারিয়ুসের অধীনে বাইজেন্টীয় সাম্রাজ্য সমৃদ্ধির শিখরে পৌঁছে। এসময় ইতালি, গ্রিস, তুরস্ক এবং স্পেন, উত্তর আফ্রিকা ও মিশরের অংশবিশেষ এই সাম্রাজ্যের অধীনে ছিল। জুস্তিনিয়ানকে তাঁর ক্ষমতাশালী রাণী থেওদোরা শাসনকর্মে সহায়তা করেন। জুস্তিনিয়ান একটি আইন-সঙ্কলন প্রণয়ন করেন, যার উপর ভিত্তি করে পরবর্তীতে বহু ইউরোপীয় দেশের আইনব্যবস্থা সৃষ্টি করা হয়।


title: ইউরোপ

text: গ্রিক ভাষী অধ্যুষিত পূর্ব রোমান সাম্রাজ্য পশ্চিমে বাইজেন্টাইন সাম্রাজ্য হিসেবে পরিচিত হয়ে ওঠে। এর রাজধানী ছিলো কনস্টান্টিনোপল। সম্রাট প্রথম জুথিনিয়ান কনস্টান্টিনোপললের প্রথম স্বর্ণযুগে শাসন করেন: তিনি আইনগত নিয়ম প্রতিষ্ঠা করেন, হাজিয়া সোফিয়া নির্মাণ তহবিল দেন এবং রাষ্ট্রের নিয়ন্ত্রণের অধীনে খ্রিস্ট গির্জা আনেন। বেশিরভাগ সময়ের জন্য, বাইজেন্টাইন সাম্রাজ্য ইউরোপের সবচেয়ে শক্তিশালী, অর্থনৈতিক, সাংস্কৃতিক, এবং সামরিক বাহিনী ছিল। ১২০৪ সালে কনস্ট্যান্টিনোপোলের ধ্বংসসাধনে মারাত্মকভাবে দুর্বল, চতুর্থ ক্রুসেডের সময়, উসমানীয় সাম্রাজ্যের হাতে বাইজেন্টাইনের ১৪৫৩ সালে পতন ঘটে।


title: কনস্টান্টিনোপল বিজয়

text: রোমান সম্রাট কন্সট্যান্টাইন কর্তৃক ৩৩০ খ্রিষ্টাব্দ থেকে কনস্টান্টিনোপল রাজধানী হিসেবে ব্যবহৃত হয়ে আসছিল। পরবর্তী ১১ শতাব্দী যাবত শহরটি বেশ কয়েকবার অবরোধ সম্মুখীন হলেও ১২০৪ খ্রিষ্টাব্দে চতুর্থ ক্রুসেডের সময় ছাড়া এটি কেউ দখল করতে পারেনি। ক্রুসেডাররা কনস্টান্টিনোপলকে ঘিরে একটি অস্থায়ী ল্যাটিন রাষ্ট্র প্রতিষ্ঠা করে। তবে সাম্রাজ্যের বাকি অংশ বেশ কিছু গ্রীক রাষ্ট্র, বিশেষ করে নাইসিয়া, এপিরাস ও ট্রেবিজন্ডে বিভক্ত হয়ে পড়ে। এই গ্রীকরা মিত্র হিসেবে ল্যাটিন শক্তির বিরুদ্ধে লড়াই করলেও বাইজেন্টাইন মুকুটের জন্যও নিজেদের মধ্যে প্রতিযোগীতায় লিপ্ত হয়।


title: রোমান সাম্রাজ্য

text:
কমডাসের রাজত্বকালে অস্থিরতা আর পতনোন্মুখ গতি পুনরায় আরম্ভ হয় এবং ১৯২ সালে তাকে হত্যা করা হয়, পঞ্চম সম্রাটের শাসনামলে। এরপর সেপ্টিমাস সেভেরাস সম্রাট হয়। ২৩৫ সালে আলেকজান্ডার সেভেরাসের হত্যার পর রোমান রাজনৈতিক ক্ষেত্ৰে প্রবল অস্থিরতা সৃষ্টি হয় এবং রোমান সিনেটে মাত্র ৫০ বছরের ভিতর ২৬ জন লোককে সম্রাট ঘোষণা করে। ডিয়ক্লেটিয়ানের শাসনকালে দেশ চার ভাগে ভাগ করে প্রত্যেকটি অংশে একজন নির্দিষ্ট শাসনকর্তা নিয়োগ করা হয় যার ফলস্বরূপ দেশে পুনরায় সুস্থিরতা আসলেও প্ৰথম কনষ্টেণ্টাইন এর শাসনকালে গৃহযুদ্ধের মাধ্যমে এর অবসান ঘটে, এবং সকল প্রতিদ্বন্দীকে পরাভূত করে তিনি একছত্র সম্রাট হিসেবে অধিষ্ঠিত হন। কনস্টেন্টাইন রোমান রাজধানী বাইজেন্টাইনে স্থানান্তর করেন এবং তার সন্মানার্থে কনষ্টাণ্টিনপল হিসেবে জায়গাটির নতুন নামাকরণ করা হয়। নগরীর পতনের আগ মুহূর্ত পর্যন্ত এটি ছিল প্রাচ্যের রাজধানী। তিনি খ্রিস্টান ধর্ম গ্রহণ করার পর রাষ্ট্রধর্ম হিসেবে এটা গৃহীত হয়। সাম্রাজ্যের পূর্বাঞ্চল(বাইজেন্টাইন সাম্রাজ্য) বিশ্বের এক অগ্রণী শক্তি হিসেবে পরিগণিত হয়। সংযুক্ত রোমান সাম্রাজ্যের শেষ সম্রাট প্রথম থিয়ডসিয়াসের মৃত্যুর পর ক্ষমতার অপব্যবহার, গৃহযুদ্ধ, বহিরাগত আগ্রাসন, অর্থনৈতিক মন্দাবস্থা ইত্যাদি কারণে রোমান সাম্রাজ্যের আধিপত্য ক্ৰমশ হ্রাস পায় বলে মনে করা হয়।
রোমান সাম্রাজ্য অর্থনৈতিক, সাংস্কৃতিক, রাজনৈতিক এবং সামরিক ক্ষেত্রে সেই সময়কার সবথেকে শক্তিশালী এবং সমৃদ্ধিশালী সাম্রাজ্যসমূহের অন্যতম ছিল। এটি ছিল প্রাচীন কালের এবং পৃথিবীর বৃহত্তম সাম্রাজ্যসমূহের একটি। ট্রাজানের সময়কালে এর আয়তন ছিল ৫০ লাখ বর্গ কিলোমিটার , যা ২১ শতকের ৪৮ টি জাতিগোষ্ঠীর সম পর্যায়ের। এবং প্রায় ৭ কোটি লোকের বসবাস ছিল যা তৎকালীন বিশ্ব জনসংখ্যার ২১% ধারণ করছিল। রোমান সাম্রাজ্যের বিস্তৃতি এবং স্থায়ীত্বই লেটিন এবং গ্রীক ভাষা, সংস্কৃতি, ধর্ম, আবিষ্কার, স্থাপত্য, দর্শন, আইন এবং সরকার গঠনের বিস্তৃতি এবং স্থায়ীত্ব নিশ্চিত করেছিল।


title: তুরস্কের ইতিহাস

text: ৩২৪ খ্রিস্টাব্দে মহান কন্সট্যান্টাইন বাইজেন্টিয়ামকে রোমান সাম্রাজ্যের নতুন রাজধানী হিসেবে নির্বাচন করেন এবং এর নাম পরিবর্তন করে রাখেন নতুন রোম। ৩৯৫ খ্রিস্টাব্দে প্রথম থিওডোসিয়াসের মৃত্যুর পর এবং রোমান সাম্রাজ্য তার দুই পুত্রের মধ্যে বিভক্ত হয়ে গেলে, এই নগরীর নাম পরিবর্তন করে কনস্টান্টিনোপল রাখা হয় এবং নগরীটিকে পূর্ব রোম সাম্রাজ্যের রাজধানী করা হয়। এটিকেই পরবর্তীকালে ইতিহাসবেত্তা বাইজেন্টীয় সাম্রাজ্য নামে অভিহিত করেন। এই সাম্রাজ্যই বর্তমান তুরস্কের অঞ্চলসমূহকে মধ্যযুগের শেষ সময় পর্যন্ত শাসন করে। বাকি অঞ্চলসমূহ সাসানীয় সাম্রাজ্যের অধিগত রয়ে যায়।


title: উসমানীয় সাম্রাজ্যের ইতিহাস

text: ১৪৫৩ সালে কনস্টান্টিনোপলকে উসমানীয় সাম্রাজ্যের রাজধানী বানিয়ে দ্বিতীয় মুহাম্মদ সুলতান-ই-রুম(আক্ষরিক অর্থে রোমের সম্রাট) উপাধি ধারণ করেন। এই দাবিকে বাস্তবে রুপদানের জন্য সাবেক রোমান সাম্রাজ্যের পশ্চিমের রাজধানী রোমকে বিজয় করার উদ্দেশ্যে প্রচারণা শুরু করেন। তার এই উদ্দেশ্যকে সামনে রেখে তিনি অনেক বছর অতিবাহিত অ্যাড্রিয়াটিক সাগর এর সুরক্ষিত অবস্থানের উপর যেমন আলবেনীয় ভেনেটা, এবং তারপর অব্যাহত রাখেন ২৮ জুলাই ১৪৮০ তে অটরান্টোতে অটোমান আক্রমণ এবং এপুলিয়া। তুর্কিরা প্রায় এক বছরের মত অটরান্টো ও এর আশেপাশের এলাকায় অবস্থান করে, কিন্তু ৩ মে ১৪৮১ তে দ্বিতীয় মুহাম্মদ এর মৃত্যুর পর নতুন সৈন্যদল দ্বারা ইতালীয় উপদ্বীপে আরও ভেতরে আক্রমণ করার পরিকল্পনা বাতিল করা হয় এবং অবশিষ্ট অটোমান বাহিনী পূর্ব অ্যাড্রিয়াটিক সাগর এ ফিরে আসে।


title: প্রাগ

text: প্রাগ ওয়াক্সিং এবং তার ১১০০ বছরের অস্তিত্বের সময় ভাগ্য ক্ষীয়মাণ সঙ্গে মধ্য ইউরোপের একটি রাজনৈতিক, সাংস্কৃতিক ও অর্থনৈতিক কেন্দ্র হয়েছে। রোমান সময় প্রতিষ্ঠিত এবং গথিক, রেনেসাঁ এবং বারোক যুগের দ্বারা সমৃদ্ধ, প্রাগ শুধুমাত্র চেক রাজ্যের রাজধানী নয়, বরং দুই পবিত্র রোমান সম্রাট সীট এবং এইভাবে এছাড়াও পবিত্র রোমান সাম্রাজ্যের রাজধানী ছিল। এটা Habsburg রাজতন্ত্র এবং তার অস্ট্রো-হাঙ্গেরীয় সাম্রাজ্যের এবং বিশ্বযুদ্ধের পর আমি চেকোস্লোভাকিয়ার রাজধানী ওঠে একটি গুরুত্বপূর্ণ শহর ছিল। শহর বোহেমিয়ান এবং প্রোটেস্ট্যান্ট সংস্কার, থার্টি ইয়ার্স ওয়ার, এবং বিংশ শতাব্দীর ইতিহাসে প্রধান ভূমিকা পালন, উভয় বিশ্বযুদ্ধ এবং যুদ্ধোত্তর কমিউনিস্ট আমলে।


title: সঞ্চালন (ওষুধ)

text: ভেক্টর মেকানিক্যাল (যান্ত্রিক) বা বায়োলজিক্যাল হতে পারে। একটি মেকানিক্যাল ভেক্টর কোন সংক্রমিত রোগের জীবাণু এর শরীরের বাইরের অংশ দ্বারা উত্তোলন করে নিষ্ক্রিয়ভাবে তা ছড়িয়ে দেয়। মেকানিক্যাল ভেক্টরের একটি উদাহরণ হল মাছি যা গোবরের উপর বসলে মল থেকে ব্যাকটেরিয়া এর উপাঙ্গে লেগে যায় এবং পরিবেশনকৃত খাবারের উপর পুনরায় বসে খাবারে জীবাণু ছড়ায়। জীবাণু কখনো মাছির শরীরের ভেতর প্রবেশ করে না। অন্যদিকে বায়োলজিক্যাল ভেক্টর জীবাণুকে শরীরের ভেতর আশ্রয় দেয় এবং সষ্ক্রিয়ভাবে যেমন- কামড়ের মাধ্যমে অন্য বাহকের মধ্যে স্থানান্তরিত করে। বায়োলজিক্যাল ভেক্টরগুলো ভয়াবহ রক্তরোগ যেমন– ম্যালেরিয়া, ভাইরাসঘটিত মস্তিষ্কপ্রদাহ, চাগাস রোগ, লাইম রোগ এবং আফ্রিকান স্লিপিং সিকনেস এর জন্যে দায়ী। যদিও সব নয় তবে অধিকাংশ বায়োলজিক্যাল ভেক্টরগুলোই আর্থ্রোপোডা পর্বের প্রাণী যেমন– মশা, এঁটেল পোকা, মাছি এবং উকুন। জীবাণুদের জীবনচক্র সম্পন্ন করতেও কখনো কখনো ভেক্টরের প্রয়োজন পড়ে। ভেক্টরবাহিত রোগের সংক্রমণ নিয়ন্ত্রন করাও জন্যে একটি সাধারণ কৌশল হল ভেক্টরগুলোকে ধ্বংস করে জীবাণুদের জীবনচক্র ব্যাহত করা।


title: নামহীনতা

text: নামহীনতা বাণিজ্যিক লেনদেনে গ্রাহকদের গোপনীয়তা রক্ষা করতে পারে। বিক্রেতাদের তথ্য সংগ্রহ করতে বা ভবিষ্যতে ক্রেতাদের সলিসিট রোধ করতে কিছু ভোক্তারা দৈনন্দিন পণ্য (যেমন মুদিখানার সরঞ্জাম ইত্যাদি ) ক্রয় করার সময় নগদ অর্থ ব্যবহার করতে পছন্দ করেন। ক্রেডিট কার্ডগুলি একজন ব্যক্তির নামের সাথে যুক্ত করা থাকে এবং তা থেকে অন্যান্য তথ্য যেমন ডাক ঠিকানা, ফোন নম্বর ইত্যাদি আবিষ্কার করা যেতে পারে। আরেকটি উদাহরণ এনিমিটি, যা প্রকৃতপক্ষে একটি গ্রাহকের পক্ষ থেকে একটি পণ্য ক্রয় করে। নিষিদ্ধ পণ্য এবং পরিষেবা ক্রয় করার সময়, গোপনীয়তা অনেক সম্ভাব্য ভোক্তাদের লেনদেনের সাথে জড়িত করতে আরামদায়ক করে তোলে। অনেক আনুগত্য প্রোগ্রাম এমন কার্ডের ব্যবহার করে থাকে যা থেকে ভোক্তাদের ব্যক্তিগতভাবে চিহ্নিত করা সম্ভব এবং গ্রাহকের প্রতিটি লেনদেন এর মাধ্যমে সংগ্রহ করে রাখা হয় (সম্ভবত পরবর্তী অনুরোধ বা বিনিময়ের জন্য বা নিরাপত্তা উদ্দেশ্যে), বা এমন একটি সংখ্যাসূচক ছদ্মনাম হিসাবে যা দিয়ে ডেটা মাইনিং আর মতো কাজ করার জন্য সনাক্ত করা যাবে |


title: অ্যামেনোরিয়া

text: শারীরিক বিকৃতির জন্য অ্যামেনোরিয়া হতে পারে। এর একটি উদাহরণ হল এমআরকেএইচ (মেয়ার-রকিট্যানসকি-কুসটার-হসার) সিন্ড্রোম, প্রাথমিক অ্যামেনোরিয়ার দ্বিতীয় সবচেয়ে সাধারণ কারণ। এর লক্ষণটি মুলেরিয়ান এজেন্সি দ্বারা চিহ্নিত। এমআরকেএইচ সিন্ড্রোমে, মুলেরিয়ান নালির অস্বাভাবিক বিকাশ হয় এবং এর ফলে যোনিদ্বারে প্রতিবন্ধকতা হয়ে ঋতুতে বাধা সৃষ্টি করতে পারে। এই লক্ষণ জন্মের পূর্বেই নারী জননতন্ত্রের বিকাশের সময়ে তৈরী হয়ে যেতে পারে।


title: কৈশিক ক্রিয়া

text: কৈশিক ক্রিয়া বা ক্যাপিলারি অ্যাকশন (একে ক্যাপিলারিটি, ক্যাপিলারি মোশন বা উইকিংও বলা হয়) হলো কোনো তরলকে সংকীর্ণ পথে প্রবাহিত করার ক্ষমতা। এই ঘটনার সময় কোনো বল সেখানে কাজ করে না; এমনকী মধ্যাকর্ষণ শক্তির মতো বহিস্থ: কোনো শক্তিও নয়।  রঙতুলিতে তরল উঠিয়ে আনার সময় এমনটা দেখা যায়। পাতলা টিউব বা ঝাঁঝরসদৃশ সুক্ষ্ণ বস্তু (যেমন কাগজ অথবা প্লাস্টার) এবং কিছু ঝাঁঝরবিহীন বস্তুতেও (যেমন: বালি) এই ঘটনা ঘটে থাকে। তরল এবং ঘিরে থাকা কঠিন তলের মধ্যকার আন্ত:আণবিক বলের কারণে এটা ঘটে। নলের ব্যাস যথেষ্ট ক্ষুদ্র হলে তরল আর পাত্রের দেওয়ালের পৃষ্ঠটান এবং সংযুক্তি বলের সমন্বয়ে তরল ওপরে উঠে আসার ঘটনা পরিলক্ষিত হয়।


title: ডিম

text: একটি একটি সাধারণ মুরগির ডিমে প্রোটিন আছে প্রায় ছয় গ্রাম, যাতে রয়েছে মানবদেহের জন্য অত্যাবশ্যকীয় নয়টি অ্যামিনো অ্যাসিড। মুরগির ডিমে রয়েছে অতি মূল্যবান ওমেগা-৩, যা হৃৎপিণ্ডকে কার্যকর রাখতে সাহায্য করে। কোলিন ডিমের একটি গুরুত্বপূর্ণ উপাদান, যা গর্ভবতী মায়ের মস্তিষ্কজনিত জটিলতা দূরীকরণে সহায়তা করে, গর্ভাবস্থায় শিশুর মেধা ও স্মৃতি বৃদ্ধিতে সহায়তা করে। ডিমে আছে ফলিক অ্যাসিড অথবা ফোলেট, যা ত্রুটিপূর্ণ সন্তান জন্মদানের ঝুঁকি কমায়।এ ছাড়া রয়েছে সেলেনিয়াম, যা মানুষের মানসিক চাপ কমাতে সহায়তা করে এবং ক্যানসার, বিশেষত প্রোস্টেট ক্যানসার রোধে সহায়তা করে। ডিমে রয়েছে ৫ গ্রাম কোলেস্টেরল, যার প্রায় ৩.৫ গ্রাম উপকারী ও ভালো কোলেস্টেরল, যা মানুষের দৈনন্দিন কার্যক্রমে প্রয়োজন, হৃদ্রোগ ও স্ট্রোকের ঝুঁকি কমায়। ডিমে রয়েছে লিউটিন ও জিয়াজ্যান্থিন, যা চোখের ছানি পড়া রোধে সহায়তা করে। বিশেষজ্ঞদের মতে, একজন সুস্থ মানুষ দিনে একটি ডিম খেতে পারে। জাতিসংঘের কৃষি ও খাদ্য সংস্থার সুপারিশ অনুযায়ী বছরে প্রত্যেক মানুষের গড় ডিম গ্রহণ ন্যূনতম ১০৪টি হওয়া উচিত।


title: মেলোডিক ডেথ মেটাল

text: ডেথ মেটালের ভোকালের ধরন হেভি মেটাল থেকেও রুক্ষ, গিটারের কাজ আরো বেশি তীক্ষ্ন ড্রামের কাজে রয়েছে প্রচন্ডতা। ডেথ মেটালের মেলো উপধারায় রয়েছে সত্যিকার অর্থেই মেলোডির ব্যবহার। ড্রামিং এ দুর্দান্ত ছন্দ, গিটারের রিফে অনুপম সুরের দ্যোতনা- এগুলো মেলো-ডেথ মেটালের কিছু বিশেষ গুণাবলি।


title: মডেম

text: সবচেয়ে পরিচিত উদাহরণ হল ভয়েসব্যান্ড মডেম যেটা পারসোনাল কম্পিউটারের ডিজিটাল ডেটাকে ইলেট্রিকাল সিগনালে পরিনত করে টেলিফোনের ভয়েস ফ্রিকোয়েন্সি রেন্জ চ্যানেলে পাঠায়, অন্য প্রান্তে আরেকটি মডেম দ্বারা ডিজিটালে পরিণত হয়। মডেমগুলো সাধারণত ভাগ করা হয় কত পরিমাণ ডেটা তারা পাঠাতে পারে একক সময়ে তার উপর। সাধারণত মাপা হয় সেকেন্ড প্রতি বিট(bps) হিসেবে। এগুলো এক একক সেকেন্ডে কত পরিমাণ সংকেত পাঠাতে পারে তার ভিত্তিতে ভাগ করা যায়।


title: জৈব পিগমেন্ট

text: উদাহরণ- নীল ক্যারোটিনোপ্রোটিন, লিনকিয়াসায়ানিন এর প্রতি অণুতে ১০০-২০০ টি ক্যারোটিনয়েড মৌল থাকে। আরো বলা যায় এসকল পিগমেন্ট-প্রোটিন যৌগ তাদের রাসায়নিক গঠনেও পরিবর্তন ঘটাতে পারে। সালোকসংশ্লেষণিক গঠনের মধ্যে যেসব ক্যারোটিনোপ্রোটিন রয়েছে সেগুলি বেশি প্রচলিত এবং জটিল হয়ে থাকে। সালোকসংশ্লেষণিক গঠনের বাইরে যেসব পিগমেন্ট-প্রোটিন যৌগ রয়েছে সেগুলি কম প্রচলিত কিন্তু সহজতর গঠন রয়েছে। উদাহরণ- জেলিফিস এবং Velella velella তে মাত্র দুইটি অ্যাসটাজ্যান্থিন প্রোটিন রয়েছে এবং প্রতিটি যৌগে ১০০টি ক্যারোটিনয়েড রয়েছে।


title: মালয়ালম লিপি

text:
মালয়ালম লিপির জন্য ইউনিকোড ব্লক হচ্ছে U+0D00–U+0D7F:
উদাহরণস্বরূপ, "অবন" അവൻ ("সে") লেখা হয় "অ" അ + "ব" വ + "চিল্লু-ন্" ൻ, যেখানে "চিল্লু-ন্" দেখায় স্বরধ্বনি ছাড়া "ন্" ধ্বনি। অন্যান্য ভারতীয় লিপিতে এই একই শব্দ হয়তো লেখা হবে "অ" + "ব" + "ন" + হসন্ত। তবে, মালয়ালম লিপিতে, এই ক্রমটি একটি ভিন্ন অর্থের শব্দ দেখায়, "অবনু" അവന് (“তাকে”), এবং "অবন্"-এর বিকল্প নয়। এটির কারণ এই যে আধুনিক মালয়ালম লিপিতে, হসন্ত চিহ্নটি স্বর  -এর কাজ করে একটি শব্দের শেষে, এবং এই ক্ষেত্রে সহজাত স্বরধ্বনিটিকে পুরোপুরি "নিহত" করতে সক্ষম নয়।


title: জাদুকরী প্রেমিকা

text: আরেকটি বৈশিষ্ট্য হল যে পুরুষ এবং মহিলা লিডগুলি একসাথে বসবাস শুরু করার পরে, অন্য (সাধারণত মহিলা) মহিলা (বা পুরুষ) লিডের উত্স থেকে উদ্ভূত হয় (বন্ধু, ভাইবোন, আত্মীয়, প্রতিদ্বন্দ্বী বা এমনকি শত্রু), তাড়াতাড়ি ঘন ঘন হয়ে উঠছে সাধারন মানুষ, সহপাঠী, অথবা দুষ্টু লোক, এমনকি হাই সোসাইটি দম্পতি । কখনও কখনও পুরুষ সীসা এর উৎপত্তি থেকে একটি চরিত্র প্রদর্শিত হবে। উদাহরণস্বরূপ আইয়ো হোরি আওশি, যেখানে কৌরুর অর্ধ-ভাইয়েরা নিজের জন্য আইও এবং ওমমোরি হিমারীকে নিয়ে যাওয়ার চেষ্টা করেন, যেখানে দানবধারী কুয়েসু জিংুজুজী তার আয়তন হিসাবে ইউূটো আমাকওয়া দাবি করতে ৩য় খন্ডে উপস্থিত হন।


title: বেদব্যাস

text:
ব্যাসদেব হিন্দু পৌরাণিক কাহিনি মতে -- ঋষি বিশেষ । ইনি বশিষ্ঠের প্রপৌত্র, শক্তির পৌত্র, পরাশরের পুত্র শুকদেবের পিতা । ইনি হিন্দুধর্মের প্রাথমিক প্রত্যাদিষ্ট হিন্দুশাস্ত্র হিসেবে স্বীকৃত বেদের ব্যবহারিক-বিন্যাসকারী , পৌরাণিক মহাকাব্য মহাভারত , অষ্টাদশ মহাপুরাণ ( ভাগবতপূরাণ সহ আরও ১৭ ) ও উপপুরাণ , বেদান্তদর্শন , প্রভৃতির সংকলক , সম্পাদক ও অবশেষে সমন্বায়ক এক জ্ঞানান্বেষী ঋষি ।
যমুনানদীতে খেয়া নৌকার ভিতর পরাশর মুনি সত্যবতীর সাথে মিলিত হলে, সত্যবতী গর্ভবতী হন । পরে যমুনা'র একটি দ্বীপে এঁর জন্ম হয় । যমুনার দ্বীপে জন্মগ্রহণ করেন বলে এর নাম হয় দ্বৈপায়ন । এঁর গায়ের রং কালো ছিল বলে , পুরো নাম দাঁড়ায় কৃষ্ণ-দ্বৈপায়ন । এঁর মাথায় কপিল বর্ণের জটা ছিল । তাঁর চোখ ছিল উজ্জ্বল ও মুখে পিঙ্গল বর্ণের দাড়ি ছিল। ইনি তপস্যাবলে মহর্ষিত্ব প্রাপ্ত হয়ে বেদকে চার ভাগে ভাগ করেছিলেন । এই কারণে ইনি "বেদব্যাস" বা 'ব্যাস' নামে পরিচিত হন । জন্মের পরপরই ইনি তাঁর মায়ের অনুমতি নিয়ে তপস্যার জন্য যাত্রা করেন । এঁর তপস্যার স্থান ছিল বদরিকাশ্রম । এই কারণে ইনি বাদরায়ণ নামেও পরিচিত ছিলেন ।


title: কাত্যায়নী

text: প্রাচীন কিংবদন্তি অনুযায়ী, দেবী কাত্যবংশীয় ঋষি কাত্যায়নের কন্যারূপে জন্মগ্রহণ করে কাত্যায়নী নামে পরিচিতা হন। মতান্তরে, কালিকা পুরাণে বলা হয়েছে, ঋষি কাত্যায়ন প্রথম দেবীর পূজা করেন; তাই তিনি কাত্যায়নী নামে অভিহিতা হন। আবার অপর একটি মতে, তিনি দুর্গা বা শিবের পত্নী পার্বতীর রূপান্তর। নবরাত্রি উৎসবে তাঁর পূজা প্রচলিত।


title: বসুদেব

text: হিন্দু পুরাণ অনুসারে বসুদেব (দেবনাগরী : वसुदेव) হলেন যদুবংশীয় শূরসেনের পুত্র এবং কৃষ্ণের পিতা। বসুদেবের ভগিনী কুন্তী হলেন পাণ্ডুর স্ত্রী, যিনি মহাভারতে এক গুরুত্বপূর্ণ ভূমিকা রাখেন। পুরাণ অনুসারে বসুদেব হলেন ঋষি কশ্যপের আংশিক অবতার। পিতার নামানুসারেই কৃষ্ণের এক নাম হল বাসুদেব। হরিবংশ পুরাণ অনুসারে বসুদেব ও নন্দ (কৃষ্ণের পালক পিতা) ছিলেন দুই ভাই।


title: দীপক চ্যাটার্জী (গোয়েন্দা)

text: দীপক চ্যাটার্জী নামক গোয়েন্দার সৃষ্টিকর্তার আসল নাম সমরেন্দ্র নাথ পাণ্ডে বা এস এন পান্ডে। তিনি আর জি কর ন্যাশনাল মেডিকেল কলেজ ও হাসপাতালে ডাক্তারি পড়তেন। এস এন পান্ডের নামে চিকিৎসা বিদ্যার ওপরেও বই আছে একাধিক। স্বপনকুমার নামে এই রহস্য-রোমাঞ্চ কাহিনীগুলি তিনি লিখতেন। আবার তিনি শ্রীভৃগু নামেও জ্যোতিষ মহলে খ্যাত ছিলেন।


title: অথর্ববেদ

text: অথর্ববেদের প্রাচীনতম নামটি এই বেদেই (১০। ৭। ২০) উল্লিখিত হয়েছে। এটি হল ‘অথর্বাঙ্গিরসঃ’। দুই জন বৈদিক ঋষি অথর্বণ ও আঙ্গিরসের নামানুসারে এই নামটি এসেছে। এই বেদের প্রত্যেকটি শাখার নিজস্ব নাম রয়েছে। যেমন ‘শৌনকীয় সংহিতা’। এর অর্থ ‘শৌনকের সংকলিত গ্রন্থ’। ‘অথর্বণ’ ও ‘আঙ্গিরস’ নাম দু-টি সম্পর্কে মরিস ব্লুমফিল্ড বলেছেন, এই নামদুটি ভিন্ন ভিন্ন অর্থের দ্যোতক। প্রথম নামটি মাঙ্গলিক। অন্যদিকে দ্বিতীয় নামটি প্রতিকূল জাদুবিদ্যার অর্থবাচক। কালক্রমে ইতিবাচক মাঙ্গলিক দিকটি অধিকতর সমাদর লাভ করে এবং ‘অথর্ববেদ’ নামটিই প্রচলিত হয়। জর্জ ব্রাউনের মতে, পরবর্তী নাম ‘আঙ্গিরস’ অগ্নি ও বৈদিক পুরোহিতদের সঙ্গে সম্পর্কযুক্ত। সম্ভবত এটির সঙ্গে নিপ্পুরের একটি আরামিক গ্রন্থে প্রাপ্ত প্রোটো-ইন্দো ইউরোপীয় ‘আঙ্গিরোস’-এর কোনো সম্পর্ক রয়েছে।


title: হিন্দু পুরাণ

text: বৈদিক স্তোত্রের স্রষ্টা ও প্রাচীন কালের মহান প্রাজ্ঞ ব্যক্তিরা হলেন ঋষি। এই দলের প্রধানের হলেন ‘সপ্তর্ষি’ বা সাতজন ঋষি, যাঁরা সপ্তর্ষিমণ্ডলের সাতটি তারা দ্বারা চিহ্নিত। এঁদের নাম – মরীচি, অত্রি, অঙ্গিরা, পুলস্ত্য, পুলহ, ক্রতু ও বশিষ্ঠ। অন্যান্য ঋষিরা হলেন ‘কশ্যপ’ ও ‘দক্ষ’, যাঁরা দেবতা ও মানুষের মিলনে জাত, ‘নারদ’, যিনি বীণার আবিষ্কর্তা এবং অন্যতম বৈষ্ণব (বিষ্ণুর ভক্ত), ‘বৃহস্পতি’ ও ‘শুক্র’, যাঁরা যথাক্রমে দেবতা আর অসুরদের গুরু, ‘অগস্ত্য’, যিনি দক্ষিণ ভারতে বৈদিক ধর্ম ও সংস্কৃতির প্রচার করেন। ‘পিতৃ’-রা হলেন পিতা বা পূর্বপুরুষের আত্মা, মৃত ব্যক্তিদের তর্পণের সাথে এরাই জড়িত।


title: মহাভারত

text: কুন্তী বাল্যকালে ঋষি দুর্বাসার কাছ থেকে এক মন্ত্র লাভ করেন, যার মাধ্যমে যে কোনো ভগবানকে আহ্বান করা যায় ও বর চাওয়া যায়। কুন্তী কৌতূহলবশত সূর্যদেবকে আহ্বান করেন, সূর্যদেব তাঁকে এক পুত্রের বর দেন। কিন্তু লোকলজ্জার ভয়ে সবার অজান্তে কুন্তী ঐ শিশুপুত্রকে নদীতে ভাসিয়ে দেন, যে পরে অধিরথ সারথির কাছে পালিত হয় ও তার নাম হয় কর্ণ। ঐ মন্ত্রের দ্বারা কুন্তী ধর্মদেবের বরে যুধিষ্ঠির, পবনের বরে ভীম, ইন্দ্রের বরে অর্জুন নামে তিন গুণবান পুত্রের জন্ম দেন। মাদ্রী এই মন্ত্রের পাঠ করে অশ্বিনীকুমারদ্বয়ের বরে নকুল ও সহদেব নামে দুই পুত্র লাভ করেন। এই পাঁচ পুত্রই অত্যন্ত গুণবান ও সৎ ছিলেন, পরবর্তীতে এরা ‘পাণ্ডব’ নামে পরিচিত হন। কিন্তু একদিন কামোদ্যত পাণ্ডু মাদ্রীকে আলিঙ্গন করতে গিয়ে মারা যান। দুঃখে মাদ্রী পাণ্ডুর চিতায় সহমরণ গ্রহণ করেন। শিশুপুত্রদের ভার পড়ে কুন্তীর ওপর।


title: পাণ্ডু

text:
শান্তনুর কনিষ্ঠ পুত্র বিচিত্রবীর্যের মৃত্যু হয় নিঃসন্তান অবস্থায়। হস্তিনাপুর রাজহীন দেখে রাজমাতা সত্যবতী তার জ্যেষ্ঠতম পুত্র, ব্যাসদেবকে আবাহন করেন তার দুটি পুত্রবধূ অম্বিকা ও অম্বালিকার গর্ভে দুটি সন্তান উৎপন্ন করতে। ব্যাসদেবের ঔরসে অম্বালিকার গর্ভসঞ্চার হলে, তিনি একটি পাণ্ডুবর্ণ সন্তানের জন্ম দেন। এই সন্তানের নাম হয় পাণ্ডু।
অম্বিকার গর্ভের সন্তান ধৃতরাষ্ট্র অন্ধ হওয়ার ফলে, প্রাপ্তবয়স্ক হওয়ার পর পাণ্ডু রাজা হন। তিনি যথেষ্ট প্রজাবৎসল ছিলেন। তার বিবাহ হয় কুন্তীভোজের পালিতা কন্যা, তথা বসুদেবের বোন কুন্তীর সাথে। পরবর্তীকালে মদ্রদেশের রাজকন্যা মাদ্রীর সাথেও তার বিবাহ হয়।


title: ইতিহাস (হিন্দু ধর্মগ্রন্থ)

text: সূর্য বংশের ধারাবাহিকতায় গধি ও কৃতবীর্য্যের সমসাময়িক ছিলেন ত্যূর্য অরুণ। তিনি অযোধ্যার শাসক ছিলেন। ত্যূর্য অরুণ তাঁর গুরু বশিষ্ঠের পরামর্শে নিজের সন্তান, সত্যব্রত কে বনবাস দেন। সত্যব্রতের অপর নাম ত্রিশঙ্কু। ত্যূর্য অরুনের মৃত্যুর পর ত্রিশঙ্কু সশরীরে স্বর্গারোহণের জন্য যজ্ঞের আয়জন করেন। ঋষি বশিষ্ঠ সে যজ্ঞে পৌরহিত্য করতে অস্বীকার করেন। প্রত্যাখ্যাত হয়ে ত্রিশঙ্কু গুরুপুত্রদের শরণাপন্ন হন। পিতার কাছে থেকে প্রত্যাখ্যাত হয়ে আবার তাঁর সন্তানদের কাছে আসায় তারা কুপিত হয়ে ত্রিশঙ্কুকে অভিশাপ দেন। এর অব্যবহিত পরে কান্যকুজ্বের রাজা বিশ্বামিত্র ঋষি বশিষ্ঠের কামধেনু নন্দিনী (আরেক নাম শবলা - একটি দুগ্ধবতী গাভী) কে অধিকার করার চেষ্ঠা করেন। এতে বশিষ্ঠ ও বিশ্বামিত্রের মাঝে প্রচণ্ড এক যুদ্ধ হয়। যুদ্ধে বিশ্বামিত্রের পরাজয় ঘটে। এতে তিনি ক্ষত্রিয় শক্তি থেকে ব্রহ্মশক্তির শ্রেষ্ঠত্ব বুঝতে পারেন। তাই নিজে ব্রহ্মঋষি হওয়ার জন্য তাঁর সিংহাসন ত্যাগ করে তপস্যা করতে থাকে। এ সময় বিশ্বামিত্রের সাথে ত্রিশঙ্কুর মিত্রতা হয়। বিশ্বামিত্র ত্রিশঙ্কুর স্বশরীরে স্বর্গারোহণ যজ্ঞ করতে রাজি হন।


title: মনসা

text: পুরাণেই প্রথম মনসার জন্ম-সংক্রান্ত উপাখ্যানটি পাওয়া যায় । পুরাণ মতে , মনসা ঋষি কশ্যপের সন্তান তথা কাশ্যপ গোত্রজ । উল্লেখ্য , মঙ্গলকাব্যে শিবকে মনসার পিতা বলা হলেও , পুরাণে সেই তথ্যের সমর্থন পাওয়া যায় না । একবার সাপ ও সরীসৃপরা পৃথিবীতে উৎপাত শুরু করলে , ঋষি কশ্যপ নিজের মন থেকে মনসা দেবীর জন্ম দেন । মন থেকে জন্ম বলে তাঁর নাম হয় ‘মনসা’ । সৃষ্টিকর্তা ব্রহ্মা তাঁকে সর্প ও সরীসৃপদের দেবী করে দেন । মনসা তাঁর মন্ত্রবলে পৃথিবীতে নিজের কর্তৃত্ব বিস্তার করেন । এরপর মনসা শিবকে প্রসন্ন করেন । শিব তাঁকে বলেন কৃষ্ণকে প্রসন্ন করতে । মনসার প্রতি প্রসন্ন হয়ে কৃষ্ণ তাঁকে সিদ্ধি নামক দৈবী ক্ষমতা প্রদান করেন । এর ফলে দেবী হিসেবে মনসার কর্তৃত্ব সুবিদিত হয় ।


title: জার্মানি

text: জার্মানি পরিবেশ সচেতন জাতি হিসেবে সারা বিশ্বে পরিচিত। বেশির ভাগ জার্মানরাই বৈশ্বিক উষ্ণায়নের ব্যাপারে সচেতন। এই রাষ্ট্রটি কিয়োটো প্রোটোকল চরমভাবে মেনে চলে তাছাড়াও ক্ষতিকর গ্যাসের অল্প নির্গমন নিশ্চিত করে, জীবাশ্ম জ্বালানি ব্যবহার করে। জার্মান সরকার বিপুল হারে দূষন রোধের পদক্ষেপ গ্রহণ করেছে এবং দেশটির সামগ্রিক দূষন দিন দিন কমছে। যদিও কার্বন ডাই অক্সাইড গ্যাস নিঃসরনের হার ইউরোপের অন্য সকল দেশের চেয়ে বেশি কিন্তু অস্ট্রেলিয়া,কানাডা,সৌদি আরব এবংমার্কিন যুক্তরাষ্ট্রের চেয়ে অনেক কম। প্রাকৃতিক দুর্যোগের মধ্যে বন্যা ও ঝড়ো বাতাস প্রায় সকল অঞ্চলে দেখা যায়।


title: জার্মানি

text: উদ্ভিদতাত্বিক ভৌগোলিক বৈশিষ্টানুযায়ী জার্মানি বোরিয়াল জগতের অন্তর্গত সারকামবোরিয়াল রিজিওনের আটলান্টিক ইউরোপিয়ান ও সেন্ট্রাল ইউরোপিয়ান এই দুটি অঞ্চলে বিভক্ত। জার্মানি অঞ্চলকে দুটি বাস্তুঅঞ্চলে ভাগ করা যেতে পারে, ইউরোপিয়ান মেডিটেরিয়ান পার্বত্য মিশ্র বনভুমি অঞ্চল এবং উত্তরপূর্ব আটলান্টিক মহীসোপান অঞ্চল। জার্মানীতে চাষাবাদযোগ্য কৃষিজমির পরিমাণ ৩৩ শতাংশ, স্থায়ী চারণভুমি ১৫ শতাংশ এবং বনভূমির পরিমাণ ৩১ শতাংশ। সাধারণত মধ্য ইউরোপের প্রাণী এবং উদ্ভিদই জার্মানিতে দেখা যায়। মোট বনভূমির এক তৃতীয়াংশ জুড়ে আছে বীচগাছ (মসৃণ কাণ্ড ও পত্রবিশিষ্ট একজাতীয় লম্বা গাছ), ওকগাছ এবং অন্যান্য পর্ণমোচী বৃক্ষ। সরলাকৃতির বৃক্ষসমূহ পাওয়া যায় উচ্চপর্বত ভূমিতে এবং বেলে মাটিতে পাইন আর লার্চ গাছের আধিক্য আছে। বিভিন্ন ফুল, ফার্ণ, ফাঞ্জাই ও মসের বহু প্রজাতি জার্মানিতে পাওয়া যায়। উত্তরসাগর এবং নদীগুলোতে প্রচুর পরিমাণে মাছ পাওয়া যায়। হরিণ, বন্য শুয়োর, শিয়াল, ব্যাজার, খরগোশ এবং ভোঁদড় পাওয়া যায়। হেমন্ত এবং বসন্তে বহু অতিথিপাখি জার্মানিতে আসে। ওয়াডেন সী ন্যাশনাল পার্ক, জাসমুন্ড ন্যাশনাল পার্ক, ফরপোমার্ণ লেগুন এরিয়া ন্যাশনাল পার্ক, মুইরিস ন্যাশনাল পার্ক, লোয়ার অডার ভ্যালী ন্যাশনাল পার্ক, হার্জ ন্যাশনাল পার্ক, স্যাক্সন সুইজারল্যান্ড ন্যাশনাল পার্ক এবং ব্যাভারিয়ান ফরেস্ট ন্যাশনাল পার্ক সমূহ জার্মান ন্যাশনাল পার্কের মধ্যে অন্যতম। জুওলগিক্যাল গার্ডেন, পাখিশালা, একুরিয়াম ও বন্যপ্রাণী সংরক্ষন পার্কের জন্য জার্মানি সুপরিচিত। একক দেশের হিসেবে জার্মানিতেই পৃথিবীর সবচেয়ে বেশি চিড়িয়াখানা ও এনিম্যাল পার্ক আছে, যার সংখ্যা ৪০০। বার্লিনের জুওলজিশার গার্ডেন জার্মানীর সবচেয়ে প্রাচীন চিড়িয়াখানা এবং বিশ্বের একক বৃহত্তম প্রানীসংগ্রহশালা।


title: জার্মানি

text: আয়তনের দিক থেকে জার্মানি ইউরোপের ৭ম বৃহত্তম রাষ্ট্র। উত্তর উত্তর সাগর ও বাল্টিক সাগরের উপকূলীয় নিম্নভূমি থেকে মধ্যভাগের ঢেউ খেলানো পাহাড় ও নদী উপত্যকা এবং তারও দক্ষিণে ঘন অরণ্যাবৃত পর্বত ও বরফাবৃত আল্পস পর্বতমালা দেশটির ভূ-প্রকৃতিকে বৈচিত্র্যময় করেছে। দেশটির মধ্য দিয়ে ইউরোপের অনেকগুলি প্রধান প্রধান নদী যেমন রাইন, দানিউব, এলবে প্রবাহিত হয়েছে এবং দেশটিকে একটি বাণিজ্যিক কেন্দ্রে পরিণত করতে সাহায্য করেছে।


title: জার্মানি

text: জার্মানি (; ), সরকারিভাবে সংযুক্ত প্রজাতন্ত্রী জার্মানি (, "বুন্ডেস্‌রেপুব্‌লিক ডয়চ্‌লান্ট্", ), ইউরোপের অন্যতম প্রধান শিল্পোন্নত দেশ। এটি ১৬টি রাজ্য নিয়ে গঠিত একটি সংযুক্ত ইউনিয়ন। এটির উত্তর সীমান্তে উত্তর সাগর, ডেনমার্ক ও বাল্টিক সাগর, পূর্বে পোল্যান্ড ও চেক প্রজাতন্ত্র, দক্ষিণে অস্ট্রিয়া ও সুইজারল্যান্ড এবং পশ্চিম সীমান্তে ফ্রান্স, লুক্সেমবুর্গ, বেলজিয়াম এবং নেদারল্যান্ড্‌স অবস্থিত। জার্মানির ইতিহাস জটিল এবং এর সংস্কৃতি সমৃদ্ধ, তবে ১৮৭১ সালের আগে এটি কোন একক রাষ্ট্র ছিল না। ১৮১৫ থেকে ১৮৬৭ পর্যন্ত জার্মানি একটি কনফেডারেসি এবং ১৮০৬ সালের আগে এটি অনেকগুলি স্বতন্ত্র ও আলাদা রাজ্যের সমষ্টি ছিল।


title: ইসরায়েলী রন্ধনশৈলী

text:
ইসরায়েলের রন্ধনপ্রণালী বিভিন্ন ইহুদি রন্ধনশৈলীর উপাদান বিশেষ করে মিজরাহী, শেফার্ডিক এবং আশকেনাজি রীতির রন্ধনশৈলী গ্রহণ অব্যাহত রেখেছে। এটি লেভান্তিয়, মধ্যপ্রাচ্য ও ভূমধ্যসাগরীয় রন্ধনশৈলীর মধ্যে প্রচলিত ঐতিহ্যবাহী অনেকগুলি খাবার গ্রহণ করেছে এবং ফ্যালাফেল, হুমুস, মেসববাহ, শাকসুকা, কুসকুস ও জাতার মত খাবারগুলি এখন ইজরায়েলে ব্যাপকভাবে জনপ্রিয়।
রন্ধনপ্রণালী উপর অন্যান্য প্রভাবের মধ্যে আছে ভূমধ্য অঞ্চলের সাধারণ খাদ্য প্রাপ্যতা, বিশেষ করে নির্দিষ্ট ধরণের ফল এবং সবজি, দুগ্ধ পণ্য এবং মাছ; ছুটির দিনগুলিতে প্রস্তুতকৃত স্বতন্ত্র ঐতিহ্যবাহী খাবার; কোশার রাখার ঐতিহ্য; শাবাথ এবং বিভিন্ন ইহুদি ছুটির দিনগুলিতে চাল্লাহ, জাকনুন, মালাখ, গফিল্ট মাছ, হ্যামিন, মেওরভ ইয়র্শল্মী এবং সুবহানিয়াট প্রভৃতি খাদ্য প্রস্তুত করা হয়।


title: বড়দিন

text: অনেক পরিবারেই বড়দিন উপলক্ষে বিশেষ পারিবারিক ভোজসভা আয়োজিত হয়। ভোজসভার খাদ্যতালিকা অবশ্য এক এক দেশে এক এক রকমের হয়। সিসিলি প্রভৃতি কয়েকটি অঞ্চলে খ্রিষ্টমাসের পূর্বসন্ধ্যায় যে ভোজসভা আয়োজিত হয় তাতে পরিবেশিত হয় বারো রকমের মাছ। ইংল্যান্ড ও ইংরেজি সংস্কৃতির দ্বারা প্রভাবান্বিত দেশগুলিতে সাধারণ বড়দিন ভোজসভার পদে দেখা যায় টার্কি (উত্তর আমেরিকা থেকে আনীত), আলু, শাকসবজি, সসেজ ও গ্রেভি; এছাড়াও থাকে খ্রিষ্টমাস পুডিং, মিন্স পাই ও ফ্রুট কেক। পোল্যান্ড, পূর্ব ইউরোপের অন্যান্য দেশ ও স্ক্যান্ডিনেভিয়া অঞ্চলের ভোজে মাছের উপস্থিতি লক্ষ্যনীয়; তবে এই সব অঞ্চলে ভেড়ার মাংসের মতো অত্যধিক-চর্বিওয়ালা মাংসের ব্যবহারও বাড়ছে। জার্মানি, ফ্রান্স ও অস্ট্রিয়ায় হাঁস ও শূকরের মাংস বেশ জনপ্রিয়। এছাড়া প্রায় সারা বিশ্বেই গোমাংস, হ্যাম ও মুরগির যথেষ্ট চাহিদা রয়েছে। ফিলিপিনসের ভোজসভার প্রধান খাদ্য হল হ্যাম।


title: ইরানী রন্ধনশৈলী

text:
ইরানের চালের বিভিন্ন জাতের মধ্যে আছে জেরড, ডোমাসিয়া, চম্পা, দোদি (ধোঁয়া ওঠা ভাত), লেনজেন (লেনজেন প্রদেশের), তরম (টারম প্রদেশের), আনবারবু ইত্যাদি।
ধানের পরে দ্বিতীয় উৎপাদিত শস্য হচ্ছে গম। নিচের তালিকায় ইরানী রন্ধনশৈলীতে ব্যবহৃত বিভিন্ন চ্যাপ্টা রুটি এবং পেস্ট্রি রুটির দেয়া হয়েছেঃ
৪০০ খ্রিষ্টপূর্বাব্দে প্রাচীন ইরানিরা একটি বিশেষ মজার খাবার তৈরি করেছিল যা গোলাপের পানি ও সেমাই দিয়ে তৈরি করা হতো। যা গ্রীষ্মকালে রাজপ্রাসাদে পরিবেশন করা হতো। বরফকে জাফরান এবং ফল ও অন্যান্য স্বাদের সঙ্গে মিশ্রিত করা হতো। আজকের দিনে সর্বাধিক জনপ্রিয় ইরানী মিষ্টি জাতীয় খাবার হচ্ছে আধা জমায়িত নুডলস দিয়ে তৈরী ফালুদা যার শিকড় সাবেক রাজধানী শিরাজ শহরে। বাস্তানি ই জামেরানী ফার্সি শব্দের অর্থ জাফরান আইসক্রিম একটি ঐতিহ্যবাহী ইরানী আইসক্রিম যা সাধারণত "ঐতিহ্যবাহী আইসক্রিম" নামে পরিচিত। অন্যান্য প্রকারের ইরানী ডেজার্টগুলি বিভিন্ন ধরনের চাল, গম ও দুগ্ধবৈচিত্র্যে তৈরি হয়।


title: বিশ্বের ইতিহাস

text: দ্বিতীয় বিশ্বযুদ্ধের পরে জার্মানিকে বিভিন্ন মিত্রশক্তির মধ্যে ভাগ করে দেওয়া হয়। মার্কিন যুক্তরাষ্ট্র, যুক্তরাজ্য ও ফ্রান্স দেশটির পশ্চিমভাগ নিয়ন্ত্রণ করত; অন্যদিকে দেশটির পূর্বভাগ নিয়ন্ত্রণ করত সোভিয়েত ইউনিয়ন। দেশটির রাজধানী বার্লিন শহরের পুরোটাই সোভিয়েত নিয়ন্ত্রিত অংশে পড়লেও সেটিও পশ্চিম ও পূর্ব এই দুই ভাগে বিভক্ত ছিল। ১৯৪৮ সালে সোভিয়েতরা ৫ মাস ধরে পশ্চিম বার্লিন অবরোধ করে রাখে; তখন মিত্রশক্তিরা বিমানে করে প্রয়োজনীয় দ্রব্য সরবরাহ করে। ১৯৪৯ সালে জার্মানি পূর্ব ও পশ্চিম দুই জার্মানিতে বিভক্ত হয়ে যায়। অনেক পরে ১৯৬১ সালে পূর্ব বার্লিনের সাম্যবাদীরা দুই বার্লিনের মধ্যে প্রাচীর নির্মাণ করে।


title: জার্মানি

text:
যোগ্যতাসম্পন্ন শ্রমিক, উন্নত অবকাঠামো, মূলধনের বৃহৎ মজুদ, দুর্নীতির নিম্নহার ও উচ্চ উদ্ভাবনীক্ষমতা ইত্যাদি বৈশিষ্ট্যসম্পন্ন সোশ্যাল মার্কেট ইকোনমি জার্মানিতে বিদ্যমান। ৩.৫ বিলিয়ন জিডিপি নিয়ে জার্মানী ইউরোপের বৃহত্তম ও বিশ্বের চতুর্থ বৃহত্তম অর্থনীতি। সামগ্রিক জিডিপির ৭০ শতাংশ সার্ভিস সেক্টর, ২৯.১ শতাংশ শিল্প ও ০.৯ শতাংশ জুড়ে রয়েছে কৃষি। জুলাই ২০১০ এ দেশের গড় বেকারত্বের হার ছিল ৭.৫ শতাংশ। সর্বনিম্ন ব্যাভারিয়াতে ৪.১ শতাংশ ও সর্বোচ্চ বার্লিনে ১৩.৬ শতাংশ। শিল্পায়নের শুরু থেকেই জার্মানি বৈশ্বিক অর্থনীতির চালক, উদ্ভাবক এবং সুবিধাভোগী। ইউরোপীয়ান ইউনিয়ন, জি৮, জি২০ এর প্রতিষ্ঠাকালীন সদস্য জার্মানি ২০০৩ থেকে ২০০৮ পর্যন্ত বিশ্বের রপ্তানীকারক দেশগুলোর তালিকায় শীর্ষে ছিল। ২০০৯ সালে এটি বিশ্বের দ্বিতীয় শীর্ষ রপ্তানীকারক দেশ এবং তৃতীয় শীর্ষ আমদানিকারক দেশ এবং এর বাণিজ্যিক উদ্বৃত্ত ১৮৯.৭ বিলিয়ন মার্কিন ডলার।
রপ্তানীযোগ্য পণ্যের বেশিরভাগই প্রকৌশলসংক্রান্ত, বিশেষকরে যন্ত্রপাতি, গাড়ি, রাসায়নিক দ্রব্যাদি এবং ধাতু। বিশ্বে বায়ুমিল ও সৌরশক্তি প্রযুক্তির শীর্ষস্থানীয় উৎপাদক দেশ জার্মানি। হ্যানোভার, ফ্রাঙ্কফুর্ট এবং বার্লিনের মতো বড় শহরগুলোতে বৃহত্তম বাণিজ্যমেলা ও বাণিজ্যসম্মেলন অনুষ্ঠিত হয়ে থাকে। ইউরোপীয়ান অর্থনৈতিক ও রাজনৈতিক সংহতির প্রবক্তা জার্মানি। ইইউভূক্ত দেশসমূহের মধ্যে লিখিত বাণিজ্যিকচুক্তি ও ইইউ একক বাজার আইনের আওতায় জার্মানির বাণিজ্য নীতি পরিচালিত হয়। ২০০২ সালের জানুয়ারিতে জার্মানিই ইউরোপের অভিন্ন মুদ্রা ইউরো চালু করে। ফ্রাঙ্কফুর্টের ইউরোপিয়ান কেন্দ্রীয় ব্যাঙ্ক কর্তৃক এর আর্থিকনীতি নির্ধারিত হয়।
একত্রীকরণের দুইদশক পরে জীবনযাত্রার মান ও মাথাপিছু আয়ের দিক দিয়ে প্রাক্তন পশ্চিম জার্মানীর স্টেটসমূহ পুর্ব জার্মানীর স্টেটগুলোর চেয়ে উল্লেখযোগ্য পরিমাণে এগিয়ে আছে। পুর্বজার্মান অর্থনীতির আধুনিকীকরণ ও বিশেষায়ন একটি দীর্ঘমেয়াদি পরিকল্পনা হিসেবে আছে যা ২০১৯ সাল পর্যন্ত চলবে এবং প্রতি বছর পশ্চিম জার্মানি থেকে পুর্ব জার্মানিতে প্রায় ৮০ বিলিয়ন মার্কিন ডলার সমপরিমান অর্থ স্থানান্তরিত হয়। ২০০৯ সালে এঙ্গেলা মার্কেলের নেতৃত্বাধীন জার্মান সরকার ৫০ বিলিয়ন ইউরো (৭০ বিলিয়ন মার্কিন ডলার) এর একটি অর্থনীতি চাঙ্গাকরণ পরিকল্পনা অনুমোদন দেয় যার উদ্দেশ্য ছিল কিছু ক্ষেত্রকে নিম্নগামীতার হাত থেকে রক্ষা করা ও ক্রমবর্ধমান বেকারত্বের হার রোধ করা।


title: জার্মানি

text:
ফরচুন গ্লোবাল ৫০০ কর্তৃক নির্বাচিত ২০১০ সালের রাজস্বের ভিত্তিতে বিশ্ব স্টকমার্কেটের তালিকাভূক্ত সেরা ৫০০ কর্পোরেশনের ৩৭টির প্রধান কার্যালয় জার্মানিতে। সুপরিচিত বৈশ্বিক জার্মান ব্রান্ডগুলো হলো বিএমডব্লিও, ভক্সওয়াগন, এডিডাস, মার্সিডিস বেঞ্জ, অডি, পোরশে, ডিএইচএল, টিমোবাইল, লুফথানসা, এসএপি, নিভিয়া ইত্যাদি। জার্মানি মূলত উচ্চবিশেষায়িত ক্ষুদ্র ও মাঝারিধরনের এন্টারপ্রাইজের জন্য সুপরিচিত। প্রায় ১০০০ প্রধানত পারিবারিক ব্যবসা কোম্পানিগুলো তাদের নিজ নিজ ক্ষেত্রে বৈশ্বিক বাজারে শীর্ষস্থান দখল করে আছে। এরা মুলত হিডেন চ্যাম্পিয়ন নামে পরিচিত। নিচের টেবিলটি ২০০৯ সালের তথ্যানুযায়ী তৈরী। এখানে রাজস্ব ও লাভের পরিমাণ মিলিয়ন ইউরোতে প্রকাশ করা হয়েছে এবং কর্মীসংখ্যা সমগ্র বিশ্বে কর্মরত কর্মীদের মোটসংখ্যা।
ইউরোপের কেন্দ্রে অবস্থিত হওয়ায় পরিবহনখাতের গুরুত্বের দিক দিয়েও জার্মানি কেন্দ্রে অবস্থিত। জার্মানীর বহুমুখী ও আধুনিক পরিবহন ব্যবস্থা এরই পরিচয় বহন করে। বিশ্বের তৃতীয় দীর্ঘতম মোটরওয়ে জার্মানিতে অবস্থিত যা স্থানীয়ভাবে অটোবান নামে পরিচিত। উচ্চগতিসম্পন্ন রেলের একটি বহুকেন্দ্রিক নেটওয়ার্ক জার্মানি তৈরি করেছে। আন্তনগর এক্সপ্রেস হচ্ছে জার্মানীর সর্বাধিক অগ্রসর সার্ভিস যা নগর অতিক্রম করে প্রতিবেশি রাষ্ট্রসমূহের সাথেও যোগাযোগ স্থাপন করেছে। রেলের সর্বোচ্চগতি ঘন্টায় ১৬০ থেকে ৩০০ কিলোমিটার পর্যন্ত হয়ে থাকে। ৩০ মিনিট, এক ঘন্টা বা ২ ঘন্টা ব্যবধানে সার্ভিস পাওয়া যায়। জার্মানীর বৃহত্তম বিমানবন্দর ফ্রাঙ্কফুর্ট আন্তর্জাতিক বিমানবন্দর ও মিউনিখ আন্তর্জাতিক বিমানবন্দর, দুটোই লুফথানসার বৈশ্বিক কেন্দ্র।


title: উত্তুরে ল্যাঞ্জাহাঁস

text: উত্তুরে ল্যাঞ্জাহাঁস (বৈজ্ঞানিক নাম: "Anas acuta"), কালদিঘেড়ি বা লেঞ্জাহাঁস Anatidae (অ্যানাটিডি) গোত্র বা পরিবারের অন্তর্গত "Anas" (আনুস) গণের অন্তর্ভুক্ত এক প্রজাতির বড় হাঁস। পাখিটি একটি বিশ্বজনীন প্রজাতি; বাংলাদেশ, ভারত ছাড়াও পৃথিবীর বহু দেশে এদের দেখা যায়। ইউরোপ, এশিয়া ও উত্তর আমেরিকার উত্তরাঞ্চলে এরা প্রজনন করে। প্রজাতিটি স্বভাবে পরিযায়ী এবং শীতকালে এর প্রজননস্থলের দক্ষিণে বিষুবীয় অঞ্চলের দিকে চলে আসে। সারা পৃথিবীতে এক বিশাল এলাকা জুড়ে এরা বিস্তৃত; কেবল দুই আমেরিকাতেই এরা প্রায় ৬৫ লক্ষ ৮০ হাজার বর্গ কিলোমিটার এলাকা জুড়ে বসবাস করে। বিশাল এলাকা জুড়ে বিস্তৃত হওয়ায় স্বাভাবিকভাবেই এর একাধিক ভৌগোলিক উপপ্রজাতি থাকার কথা। কিন্তু বিস্ময়কর হলেও সত্য, উত্তুরে ল্যাঞ্জাহাঁসের কোন উপপ্রজাতি নেই। ইটনের ল্যাঞ্জাহাঁসকে একসময় এর সহপ্রজাতিক মনে করা হলেও এরা আসলে ভিন্ন একটি প্রজাতি।


title: টাডোর্না

text: টাডোর্না () অ্যানাটিডি গোত্রের একটি গণের নাম। আকার ও স্বভাব রাজহাঁসের মত; ঠোঁট ছোট, গোড়া উঁচু, উপরে উত্তল, আগা চ্যাপ্টা, ঠোঁটের আগার কাঁটা হঠাৎ নিচে বাকানো; ঠোঁটের গোড়া থেকে নাসিকার দৈর্ঘ্য ঠোঁটের এক-তৃতীয়াংশেরও কম; ডানা দীর্ঘ ও সুচালো; ১৪ পালকের লেজটি গোলাকার। এই গণে পৃথিবীতে ৭ প্রজাতি, বাংলাদেশে ২ প্রজাতি রয়েছে। এগুলো হলো


title: অ্যানাটিডি

text: অ্যানাটিডি একটি জীববৈজ্ঞানিক গোত্র যার মধ্যে হাঁস, রাজহাঁস ও মরাল, এই তিন ধরনের পাখি অন্তর্ভুক্ত। এই গোত্রের সদস্যদেরকে পৃথিবীর প্রায় সব অঞ্চলেই দেখতে পাওয়া যায়। তবে অ্যান্টার্কটিকা মহাদেশ, নির্দিষ্ট কিছু মরু অঞ্চল এবং বেশিরভাগ দ্বীপ ও দ্বীপপুঞ্জে এদের দেখা যায় না। বহু বছরের বিবর্তনের ফলে এসব পাখি পানিতে সাবলীলভাবে সাঁতরাতে, ভেসে থাকতে ও প্রয়োজনবোধে অগভীর পানিতে ডুব দিতে সক্ষম। এরা মাঝারি থেকে বড় আকারের গোলগাল জলার পাখি; পা খাটো ও চ্যাপ্টা; ঠোঁট ছোট, শক্তিশালী; প্রজনন ঋতুর শেষে ওড়ার পালক খসে পড়ে ও কয়েক সপ্তাহ উড়তে পারে না। এই গোত্রে মোট ৪৩টি গণে ১৪৮টি এবং বাংলাদেশে ১৩ গণে ২৯ প্রজাতির পাখি অন্তর্ভুক্ত। এরা মূলত তৃণভোজী ও প্রজননের দিক থেকে একগামী। সদস্যদের মধ্যে উল্লেখযোগ্য অংশ সাংবাৎসরিক পরিযায়ী, অর্থাৎ বছরের নির্দিষ্ট সময়ে এরা এক স্থান থেকে অন্য স্থানে চলে যায়। অল্প কিছু প্রজাতিকে গৃহপালিত পাখি হিসেবে মানুষ পুষে থাকে। এদের মাংস ও ডিম বিশ্বব্যাপী পুষ্টির বিশাল চাহিদার কিছু অংশ পূরণ করে। মাংস ও বিনোদন, এই দুই কারণে এদের ব্যাপকভাবে শিকার করা হয়। যার ফলশ্রুতিতে সপ্তদশ শতাব্দী থেকে অ্যানাটিডি গোত্রের অন্তর্ভুক্ত পাঁচটি প্রজাতি পৃথিবী থেকে সম্পূর্ণ বিলুপ্ত হয়ে গেছে আর বেশ কিছু প্রজাতি বর্তমানে বিলুপ্তির দ্বারপ্রান্তে।


title: সোনাচোখ

text: সোনাচোখ () অ্যানাটিডি পরিবারের একটি গণের নাম। এরা মাঝারি আকারের হাঁস; ঠোঁটের গোড়া যত চওড়া তার বেশি উঁচু, আগা কম চ্যাপ্টা, শেষটা গোলাকার; নাক ঠোঁটের গোড়ার চেয়ে আগার কাছে; পা খাটো; পায়ের পিছনের আঙুল সুগঠিত ও প্রশস্ত পর্দাযুক্ত; পা শরীরের বেশ পেছনে, ফলে হাঁটতে অসুবিধে হয়; ডানা সুচালো; ক্রমান্বয়ে ছোট থেকে বড় পালকের লম্বাটে লেজ; ছেলে ও মেয়েপাখির চেহারায় পার্থক্য আছে। এদের পৃথিবীতে জীবিত মোট ৩ প্রজাতি, বাংলাদেশে ১ প্রজাতি রয়েছে। সেগুলো হলো;


title: নেট্টাপাস

text: বালিহাঁস () অ্যানাটিডি গোত্রের একটি গণের নাম। এরা ছোট আকারের হাঁস; রাজহাঁসের মত খাটো ঠোঁট, যা গোড়া থেকে ক্রমান্বয়ে সামনে সরু; নাসিকা ছোট ও ডিম্বাকার; পা খাটো; ডানা সুচালো; লেজ গোলাকার; পুরুষ ও স্ত্রী হাঁসের চেহারায় পার্থক্য আছে। পৃথিবীতে এই গণে ৩টি প্রজাতি রয়েছে; বাংলাদেশে এদের ১টি প্রজাতি দেখতে পাওয়া যায়।


title: অ্যাক্স (গণ)

text: অ্যাক্স () অ্যানাটিডি পরিবারের একটি গণের নাম। এরা মাঝারি আকারের হাঁস; ছেলেহাঁসের ঘাড়ের উপরের পালক বেশ লম্বা, গলবস্ত্রের মত দেখায়; ডানার একটি মধ্য-পালক অতি-লম্বা ও প্রশস্ত; মাথায় ঝুটি আছে; পাজোড়া দেহের সামনের দিকে থাকে; পায়ে সুচালো নখর যা দিয়ে খাড়া গাছ বেয়ে ওঠা যায়। এই গণে পৃথিবীতে ২ প্রজাতি, বাংলাদেশে ১ প্রজাতি। এই প্রজাতি দুটি হলও,


title: অর্কিড

text: অর্কিড বা অর্কিড পরিবার () হচ্ছে সপুষ্পক উদ্ভিদের একটি পরিবারের নাম। এরা রঙিন, সুগন্ধি আর বহুলবিস্তৃত হয়। অ্যাাস্টারাসি পরিবারসহ, দুটি বৃহৎ পরিবারে বর্তমানে ৮৮০টি গণে ২১,৯৫০ থেকে ২৬,০৪৯টি গৃহীত প্রজাতি আছে। সিংহভাগ অর্কিডই পরাশ্রয়ী, তবে ভূমিজ অর্কিডও আছে, আছে মৃতজীবীও। পৃথিবীর সব মহাদেশেই অর্কিড দেখা যায়।


title: সোয়ালোটেল প্রজাপতি

text:
ব্যারোনায়িনি (Baroniinae) একটি মোনোটাইপিক (monotypic, অর্থাৎ যে-বিভাজনে একটিই মাত্র প্রজাতি রয়েছে) উপ-পরিবার। প্রজাতিটির নাম শর্ট-হর্নড ব্যারোনিয়া ("Baronia brevicornis"), মেক্সিকোর একটি ক্ষুদ্র অঞ্চলে এই প্রজাতিটিকে পাওয়া যায়।  প্যাপিলিওনিডি প্রজাপতিদের মধ্যে এটিই একমাত্র প্রজাতি, যার আহার্য গাছের তালিকায় রয়েছে একটি বাবলা-জাতীয় (Acacia প্রজাতি) গাছ।
পারনাসায়িনি (Parnassiinae) উপ-পরিবারটি মূলত হোলার্কটিক (Holarctic, আর্কটিক সহ উত্তর গোলার্ধের নাতিশীতোষ্ণ অংশ) অঞ্চলের প্রজাপতি। বেশিরভাগ "Parnassius "গণের প্রজাপতিদের পার্বত্য এলাকায় পাওয়া যায়। তবে, এদের অন্যান্য আবাসস্থলের মধ্যে আছে ‘‘শুষ্ক মরুভূমি ("Hypermnestra"), আর্দ্র বন ("Luehdorfia") এবং এমনকী নিম্ন সমতলভূমি ("Zerynthia")"। Parnassiinae প্রজাপতিদের তিনটে ট্রাইবে ভাগ করা হয়: Parnassiini, Zerynthiini এবং Luehdorfiini।


title: কাইরিনা

text: কাইরিনা () হলও অ্যানাটিডি গোত্র বা পরিবারের একটি গণের নাম। এরা বড় আকারের হাঁস; পুরুষপাখি স্পষ্টতঃই স্ত্রীপাখির চেয়ে বড়; উপরের ঠোঁটে কোন মাংসপিন্ড থাকেনা; প্রজনন ঋতুতে উপরের ঠোঁটের গোড়া স্ফীত হয়; ডানার মধ্য-পালক ও উপরের ঢাকনিতে সাদা পতাকা থাকে; ক্রমান্বয়ে ছোট থেকে বড় ১২টি পালকের লেজ। পৃথিবীতে ২ প্রজাতি, বাংলাদেশে পাওয়া যেত এর ১ প্রজাতি। এগুলো একই রকমের যদিও বাহ্যিকভাবে কিছুটা পার্থক্য আছে। প্রজাতি দুটি হলও,


title: হাঁস

text: হাঁস অ্যানাটিডি (Anatidae) পরিবারের অন্তর্ভুক্ত পাখিদের বেশ কিছু প্রজাতির সাধারণ নাম। অ্যানাটিডি পরিবারের অন্য দুই সদস্য মরাল আর রাজহাঁস থেকে এরা আকারে ভিন্ন। হাঁসেরা এ শ্রেণীর বেশ কয়েকটি উপশ্রেণীর অন্তর্ভুক্ত। শারীরিক দিক থেকে হাঁস চ্যাপ্টা ঠোঁট ও খাটো গলাবিশিষ্ট মাঝারি থেকে ছোট আকারের পাখি। স্ত্রী ও পুরুষ হাঁসের মধ্যে বৈসাদৃশ্য দেখা যায়। এদের ডাকও বেশিরভাগক্ষেত্রে ভিন্ন। পুরুষ হাঁস বছরে দুইবার পালক বদলায়। স্ত্রী হাঁস একসাথে অনেকগুলো ডিম পাড়ে এবং ডিমের খোলস রাজহাঁস বা মরালের মত খসখসে নয়, মসৃণ। বেশিরভাগ হাঁসই জলচর; স্বাদুপানি আর লোনাপানি দুই ধরনের পরিবেশেই এরা বিচরণ করতে পারে। প্রায় একই রকম দেখতে আর আচরণগত সাদৃশ্য থাকলেও পাতি কুট, মার্গেঞ্জার, ডুবুরি প্রভৃতি পাখি হাঁস নয়।


title: বিজেন্দর সিং

text: ২০০৯ সালের জুলাই মাসে বিজেন্দর, সুশীল ও বক্সার মেরি কমের নাম ভারতের সর্বোচ্চ ক্রীড়া পুরস্কার রাজীব গান্ধী খেলরত্নের জন্য মনোনীত হয়। এই প্রথম একসঙ্গে তিন জন খেলোয়াড়ের নাম এই পুরস্কারের জন্য মনোনীত হয়েছিল। পুরস্কার নির্বাচন কর্তৃপক্ষ তিনজনের ২০০৮-০৯ সালের পারফরম্যান্স দেখে তিন জনকেই পুরস্কার দেওয়ার সিদ্ধান্ত নেয়। কম ও বিজেন্দর প্রথম বক্সার হিসেবে এই পুরস্কার পান। পুরস্কারের অর্থমূল্য ছিল ৭.৫ লক্ষ টাকা ও একটি মানপত্র। ক্রীড়া ও স্বরাষ্ট্র মন্ত্রকের পক্ষ থেকে সুশীল ও বিজেন্দরের নাম পদ্মশ্রী সম্মানের জন্য বিবেচিত হয়। তবে ২০০৯ সালের পদ্ম সম্মান কমিটি তাঁদের এই সম্মান দিতে অস্বীকার করে। এর ফলে দেশ জুড়ে প্রতিবাদের ঝড় ওঠে। এমন অভিযোগও করা হয় যে, কমিটি কেবলমাত্র নির্দিষ্ট কয়েকটি খেলাকে সমর্থন জোগাচ্ছে। বিজেন্দর পরে হরিয়ানা পুলিশ বিভাগে ১৪,০০০ টাকা বেতনের একটি চাকরি নেন।


title: ২০০৬ ফিফা বিশ্বকাপ

text:
পাঁচ গোল করে বিশ্বকাপে এডিডাস গোল্ডেন শু পুরস্কার জিতেন মিরোস্লাভ ক্লোজে। ১৯৬২ বিশ্বকাপের পর এই প্রথম কোন প্রতিযোগিতায় এত কম সংখ্যক গোল নিয়ে কোন খেলোয়াড় এই পুরস্কার জিতেন। ১৯৬২ এর প্রতিযোগিতায় একসাথে ছয় জন খেলোয়াড় সর্বোচ্চ চারটি করে গোল করেছিলেন। প্রতিযোগিতার মোট গোলের সংখ্যা ১৪৭, যার মধ্যে চারটি গোল ছিল আত্মঘাতী।
ফিফার প্রযুক্তিগত গবেষণা গ্রুপ প্রত্যেক খেলায় একটি করে ম্যান অফ দ্য ম্যাচ পুরস্কার মঞ্জুর করে। ইতালির আন্দ্রেয়া পিরলো সর্বোচ্চ তিনবার এই পুরস্কার জিতেন। এছাড়া দুইবার করে এই পুরস্কার জিতেন মিরোস্লাভ ক্লোজে, আগস্তিন দেলগাদো, আরিয়েন রোবেন, জে রোবের্তো, আলেকজান্দার ফ্রাই, মাইকেল বালাক এবং পাত্রিক ভিয়েইরা।


title: লিওনেল মেসি

text:
মেসি তার ক্লাব সতীর্থ জাভি হার্নান্দেজ ও ক্রিস্তিয়ানো রোনালদোকে হারিয়ে ২০১১ সালের উয়ফা ইউরোপের সেরা খেলোয়াড়ের পুরস্কার জিতেন। জাভি হার্নান্দেজ ও ক্রিস্তিয়ানো রোনালদোকে হারিয়ে তিনি ২০১১ ফিফা বালোঁ দর পুরস্কারও জিতেন। এর মাধ্যমে ফুটবলের ইতিহাসে চতুর্থ খেলোয়াড় হিসেবে তিনবার ও দ্বিতীয় খেলোয়াড় হিসেবে টানা তিনবার এ পুরস্কার জিতেন মেসি। এর আগে তিনবার এ পুরস্কার জিতেছেন ইয়োহান ক্রুইফ, মিশেল প্লাতিনি ও মার্কো ফন বাস্তেন এবং টানা তিনবার জিতেছেন মিশেল প্লাতিনি।
২০১২ সালের ১৯ ফেব্রুয়ারী, ভ্যালেন্সিয়ার বিপক্ষে মেসি লা লিগায় তার ২০০তম খেলায় মাঠে নামেন। খেলায় মেসি ৪টি গোল করেন এবং বার্সেলোনা ৫–১ ব্যবধানে জয় লাভ করে। ৭ মার্চ, বেয়ার লেভারকুজেনের বিপক্ষে চ্যাম্পিয়নস লিগের খেলায় মেসি ৫টি গোল করেন এবং দলকে ৭–১ গোলের বড় জয় এনে দেন। ১৯৯২ সালে, চ্যাম্পিয়নস লিগ পুনঃ প্রতিষ্ঠার পর প্রথম খেলোয়াড় হিসেবে এক খেলায় ৫ গোল করার কৃতিত্ব অর্জন করেন মেসি।


title: ফ্যান ওং

text: সিঙ্গাপুরের স্টার পুরস্কার ১৯৯৫-এ, ফ্যান বছরের সেরা অভিনেত্রী এবং বছরের সেরা নবাগত অভিনেত্রী উভয় পুরস্কার জয়লাভ করেন; তিনি প্রথম অভিনেত্রী হিসেবে একই সাথে এই দুই বিভাগে পুরস্কার জয়লাভের কৃতিত্ব দেখিয়েছিলেন। চলচ্চিত্র এবং টেলিভিশনের অনুষ্ঠান প্রযোজনার মাধ্যমে এশিয়ার বিভিন্ন দেশে ব্যাপক জনপ্রিয়তা অর্জনের পর, তিনি হলিউডের চলচ্চিত্রে অভিনয় করা প্রথম সিঙ্গাপুরের অভিনেত্রীতে পরিণত হন, ২০০৩ সালে মুক্তিপ্রাপ্ত হলিউডের "সাংহাই নাইটসের" মাধ্যমে তিনি এই কৃতিত্ব অর্জন করেছিলেন। তিনি উক্ত চলচ্চিত্রে "চন লিন"-এর চরিত্রে অভিনয় করেছিলেন। তিনি স্টার অ্যাওয়ার্ডে "সর্বকালের পছন্দনীয় অভিনেত্রী" বিভাগে পুরস্কার জয়লাভ করা সর্বকনিষ্ঠ অভিনেত্রী ছিলেন। ২৯ শে সেপ্টেম্বর ২০০৯ তারিখে তিনি অভিনেতা ক্রিস্টোফার লীর সাথে বিবাহ বন্ধনে আবদ্ধ হন।


title: লিওনেল মেসি

text: ১৯ ডিসেম্বর আবু ধাবিতে, মেসি ২০০৯ ফিফা ক্লাব বিশ্বকাপের ফাইনালে এস্তুদিয়ান্তেসের বিপক্ষে গোল করেন এবং দলকে ঐ বছর ৬টি শিরোপা এনে দেন। এর দুই দিন পরই তাকে ফিফা বর্ষসেরা ফুটবলারের পুরস্কার দেয়া হয়। ক্রিস্টিয়ানো রোনালদো, জাভি হার্নান্দেজ, আন্দ্রেস ইনিয়েস্তা এবং কাকা-কে হারিয়ে মেসি এই পুরস্কার জিতেন। তিনিই প্রথম আজেন্টাইন হিসেব এই পুরস্কার জেতার কৃতিত্ব অর্জন করেন। ১০ জানুয়ারি, মেসি মৌসুমে তার প্রথম হ্যাট্রিক করেন এবং বার্সেলোনা ০–৫ ব্যবধানে টেনেরিফের বিপক্ষে জয় লাভ করে। ১৭ জানুয়ারি, মেসি বার্সেলোনার হয়ে তার ১০০ তম গোলটি করেন এবং বার্সেলোনা সেভিয়ার বিপক্ষে ৪–০ ব্যবধানে জয় লাভ করে।


title: নিয়া সালামিস ফামাগুস্তা এফসি

text: এ পর্যন্ত নিয়া সালামিসের সবচেয়ে উল্লেখযোগ্য সাফল্য হল ১৯৯০ সালে সাইপ্রাস কাপ এবং সাইপ্রোয়েট এফএ শিল্ড (সুপার কাপ) জয়। সাইপ্রোয়েট ফার্স্ট ডিভিশনে ক্লাবটির সর্বোচ্চ সাফল্য ৩য় স্থান লাভ। প্রতিষ্ঠার প্রথম পাঁচ বছর (১৯৪৮-১৯৫৩) ক্লাবটি সাইপ্রাস অ্যামেচার (অপেশাদার) ফুটবল অ্যাসোসিয়েশন চ্যাম্পিয়নশিপে খেলে। ১৯৫৩ সালে ক্লাবটি সাইপ্রাস ফুটবল অ্যাসোসিয়েশনে যোগ দেয় অ্যাসোসিয়েশন কর্তৃক আয়োজিত বিভিন্ন চ্যাম্পিয়নশিপ এবং প্রতিযোগিতায় নিয়মিত অংশগ্রহণ করে। এ পর্যন্ত ক্লাবটি ৫০-এর অধিকবার সাইপ্রোয়েট প্রথম ডিভিশনে খেলেছে যা অংশগ্রহণকারী সকল দলের মধ্যে সপ্তম সর্বোচ্চ।


title: ফেনী সকার ক্লাব

text:
ফেনী সকার ক্লাব বাংলাদেশের একটি ফুটবল ক্লাব। বতর্মান বাংলাদেশ প্রিমিয়ার লীগ ফুটবলে চট্টগ্রাম আবাহনী ও চট্টগ্রাম মোহামেডান ব্যতীত ঢাকা জেলার বাইরের একমাত্র দল।
ফেনী ভিত্তিক এই ক্লাবটি গঠিত হয় ১৯৮৭ সালে। ফেনী সকারের উদ্যোক্তা ও বতর্মান সাধারণ সম্পাদক গোলাম রব্বানি। একসময় তিনি ভিক্টোরিয়ার হয়ে ঢাকায় ফুটবল খেলতেন। এই ক্লাবের প্রথম সভাপতি মরহুম আবু তাহের, সাবেক সাধারণ সম্পাদক মজিবুল হক, যিনি বর্তমানে ফেনী পৌরসভার কাউন্সিলর ও সকার ক্লাবের সভাপতি এবং জামাল ব্রেডের শাহ আলম, কালাম, তৌহিদ, সাজু, ইফতেখার, পিন্টুসহ অনেককে। এ ক্লাবের প্রতিষ্ঠার পেছনে তাঁদের অনেক শ্রম আছে। বতর্মান গভর্নিং বডির চেয়ারম্যান তাবিথ আউয়াল। তিনি বাংলাদেশ ফুটবল ফেডারেশনের সহ-সভাপতি নির্বাচিত হয়েছেন।
ওয়ালটন ঢাকা মহানগরী মহিলা ফুটবল লিগ-২০১৩ অংশ গ্রহণ করে নাসরিন একাডেমিকে ৪-০ গোলে এবং বাংলাদেশ পুলিশকে ৪-০ গোলে পরাজিত করে গ্রুপ রানার্স আপ হিসেবে সেমিফাইনালে ওঠে। সেমিফাইনালে ঐতিহ্যবাহী ঢাকা মোহামেডান স্পোর্টিং ক্লাব লিমিটেড এর কাছে পরাজিত হয়।


title: ফিন ব্যালর

text:
ফিন ব্যাপকভাবে পরিচিত নিউ জাপান প্রো রেসলিং তে রেসলিং করার জন্য। যেখানে তিনি তিনবার আইডাব্লিউজিপি জুনিয়র হেবিওয়েট চ্যাম্পিয়ন ছয়বারের আইডাব্লিউজিপি জুনিয়র হেবিওয়েট ট্যাগ টিম চ্যাম্পিয়নশীপ জিতেছেন। এছাড়াও তিনি দুইবারের বেস্ট অফ দ্য সুপার জুনিয়র টুর্নামেন্ট জয়ী। তিনি শক্তিশালী স্টেবল বুলেট ক্লাব এর প্রতিষ্ঠাতা সদস্য এবং প্রথম নেতা।
এনএক্সটি তে সাইন করার পর ডেবিট তার নাম ব্যালর রাখেন। সে এবং সামোয়া জো প্রথমবারের মতো ডাস্টি রোডস ট্যাগ টিম ক্লাসিক চ্যাম্পিয়ন হয়। তিনি একবারের এনক্সটি চ্যাম্পিয়ন। এবং তিনি টাইটেলটি সবচেয়ে বেশি দিন তার কাছে রেখেছন (২৯২ দিন)। সে মেইন রোস্টারে অভিষেকের ২৭ দিনের মধ্যেই প্রথম ইউনিভার্সেল চ্যাম্পিয়ন হয়। সে প্রথম কোনো রেসলার হিসেবে তার প্রথম পিপিভিতেই কোনো ওয়ার্ল্ড টাইটেল জিতে। যা একটি রেকর্ড।


title: রামপুর বয়েজ ক্লাব, ফেনী

text: ১৯৭৮ সালের জন্ম হয় রামপুর বয়েজ ক্লাব, ফেনী। প্রতিষ্ঠার পর থেকে ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। বর্তমান চ্যাম্পিয়নও রামপুর বয়েজ ক্লাব। এবার ফেনী শহরেরই দল রামপুর বয়েজ ক্লাবের উপস্থিতি ঢাকায় চলমান ফেডারেশন কাপের চূড়ান্ত পর্বে। ফেনী থেকে জাতীয় পর্যায়ে উঠে এসে ফেনী শহরেরই আরেক দল পেশাদার লিগ খেলছে ফেনী সকার ক্লাব।


title: কেভিন স্পেসি

text:
২০১১ সালে স্পেসি নেটফ্লিক্সের "হাউজ অব কার্ডস্" ধারাবাহিকে ফ্রাঙ্ক আন্ডারউড চরিত্রে অভিনয় করেন। এই ধারাবাহিকের জন্য তিনি ২০১৩ সালে ৬৫তম প্রাইমটাইম এমি পুরস্কার-এ ধারাবাহিক নাটকে সেরা প্রধান চরিত্রে অভিনেতার পুরস্কারের মনোনয়ন লাভ করেন। তিনি প্রথম ওয়েব টেলিভিশন অভিনেতার জন্য প্রাইমটাইম এমির মনোনয়ন লাভ করেন। এছাড়া তিনি ২০১৪ সালে তিনি টেলিভিশন ধারাবাহিক নাটকের সেরা অভিনেতার জন্য গোল্ডেন গ্লোব পুরস্কার লাভ করেন এবং ধারাবাহিক নাটকে অসাধারণ অভিনয়ের জন্য স্ক্রিন অ্যাক্টরস গিল্ড পুরস্কার-এর মনোনয়ন লাভ করেন।
একই বছর স্পেসি ব্ল্যাক কমেডি চলচ্চিত্র "হরিবল বসেস"-এ অভিনয় করেন, ছবিটি বক্স অফিসে সফলতা অর্জন করে। তিনি জীবনীমূলক থ্রিলার চলচ্চিত্র "ক্যাপ্টেন ফিলিপস" (২০১৩)-এর নির্বাহী প্রযোজক ছিলেন, ছবিটি শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে।


title: হেলোপেলটিস

text: হেলোপেলটিস () গণ এর সকল কীট যা চায়ের গান্ধি পোকা () নামেই বেশি পরিচিত চা গাছের অন্যতম প্রধান অনিষ্টকারী কীটপতঙ্গ। বাংলাদেশসহ ভারতের আসাম, শ্রীলঙ্কা, ভিয়েতনাম, ও ইন্দোনেশিয়ায় এ পোকা ব্যাপকভাবে বিন্তৃত। আকৃতিগত দিক থেকে এগুলো অনেকটা মশার মতো বলে এগুলোকে মশা-জাবপোকা () বলে। চা গাছের ক্ষতি ছাড়াও এটি কোকো, তুলা ও নানা রকমের ডাল জাতীয় ফসলের ক্ষতিসাধন করে।


title: কমলা-বুক হরিয়াল

text: হরিয়াল মূলত চট্টগ্রাম ও সিলেট বিভাগের মিশ্র চিরসবুজ বন এবং খুলনা বিভাগের সুন্দরবনের বাসিন্দা। সাধারণত একাকী, জোড়ায় বা ছোট দলে বিচরণ করে। আবার অন্যান্য সবুজ কবুতরের দলেও একসঙ্গে বিচরণ করতে দেখা যায়। বট, পাকুড়, ডুমুর, পাকা খেজুর, বড়ই ও এ-জাতীয় ছোট ফল পছন্দ করে। ফলে ভরা গাছের উঁচু শাখায় ধীরে ধীরে হেঁটে হেঁটে ফল ও বিচি খায়। খুব ভোরে খেজুরের রসও খেতে দেখা যায়। সকাল ও সন্ধ্যায় বেশি সক্রিয় থাকে। তবে ভরদুপুরেও খাবার খেতে দেখা যায়। দ্রুত ডানা নেড়ে বেশ জোরে সোজা পথে ওড়ে। নিচু স্বরে শিস দেওয়ার মতো করে ডাকে।


title: হাড়জোড়া

text: প্রিয় আবাস বৃষ্টিবহুল অঞ্চলের ঝোপ-জঙ্গল। এটি বৃহৎ শাখান্বিত বীরুৎ-সদৃশ। সরল ও সরু পত্র-পতিমুখ আঁকশিযুক্ত। কাণ্ড রসাল, চার কোনাকার এবং চার পর্বযুক্ত। পত্র সরল, তিন থেকে ছয় সেন্টিমিটার লম্বা, নরম ও রসাল। পত্রবৃন্ত দেড় সেন্টিমিটার লম্বা, উপপত্র জোড়বদ্ধ, প্রশস্ত ডিম্বাকার, সবুজ ও ক্ষণস্থায়ী। মঞ্জরিদণ্ড আড়াই সেন্টিমিটার পর্যন্ত লম্বা হতে পারে। ফুল চার অংশক, আড়াআড়িভাবে পাঁচ মিলিমিটার ও লালচে রঙের। বৃতি পেয়ালাকার, দল খণ্ডক চারটি, প্রায় দুই মিলিমিটার লম্বা। পুংকেশর চারটি। প্রস্ফুটনকাল সাধারণত সেপ্টেম্বর থেকে নভেম্বর পর্যন্ত। ফল গোলাকার, পাকলে লাল ও একবীজী।


title: রাজমহল কয়লা খনি অঞ্চল

text:
পাঁচ অপেক্ষাকৃত ছোট কয়লা খনি - হুরা, চুপিভাভাটা, পাচওয়াড়া, মহুগড়ী ও ব্রহ্মানী - রাজমহল কোলফিল্ড গঠন করেছে। তারা দক্ষিণে পশ্চিমবঙ্গের বীরভূম জেলার উত্তরমুখী রাজমহল পাহাড়ের পশ্চিমাঞ্চল বরাবর একটি ভাঙা শৃঙ্খল গঠন করে। এই কয়লাভিত্তিক প্রধান সুবিধাটি তার বেশির ভাগ সংরক্ষণই অস্পষ্ট। আরেকটি বর্ণনা রাজমহল এলাকাকে নিম্নরূপ রচনা করে দেখায়: হুরা, গিলহুরিয়া এবং জিলবাড়ী, চুপিভিতা, পাওয়ওয়াড়া এবং ব্রাহ্মণ।
ভারতের ভূতাত্ত্বিক জরিপ অনুযায়ী রাজমহল কোলফিল্ডের ০১-০১-২০০৪ সালের মধ্যে ১৩.১৩ বিলিয়ন টন কয়লা সংরক্ষিত ছিল। ঝাড়খণ্ডের ঝরিয়া কয়লাখণ্ড (১৯.৪ বিলিয়ন টন) এবং উত্তর কর্ণপুরা কযোলফিল্ড (১৪.৬ বিলিয়ন টন) এর পরে ঝাড়খন্ডের তৃতীয় সর্বোচ্চ সংরক্ষিত অঞ্চল। রানিগঞ্জ কয়লফিল্ড উচ্চমানের নন-কোকিং কয়লের প্রধান উৎপাদক, রাজমহল হল কয়লাভিত্তিক বিদ্যুৎকেন্দ্রের বিদ্যুৎ উৎপাদনের গভীরতা (৩০০ মিটার পর্যন্ত) কয়লা খনি।


title: খেজুর

text: ফলটি ডিম্বাকৃতির হয়ে থাকে, যার দৈর্ঘ্য ৩-৭ সে.মি. এবং ব্যাসার্ধে ২-৩ সে.মি. হয়ে থাকে। প্রজাতির উপর নির্ভর করে কাঁচা ফল উজ্জ্বল লাল কিংবা উজ্জ্বল হলুদ বর্ণের হয়ে থাকে। একবীজপত্রী উদ্ভিদ হিসেবে এর বীজ ২-২.৫ সে.মি লম্বা এবং ৬-৮ মি.মি পুরুত্বের হয়। প্রধান তিনটি চাষাবাদ উপযোগী খেজুরের মধ্যে রয়েছে - (ক) "নরম" (বর্হি, হলয়ি, খাদরয়ি, মেদজুল); (খ) "অর্ধ-শুষ্ক" (দেরি, দেগলেত নূর, জাহদি) এবং (গ) "শুকনো" (থুরি)। ফলের রকমফেরের ভিন্নতাজনিত কারণে গ্লুকোজ, ফ্রুক্টোজ এবং সুক্রোজের ন্যায় বিভিন্ন উপাদানের মাত্রা নির্ভরশীল।


title: জয়নগরের মোয়া

text: জয়নগরের মোয়ার প্রধান উপাদান কনকচূড় ধানের খই, নলেন গুড় ও গাওয়া ঘি। এছাড়াও ক্ষীর, পেস্তা, কাজুবাদাম, কিসমিস ও পোস্ত ব্যবহার করা হয়। দক্ষিণ চব্বিশ পরগনা জেলার কুলপি, কাকদ্বীপ ও নামখানা অঞ্চলের প্রায় ৪০০ বিঘা জমিতে কনকচূড় ধানের চাষ হয়। নলেন গুড়ের উৎস খেজুর গাছ। শীতকালে খেজুর গাছ থেকে রস সংগ্রহ করেন শিউলিরা। সব চেয়ে উৎকৃষ্ট মানের রস পাওয়া যায় জিরেন কাঠ অর্থাৎ যে খেজুর গাছকে কয়েকদিন বিশ্রাম দেওয়া হয়েছে এমন গাছ থেকে। জিরেন কাঠ থেকে রস সংগ্রহ করে তিন দিন রাখা হয়। তারপর সেই রস ঢিমে আঁচে জ্বাল দিয়ে তৈরী হয় নলেন গুড়।


title: খেজুর

text: খেজুর (); () এক ধরনের তালজাতীয় শাখাবিহীন বৃক্ষ। এর বৈজ্ঞানিক নাম ফিনিক্স ড্যাকটিলিফেরা ("Phoenix dactylifera")। মানব সভ্যতার ইতিহাসে সুমিষ্ট ফল হিসেবে এর গ্রহণযোগ্যতা পাওয়ায় অনেক বছর পূর্ব থেকেই এর চাষাবাদ হয়ে আসছে। এ গাছটি প্রধানতঃ মরু এলাকায় ভাল জন্মে। খেজুর গাছের ফলকে খেজুররূপে আখ্যায়িত করা হয়। মাঝারি আকারের গাছ হিসেবে খেজুর গাছের উচ্চতা গড়পড়তা ১৫ মিটার থেকে ২৫ মিটার পর্যন্ত হয়ে থাকে। এর লম্বা পাতা রয়েছে যা পাখির পালকের আকৃতিবিশিষ্ট। দৈর্ঘ্যে পাতাগুলো ৩ থেকে ৫ মিটার পর্যন্ত হয়। পাতায় দৃশ্যমান পত্রদণ্ড রয়েছে। এক বা একাধিক বৃক্ষ কাণ্ড রয়েছে যা একটিমাত্র শাখা থেকে এসেছে। যা আমাদের প্রিয় নবী হযরত মুহাম্মদ (স:) এর প্রিয় খাবার


title: খেজুর

text: সুদীর্ঘকাল থেকে বিশ্বের বিভিন্ন প্রান্তে প্রধানতঃ মধ্যপ্রাচ্য ও দক্ষিণ এশিয়ার কিয়দাংশে জনসাধারণের কাছে খেজুর প্রধান উপাদেয় খাদ্য হিসেবে বিবেচিত হয়ে আসছে। তবে, খেজুরের চাষাবাদ কিংবা খেজুর গাছের উৎপত্তি সম্বন্ধে সঠিক কোন তথ্য জানা যায়নি। ধারণা করা হয় যে, পারস্য উপসাগরের তীরবর্তী দেশগুলোয় সর্বপ্রথম এর চাষাবাদ হয়েছিল। সম্ভবতঃ প্রাচীনকাল থেকেই মেসোপটেমিয়া থেকে প্রাগৈতিহাসিক মিশরের অধিবাসীরা খ্রিস্ট-পূর্ব ৪০০০ বছর থেকে এ গাছের গুণাগুন সম্পর্কে অবগত ছিল। প্রাচীন মিশরীয়রা এর ফল থেকে মদজাতীয় পানীয় প্রস্তুত করে ফসলের সময় তা পান করতো। খ্রিস্ট-পূর্ব ৬০০০ বছর আগেকার সময়ে প্রত্নতাত্ত্বিক নিদর্শনে দেখা যায় যে, পূর্বাঞ্চলীয় আরবেও এর চাষাবাদ হতো।


title: বক্রেশ্বর

text: বক্রেশ্বরের অন্যতম প্রধান আকর্ষণ এর উষ্ণ প্রস্রবণগুলি। এই শহরে দশটি উষ্ণ প্রস্রবণ আছে; এগুলি হল – পাপহরা গঙ্গা, বৈতরণী গঙ্গা, খরকুণ্ড, ভৈরবকুণ্ড, অগ্নিকুণ্ড, দুধকুণ্ড, সূর্যকুণ্ড, শ্বেতগঙ্গা, ব্রহ্মাকুণ্ড, অমৃতকুণ্ড। খর, ভৈরব ও সূর্যকুণ্ডের জলের তাপমাত্রা যথাক্রমে ৬৬, ৬৫ ও ৬১ ডিগ্রি সেলসিয়াস। অগ্নিকুণ্ডের তাপমাত্রা ৮০ ডিগ্রি সেলসিয়াস। এই কুণ্ডের জলে সোডিয়াম, পটাসিয়াম, ক্যালসিয়াম, সিলিকেট, ক্লোরাইড, বাইকার্বোনেট ও সালফেট পাওয়া যায়, যা ঔষধিগুণসম্পন্ন। এছাড়াও এই কুণ্ডের জলে রেডিওঅ্যাকটিভ উপাদানও পাওয়া যায়। দুধকুণ্ডের তাপমাত্রা ৬৬ ডিগ্রি সেলসিয়াস। সকালের দিকে এই কুণ্ডের জলে ওজোন ঘনীভূত হয়ে সাদা সরের মতো পদার্থ সৃষ্টি করে।


title: গন্ধগোকুল

text: গন্ধগোকুল নিশাচর। খাটাশের বিভিন্ন প্রজাতির মধ্যে এরাই মানুষের বেশি কাছাকাছি থাকে। দিনের বেলা বড় কোনো গাছের ভূমি সমান্তরাল ডালে লম্বা হয়ে শুয়ে থাকে, লেজটি ঝুলে থাকে নিচের দিকে। মূলত ফলখেকো হলেও কীটপতঙ্গ, শামুক, ডিম-বাচ্চা-পাখি, ছোট প্রাণী, তাল-খেজুরের রসও খায়। অন্য খাদ্যের অভাবে মুরগি-কবুতর ও ফল চুরি করে। এরা ইঁদুর ও ফল-ফসলের ক্ষতিকর পোকামাকড় খেয়ে কৃষকের উপকার করে। গন্ধগোকুলের ধূসর রঙের এই প্রাণীটির অন্ধকারে অন্য প্রাণীর গায়ের গন্ধ শুঁকে চিনতে পারার অসাধারণ ক্ষমতা রয়েছে। প্রায় পোলাও চালের মতো তীব্র গন্ধ ছড়িয়ে থাকে। একসময় এর শরীরের গন্ধ উৎপাদনকারী গ্রন্থি থেকে নিঃসৃত রস সুগন্ধি তৈরিতে ব্যবহূত হতো। বর্তমানে কৃত্রিম বিকল্প সুগন্ধি তৈরি হয়।


title: ক্লাইভ ভন রাইনেভেল্ড

text: ক্লাইভ ভন রাইনেভেল্ড ক্রিকেটের পাশাপাশি রাগবি ইউনিয়নের খেলায়ও অংশগ্রহণ করেছিলেন। ১৯৪৭, ১৯৪৮ ও ১৯৪৯ সালে বিশ্ববিদ্যালয়ের খেলায় অক্সফোর্ড বিশ্ববিদ্যালয় আরএফসি’র প্রতিনিধিত্ব করেন। ইংল্যান্ড জাতীয় রাগবি ইউনিয়ন দলের সদস্যরূপে চারবার সেন্টারে খেলার সুযোগ পান। চারটি খেলার সবকটিই ১৯৪৯ সালে অনুষ্ঠিত পঞ্চ-দেশীয় চ্যাম্পিয়নশীপে খেলেছিলেন। ইংল্যান্ডের পক্ষে তিনটি গোল করেন। আয়ারল্যান্ডের বিপক্ষে একটি ও স্কটল্যান্ডের বিপক্ষে তিনটি করেন। তবে, দক্ষিণ আফ্রিকার পক্ষে কখনো রাগবি ইউনিয়নে অংশ নেননি।


title: রাহুল দেব বর্মণ

text: রাহুল দেববর্মণ (২৭ জুন ১৯৩৯ - ৪ জানুয়ারি ১৯৯৪) হচ্ছেন ভারতের একজন প্রখ্যাত সঙ্গীত পরিচালক এবং সুরকার। তিনি পঞ্চম বা পঞ্চমদা হিসেবেই অধিক পরিচিত ছিলেন। তিনি ভারতের আরেক খ্যাতিমান গায়ক এবং সুরকার শচীন দেববর্মণের পুত্র ছিলেন। এছাড়াও তিনি ছিলেন ভারতের প্রখ্যাত গায়িকা আশা ভোঁসলের স্বামী। রাহুল তার পরে আসা সঙ্গীত পরিচালকদের জন্য একটি অনুপ্রেরণা ছিলেন।


title: চেতেশ্বর পুজারা

text: ২০১০ সালের গ্রীষ্মে ভারতের এ দলের হয়ে ইংল্যান্ড সফর করেন। দলের পক্ষে তিনি সর্বোচ্চ রান সংগ্রহকারী ছিলেন। অক্টোবর, ২০১১ সালে বিসিসিআই জাতীয় পর্যায়ে খেলার জন্য তাকে গ-শ্রেণীভূক্ত খেলোয়াড় হিসেবে অন্তর্ভুক্ত করে। দীর্ঘসময় ধরে ইনিংস খেলার জন্য ভারতের মাঝারি স্তরের ব্যাটসম্যান হিসেবে রাহুল দ্রাবিড় ও ভিভিএস লক্ষ্মণের অবসরের পর তাকে বিবেচনা করা হয়ে থাকে।


title: নগেন্দ্রপ্রসাদ সর্বাধিকারী

text: ক্রিকেটে তিনি প্রথম ভারতীয় বোলার যিনি ইংরেজদের সাথে খেলায় ওভার হেড বোলিং করতে পারতেন। বিখ্যাত ক্রিকেটার মোনা বোস এবং সুধন্বা বোস তাঁর শিষ্য ছিলেন। বাঙালি যুবকদের নিয়ে রাগবি দল তিনিই প্রথম তৈরি করেছিলেন। কিন্তু একটি দুর্ঘটনার কারণে তিনি ক্লাব থেকে রাগবি খেলা উঠিয়ে দেন।


title: রাহুল দ্রাবিড়

text: রাহুল দ্রাবিড় (; , , ; জন্ম: ১১ জানুয়ারি ১৯৭৩) একজন সাবেক ভারতীয় ক্রিকেট খেলোয়াড়। তিনি ভারতের জাতীয় ক্রিকেট দলের জাতীয় টেস্ট ও একদিনের আন্তর্জাতিক (ওডিআই) দলের অধিনায়ক ছিলেন।


title: আবদুর রসুল

text: আবদুর রসুল ভারতীয় জাতীয় কংগ্রেস দলের সদস্য ছিলেন এবং সুরেন্দ্রনাথ ব্যানার্জী‌র অণুসারী ছিলেন। ১৯০৫ সালে বঙ্গভঙ্গের সিদ্ধান্ত হলে তিনি এর বিরোধিতা করেন। মূলত বঙ্গভঙ্গের সময় তার রাজনৈতিক জীবন শুরু হয়। তিনি হিন্দু মুসলিম ঐক্যের সমর্থক ছিলেন। ১৯০৭ সালে বঙ্গীয় প্রাদেশিক কংগ্রেসের বরিশালে অণুষ্ঠিত সম্মেলনে তিনি সভাপতি ছিলেন। ১৯০৬ সালে তিনি আবদুল হালিম গজনবী, আবুল কাসেম ও মুজিবুর রহমানের সহযোগিতায় সাপ্তাহিক মুসলমান নামক পত্রিকা প্রকাশ করেন। ১৯০৭ সালে লর্ড মিন্টোর সাথে সাক্ষাৎকারী প্রতিনিধি দলে তিনি সদস্য ছিলেন। এই দলের অন্যান্যরা ছিলেন সুরেন্দ্রনাথ ব্যানার্জী, মহারাজা আমীর হোসেন, আশুতোষ চৌধুরী, নওয়াব স্যার সৈয়দ শামসুল হুদা ও আরো অনেকে। ১৯০৯ সালে তিনি বঙ্গীয় প্রাদেশিক মুসলিম লীগে যোগ দেন। তিনি দীর্ঘদিন এতে কোষাধ্যক্ষ হিসেবে দায়িত্বপালন করেছেন।


title: শেখ রাজ্জাক আলী

text:
তিনি ঢাকা বিশ্ববিদ্যালয়ের ছাত্র থাকা অবস্থায় সক্রিয়ভাবে বায়ান্নোর ভাষা আন্দোলনে যোগ দিলেও রাজনৈতিক জীবনের হাতেখড়ি মওলানা ভাসানীর ন্যাশনাল আওয়ামী পার্টির (ন্যাপ) সঙ্গে যুক্ত হয়ে; এরপর তিনি জাতীয় সমাজতান্ত্রিক দল (জাসদ)-এ যোগ দেন। এবং ১৯৭৩ সালের জাতীয় সংসদ নির্বাচনে খুলনা-৬ আসনে জাসদের প্রার্থী হিসেবে নির্বাচন করে পরাজিত হন। ১৯৭৮ সালে তিনি বিচারপতি সাত্তারের নেতৃত্বে গঠিত জাগদল-এর প্রতিষ্ঠাতা সদস্য হন এবং ১৯৭৯ সালে এই দলের নাম পরিবর্তন করে বাংলাদেশ জাতীয়তাবাদী দল (বিএনপি) করা হলে সে বছরের জাতীয় সংসদ নির্বাচনে খুলনা-৬ আসন থেকে সদস্য নির্বাচিত হন। একই দল থেকে ১৯৯১ ও ১৯৯৬ সালেও তিনি খুলনা-২ আসন থেকে সংসদ সদস্য নির্বাচিত হন। ১৯৯১ সালে তিনি আইন প্রতিমন্ত্রীর দায়িত্ব পান; পরে এ বছরের ৫ এপ্রিল ডেপুটি স্পিকার ও ১২ অক্টোবর স্পিকার নির্বাচিত হন।
১৯৯২ সালে শ্রীলঙ্কার কলোম্বোতে অনুষ্ঠিত প্রথম সার্ক স্পিকার্স সম্মেলনে তিনি যোগদান করেন ও সার্ক স্পিকার্স অ্যাসোসিয়েশনের সভাপতি নির্বাচিত হন।
১৯৯৬ সালের ১৫ ফেব্রুয়ারির জাতীয় সংসদ নির্বাচনের পর তার সভাপতিত্বেই জাতীয় সংসদে তত্ত্বাবধায়ক সরকার ব্যবস্থার অনুমোদন দেওয়া হয়।
তিনি ২০০২ সালে যুক্তরাজ্যে বাংলাদেশের হাইকমিশনার নিযুক্ত হন।
সরকারের ক্ষমতা হস্তান্তরের কয়েক দিন আগে ২০০৬ সালে তিনি বিএনপি থেকে পদত্যাগ করে সংস্কারকের ভূমিকায় অবতীর্ণ হন।
এরপর তিনি কর্নেল (অব.) অলি আহমদ গঠিত এলডিপিতে যোগ দেন ও ভাইস চেয়ারম্যান পদে এবং পরবর্তীতে কার্যকরী সভাপতি নির্বাচিত হন। তবে এলডিপি ভেঙে গেলে তিনি রাজনীতি থেকে সম্পূর্ণ নিষ্ক্রিয় হয়ে পড়েন।


title: রাহুল অ্যায়র

text: রেসলিং ফেডারেশন অব ইন্ডিয়া (ডব্লিউএফআই), ২০১৬ রিও অলিম্পিকসের ভারতীয় কুস্তি দলে ৫৭ কেজি বিভাগে অলিম্পিকের বিভাগে সন্দীপ তোমারের সুযোগ পাওয়া, মঙ্গোলিয়া প্রশিক্ষণ ক্যাম্পে যাওয়ার ভিসার কথা এবং কুইকাইফায়ারের প্রতিদ্বন্দ্বিতা করার সুযোগ পাচ্ছেন না জানতে পারায়, রাহুল জর্জিয়াতে একটি প্রশিক্ষণ ক্যাম্পে যাওয়ার পথে ভারতীয় কুস্তি দল পরিত্যাগ করেন। যদিও দিল্লিতে নির্বাচন ট্রায়ালে, রাহুল শীর্ষে উঠে আসেন, সন্দীপ তমারকে চূড়ান্তভাবে পরাজিত করেন এবং অমিত দাহিয়া তৃতীয় হন। ডব্লিউএফআই তাদের সিদ্ধান্তের পক্ষে যুক্তি তুলে ধরেছেন যে, যেহেতু সাম্প্রতিক সময়ে অলিম্পিকের চূড়ান্ত প্রতিযোগিতার যাওয়ার এশিয়ান অলিম্পিক কোয়ালিফাইং টুর্নামেন্টেে রাহুল তার অলিম্পিকে যাওয়ার কোটা জেতার সুযোগ নষ্ট করেছেন তাই তারা মঙ্গোলিয়া ইভেন্টের জন্য ৫৭ কেজি বিভাগে দ্বিতীয় সেরা কুস্তিগীর সন্দীপ তমারকে সুযোগ দিয়েছেন।


title: প্রশান্ত বোস

text: ভারতের কমিউনিস্ট পার্টি (মার্ক্সবাদী -লেনিনবাদী) (জনযুদ্ধ) ও ভারতীয় মাওবাদী কমিউনিস্ট কেন্দ্র সংযুক্ত হয়ে মাওবাদী পার্টি গঠিত হওয়ার পূর্বে তিনি ছিলেন মাওবাদী কমিউনিস্ট কেন্দ্রের প্রধান নেতা। বিহার, ঝাড়খণ্ড রাজ্য ও পূর্ব ভারত অঞ্চলে মাওবাদ প্রসার ও প্রচার কাজের দায়িত্ব ছিল তার ওপর। ২০০৪ সালের সেপ্টেম্বর মাসে পার্টি সংযুক্তির চুক্তিতে জনযুদ্ধ দলের সাধারণ সম্পাদক মুপ্পালা লক্ষ্মণ রাও ওরফে গনপতির সাথে তিনি তার দলের কেন্দ্রীয় কমিটির হয়ে স্বাক্ষর করেন। প্রশান্ত বোসের স্ত্রী শিলা মারান্ডি নিজেও একজন সিপিআই (মাওবাদী) দলের কেন্দ্রীয় কমিটির নেত্রী। শিলা ২০০৬ সালে গ্রেপ্তার হন। বর্তমানে প্রশান্ত বোসের বয়স আনুমানিক ৭২ এবং তিনি ভারতের কমিউনিস্ট পার্টি (মাওবাদী)র ইস্টার্ন রিজিওনাল ব্যুরোর প্রধান। তার মাথার ওপর ছত্তিসগড় ও মহারাষ্ট্র রাজ্য সরকার উভয়েই ৫০ লক্ষ এবং ঝাড়খণ্ড সরকার ২৫ লক্ষ টাকার পুরষ্কার ঘোষনা করেছে।


title: রে লিন্ডওয়াল

text: ১৯৪১-৪২ মৌসুমে নিউ সাউথ ওয়েলসের পক্ষে তাঁর প্রথম-শ্রেণীর ক্রিকেটে অভিষেক ঘটে। একই সময়ে সেন্ট জর্জের পক্ষে নিউ সাউথ ওয়েলস রাগবি ফুটবল লীগে অংশ নিয়েছেন। ১৯৪৩ সালে জাপান কর্তৃক পার্ল হারবার আক্রমণের ফলে আন্তঃরাজ্য ক্রিকেট প্রতিযোগিতা বাতিল হয়ে যায়। এরফলে ১৯৪৫ সাল পর্যন্ত নিউ গিনিতে সৈনিক হিসেবে কর্মরত ছিলেন লিন্ডওয়াল। মৌসুমী রোগে আক্রান্ত হয়ে লিন্ডওয়াল অস্ট্রেলিয়ায় ফিরে আসেন। ক্রিকেটের পাশাপাশি রাগবি লীগ ফুটবলে অংশগ্রহণ করেন। এরপর অস্ট্রেলিয়া ফিরে এসে শীতকালে সেন্ট জর্জ দলকে গ্র্যান্ড ফাইনালে উত্তীর্ণ করেন ও ক্রিকেটে মনোনিবেশ ঘটানোর স্বার্থে রাগবি খেলা থেকে অবসর নেন। এর পরপরই প্রথম-শ্রেণীর ক্রিকেটে পুণরায় প্রত্যাবর্তন করেন।


title: মার্ভেল সিনেম্যাটিক ইউনিভার্স

text: ফ্রেঞ্চাইজিটিকে একটি অসাধারণ এবং যুগান্তরী সাফল্য হিসেবে বিবেচনা করা হয়। এটি অন্যান্য চলচ্চিত্র এবং টেলিভিশন স্টুডিওকে, যাদের কমিক বই চলচ্চিত্রে রূপান্তরের অধিকার রয়েছে, একই রকম দুনিয়া তৈরিতে আগ্রহী করেছে।


title: মার্ভেল টেকনোলজি গ্রুপ

text: মার্ভেল টেকনোলজি গ্রুপ লিমিটেড একটি স্টোরেজ, কমিউনিকেশন এবং কনজিউমার সেমিকন্ডাক্টর প্রোডাক্ট নির্মাতা। ১৯৯৫ সালে কোম্পানিটি প্রতিষ্ঠিত হয়। মার্ভেলের যুক্তরাষ্ট্রে কার্যক্রমের সদর দপ্তর ক্যালিফর্নিয়ার সান্তা ক্লারায়। কোম্পানিটি কানাডা, ইউরোপ, ইসরায়েল, ভারত, সিঙ্গাপুর এবং চীনে কার্যক্রম চালায়। মার্ভেল একটি ফ্যাবলেস সেমিকন্ডাক্টর কোম্পানি এবং প্রতি বছরে এক বিলিয়নের বেশি ইন্টিগ্রেটেড সার্কিট এর চালান দেয়। এর বিপণন অংশগুলোর মধ্যে রয়েছে হাই ভলিউম স্টোরেজ, মোবাইল এন্ড ওয়্যারলেস, নেটওয়ার্কিং, কনজিউমার এন্ড ডিজিটাল এন্টারটেইনমেন্ট।


title: ব্রি লারসন

text: ২০১৯ সালে লারসনকে মার্ভেল সিনেম্যাটিক ইউনিভার্সের সুপারহিরো চলচ্চিত্র "ক্যাপ্টেন মার্ভেল" ও পরবর্তী "" চলচ্চিত্রে ক্যারল ডেনভার্স / ক্যাপ্টেন মার্ভেল চরিত্রে অভিনয় করতে দেখা যাবে। "ক্যাপ্টেন মার্ভেল" চলচ্চিত্র দিয়ে এই চরিত্রের পর্দায় অভিষেক হতে যাচ্ছে। তিনি শুরুতে এরকম হাই-প্রোফাইল চরিত্রে কাজের ব্যাপারে সন্দিহান ছিলেন, কিন্তু পরে তিনি এটিকে তরুণীদের ক্ষমতায়নের একটি প্ল্যাটফর্ম হিসেবে দেখেন এবং চরিত্রটিকে "নারীশক্তির প্রতীক" বলে উল্লেখ করেন। এই কাজের প্রস্তুতি হিসেবে তিনি নয়মাস শারীরিক প্রশিক্ষণের মধ্যে দিয়ে যান এবং নেলিস এয়ার ফোর্স বেজের কয়েক জন কর্মকর্তার সাথে যোগাযোগ করেন। লারসন ডেস্টিন ড্যানিয়েল ক্রেটনের সাথে তৃতীয় বারের মত "জাস্ট মার্সি" চলচ্চিত্রে কাজ করবেন। ব্রায়ান স্টিভেনসনের একই নামের স্মৃতিকথা অবলম্বনে নির্মিত এই চলচ্চিত্রে তার সহশিল্পী হলেন মাইকেল বি. জর্ডান। এছাড়া তিনি আমাজন স্টুডিওজ প্রযোজিত মার্কিন ইতিহাসে প্রথম রাষ্ট্রপতি পদপ্রার্থী ভিক্টোরিয়া উডহালের চরিত্রে অভিনয় করবেন এবং জীবনীমূলক এই চলচ্চিত্রটি প্রযোজনা করবেন।


title: ক্লক এবং ড্যাগার

text: মার্ভেল'স ক্লক এবং ড্যাগার () একটি আমেরিকান টেলিভিশন সিরিজ যা "ফ্রিডম" চ্যানেলে প্রতি বুধবার সম্প্রচারিত হয়। "জো পোকাস্কি" নির্মিত এই টেলিভিশন ধারাবাহিকটি একই নামের অপর একটি মার্ভেল কমিকস অবলম্বনে নির্মিত। মার্ভেল সিনেম্যাটিক ইউনিভার্সের (এমসিইউ) অংশ হিসেবে তৈরি এই ধারাবাহিকটি যৌথভাবে প্রযোজনা করেছে "এবিসি সিগনেচার স্টুডিওস", মার্ভেল টেলিভিশন এবং "ওয়ান্ডারিং রক্‌স প্রোডাকশনস্" আর পরিবেশনা করছে "পোকাস্কি"।


title: মার্ভেল সিনেম্যাটিক ইউনিভার্সের টেলিভিশন সিরিজের তালিকা

text: ক্লার্ক গ্রেগ এবং হেইলি অ্যাটওয়েল যথাক্রমে "এজেন্টস অফ শিল্ড" সিরিজে "ফিল কোলসন" এবং "এজেন্ট কার্টার" সিরিজে পেগি কার্টার চরিত্রে অভিনয় করেন। "ডেয়ারডেভিল" সিরিজের প্রধান চরিত্র ম্যাট মার্ডক/ডেয়ারডেভিল হিসেবে অভিনয় করেন চার্লি কক্স, অন্যদিকে "জেসিকা জোনস" সিরিজের প্রধান চরিত্র জেসিকা জোনস হিসেবে অভিনয় করেন ক্রিস্টেন রিটার। এই সিরিজে লুক কেজ চরিত্রে দেখা গেছে মাইক কোল্টারকে যিনি তাঁর নিজস্ব সিরিজ "লুক কেজ"-এ অভিনয় করেন। আর "আয়রন ফিস্ট" সিরিজে অভিনয় করেন ফিন জোনস যিনি "দ্য ডিফেন্ডার" মিনি সিরিজের জন্য কক্স, রিটার এবং কোল্টারের সাথে যোগ দেন। এছাড়াও সিরিজগুলোতে এমসিইউ চলচ্চিত্র এবং ওয়ান শটের বিভিন্ন অভিনেতা তাদের চরিত্রের পুনরাবৃত্তি করেন।


title: মার্ভেল সিনেম্যাটিক ইউনিভার্স

text: মার্ভেল সিনেম্যাটিক ইউনিভার্স (এমসিইউ) একটি মার্কিন মিডিয়া ফ্রেঞ্চাইজি এবং কাল্পনিক দুনিয়া যা একটি সুপারহিরো চলচ্চিত্র সিরিজকে ঘিরে আবর্তিত, মার্ভেল স্টুডিওস দ্বারা স্বাধীনভাবে প্রযোজিত এবং মার্ভেল কমিকস প্রকাশিত চরিত্র ভিত্তি করে তৈরি। ফ্রেঞ্চাইজিটি কমিক বই, স্বল্পদৈর্ঘ্য চলচ্চিত্র এবং টেলিভিশন সিরিজে বিস্তৃত হয়েছে।


title: মার্ভেল সিনেম্যাটিক ইউনিভার্স

text: এমসিইউ-এর প্রথম চলচ্চিত্র হিসেবে "আয়রন ম্যান" (২০০৮) মুক্তি পায় যার মাধ্যমে প্রথম ধাপ শুরু হয় এবং "মার্ভেল’স দ্য অ্যাভেঞ্জারস" (২০১২) চলচ্চিত্রের মাধ্যমে এই ধাপের সমাপ্তি ঘটে। দ্বিতীয় ধাপটি শুরু হয় আয়রন ম্যান ৩ (২০১৩) দিয়ে এবং শেষ হয় "অ্যান্ট-ম্যান" (২০১৫) চলচ্চিত্রের মাধ্যমে। মার্ভেল চলচ্চিত্রগুলো বর্তমানে তৃতীয় ফেজে আছে যা শুরু হয় "" (২০১৬) এর মুক্তির মাধ্যমে এবং শেষ হবে (২০১৯) মুক্তির মাধ্যমে। মার্ভেল টেলিভিশন দুনিয়াটিকে আরো বিস্তৃত করে। প্রথমে ২০১৩ সালে নেটওয়ার্ক টেলিভিশন এবিসিতে মার্ভেল’স এজেন্টস অফ শিল্ড এর মাধ্যমে এবং পরবর্তিতে ২০১৫ সালে অনলাইন স্ট্রিমিং নেটফ্লিক্সে মার্ভেল’স ডেয়ারডেভিল এর মাধ্যমে। এছাড়াও এমসিইউতে সহযোগী কমিক এবং ভিডিওতে মুক্তিপ্রাপ্ত স্বল্পদৈর্ঘ্য চলচ্চিত্র অন্তর্ভুক্ত রয়েছে।


text: মার্ভেল সিনেম্যাটিক ইউনিভার্সের টেলিভিশন সিরিজ হলো মার্কিন সুপারহিরো টেলিভিশন সিরিজ যা মার্ভেল কমিকসে প্রকাশিত চরিত্রের উপর ভিত্তি করে নির্মিত। অনুষ্ঠানগুলো ২০১৩ থেকে প্রোডাকশনে রয়েছে এবং এই সময়ে মার্ভেল টেলিভিশন এবং এবিসি স্টুডিওস চারটি সিরিজের প্রিমিয়ার করেছে এবং আরো আটটি ডেভেলপমেন্টের বিভিন্ন স্তরে রয়েছে। এবিসিতে প্রচারকৃত সিরিজগুলোতে প্রতি মৌসুমে গড়ে প্রায় ৭-৮ মিলিয়ন দর্শক হয় এবং প্রতিটি সিরিজ সমালোচকদের প্রশংসা লাভ করেছে।


title: অ্যাভেঞ্জার্স: এন্ডগেম

text: অ্যাভেঞ্জার্স: এন্ডগেম হল মার্ভেল কমিকসের সুপারহিরো দল অ্যাভেঞ্জার্সের উপর ভিত্তি করে তৈরি আসন্ন মার্কিন সুপারহিরো চলচ্চিত্র, যা মার্ভেল স্টুডিওস দ্বারা প্রযোজিত এবং ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটিকে সরাসরি ২০১৮-এর সিক্যুইল ""-এর পাশাপাশি ২০১২-এর "মার্ভেলের দ্য অ্যাভেঞ্জার্স" এবং ২০১৫-এর ""-এর সিক্যুইল হিসেবে পরিকল্পনা করা হয়েছে এবং মার্ভেল সিনেম্যাটিক ইউনিভার্স (এমসিইউ)-এর দ্বাবিংশ চলচ্চিত্র। এটির শিরোনাম এখনো ঠিক করা হয়নি। চলচ্চিত্রটি এন্থনি এবং জো রুস্শো দ্বারা পরিচালিত, সঙ্গে ক্রিস্টোফার মার্কুস এবং স্টেফেন ম্যাকফিলিের লিখন দল কর্তৃক একটি চিত্রনাট্য এবং বৈশিষ্ট্যে আছে পূর্ববর্তী এমসিইউ চলচ্চিত্রগুলি থেকে অনেক অভিনয়শিল্পীদের সাথে একটি দলবদ্ধিত অভিনেতাশিল্পীরা।


text: এই কাল্পনিক দুনিয়ার প্রথম সিরিজ "মার্ভেল’স এজেন্টস অফ শিল্ড" ২০১৩–১৪ টেলিভিশন মৌসুমে এবিসিতে প্রচার শুরু হয়। ২০১৪–১৫ টেলিভিশন মৌসুমে এর সাথে যোগ হয় নতুন সিরিজ "মার্ভেল’স এজেন্ট কার্টার"। এছাড়া "মার্ভেল’স ড্যামেজ কন্ট্রোল" নামের একটি নতুন অনুষ্ঠান প্রচারের অপেক্ষায় রয়েছে। এছাড়া নেটফ্লিক্সের মার্ভেল সিরিজ "মার্ভেল’স ডেয়ারডেভিল" এবং "মার্ভেল’স জেসিকা জোনস" শুরু হয় ২০১৫ সালে। ২০১৬ সালে নতুন সিরিজ "মার্ভেল’স লুক কেজ" মুক্তি পাবে। এর ধারাবাহিকতায় "মার্ভেল’স আয়রন ফিস্ট" এবং মিনি সিরিজ "মার্ভেল’স দ্য ডিফেন্ডারস" প্রচারের পরিকল্পনা রয়েছে।


title: জিৎ গাঙ্গুলী

text: সঞ্জয় গান্ধী "তেরে লিয়ে" চলচ্চিত্রের জন্য তাকে এবং প্রীতমকে সংগীত পরিচালনার দায়িত্ব দেন। এরপর যশরাজ ফিল্মস-এর অধীনে "মেরে ইয়ার কি শাদি হ্যায়" চলচ্চিত্রেও এই জুটি সংগীত পরিচালনার দায়িত্ব পায়। সঞ্জয় গান্ধী এই চলচ্চিত্রের পরিচালক ছিলেন।


title: ওকা চিন্না মাতা

text: ওকা চিন্না মাতা (বাংলা: একটি ছোটো কথা) হল ১৯৯৭ সালে মুক্তিপ্রাপ্ত একটি তেলুগু রোম্যান্স চলচ্চিত্র/ এই ছবিটির প্রযোজক ছিলেন শ্রীবেঙ্কটেশ্বর আর্ট ফিল্মসের ব্যানারে বি. শিব রাম কৃষ্ণ এবং পরিচালক ছিলেন মুত্যালা সুব্বাইয়া। ছবিতে মুখ্য ভূমিকায় অভিনয় করেন জগপতি বাবু ও ইন্দ্রজা এবং এই ছবির সংগীত পরিচালনা করেন রামানি ভরদ্বাজ। ছবিটি বক্স অফিসে ‘সুপারহিট’ হয়।


title: লা লা ল্যান্ড (চলচ্চিত্র)

text: ছবিটির নৃত্য পরিচালনা করেন ম্যান্ডি মোর। এর মহড়া অনুষ্ঠিত হয় আটওয়াটার ভিলেজের প্রযোজনা কার্যালয়ে তিন থেকে চার মাস ব্যাপি মে ২০১৫ থেকে শুরু করে। গসলিং একটি কক্ষে পিয়ানো অনুশীলন করতেন এবং স্টোন অন্য একটি কক্ষে মোর এর সাথে কাজ করতেন এবং পোশাক নকশাকারী মেরি জোফারস তার নিজস্ব কোণা ছিল কার্যালয়টির মধ্যে। মোর কৌশলকে বেশি জোর দিয়েছেন আবেগের চেয়ে, যেটি স্টোন বলেন এটিই ছিল প্রিয়াস দৃশ্য ধারণের চাবি। ছবির সাথে জড়িত সবাইকে উদ্ভাবনী মেজাজ ধরে রাখতে চেজল প্রতি শুক্রবার রাতে পুরনো ছবি দেখানোর আয়োজন করত যেগুলো ছবিটি করতে অনুপ্রাণিত করেছে যার মধ্যে ছিল "“দা আম্ব্রেলা অব চেয়ারবার্গ',”" "“সিঙ্গিং ইন দা রেইন”", "“টপ হ্যাট”", এবং "“বুগি নাইটস”"।


title: উমং কুমার

text: উমং কুমার হলেন একজন ভারতীয় চলচ্চিত্র পরিচালক। তিনি হিন্দি চলচ্চিত্রে একজন প্রোডাকশন ডিজাইনার হিসেবে অধিক পরিচিত। তিনি জি টিভি ৯০-এ "এক মিনিট" নামে একটি বিখ্যাত অনুষ্ঠানের উপস্থাপনা করেছিলেন। ২০১৪ সালে মুক্তিপ্রাপ্ত মেরি কমের জীবনের ওপর নির্মিত প্রিয়াঙ্কা চোপড়া অভিনীত চলচ্চিত্র মেরি কমের মাধ্যমে একজন পরিচালক হিসেবে আত্মপ্রকাশ করেন। এই চলচ্চিত্রটি একটি সমালোচকদের কাছে যেমন প্রশংসিত হয়েছিল তেমনি বাণিজ্যিকভাবেও সাফল্য লাভ করেছিল। তিনি এবং তার এই চলচ্চিত্রটি বেশ কয়েকটি পুরষ্কার এবং মনোনয়ন পেয়েছিল, যার মধ্যে সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার অন্যতম। সর্বজিৎ সিংয়ের ওপর তিনি তার দ্বিতীয় চলচ্চিত্র, সর্বজিৎও ছিল একটি জীবনীমূলক চলচ্চিত্র। এই চলচ্চিত্রটি বাণিজ্যিকভাবে সফল হওয়ার পাশাপাশি সমালোচকদের কাছ থেকে প্রশংসা কুড়িয়েছে। পরবর্তীতে তিনি তার তৃতীয় ছবি ভূমি নিয়ে উপস্থিত হন, যেটি সঞ্জয় দত্তের প্রত্যাবর্তন চলচ্চিত্র ছিল; কিন্তু এটি সমালোচকদের কাছ থেকে প্রশংসা কুঁড়াতে ব্যর্থ হওয়ার পাশাপাশি বাণিজ্যিকভাবেও ব্যর্থ হয়েছিল।


title: চাঁদের পাহাড় (চলচ্চিত্র)

text: কমলেশ্বর মুখোপাধ্যায় পরিচালিত এর আগের দুইটি চলচ্চিত্র "উড়ো চিঠি" এবং "মেঘে ঢাকা তারা"তে সংগীত পরিচালক ছিলেন দেবজ্যোতি মিশ্র। "চাঁদের পাহাড়"-এও তিনিই সংগীত পরিচালক ছিলেন। কিন্তু চলচ্চিত্র মুক্তির মাত্র কয়েকদিন আগে তার স্থানে ইন্দ্রদীপ দাশগুপ্তকে দায়িত্ব দেয়া হয়। প্রযোজক শ্রীকান্ত মোহ্‌তা বলেন, তার (দেবজ্যোতি) করা সংগীত এই চলচ্চিত্রে ঠিক মানাচ্ছিল না। তাই এই পরিবর্তন।


title: মীরা দেববর্মণ

text: সহকারী সংগীত পরিচালক হিসেবেও তিনি ছিলেন একজন সফল মানুষ। নয়া জমাণা, তেরে মেরে স্বপ্নে, শর্মিলি, অভিমান, বারুদ, প্রেম নগর – এই বিখ্যাত চলচ্চিত্র গুলোর সহযোগী সঙ্গীত পরিচালক ছিলেন তিনি।


title: জিয়া (চলচ্চিত্র)

text: জিয়া হচ্ছে ১৯৯৮ সালে নির্মিত এইচবিও'র জন্য তৈরি একটি টেলিচলচ্চিত্র। চলচ্চিত্রটি আমেরিকান ফ্যাশন মডেল জিয়া মারি কারাঞ্জির জীবনের ওপর ভিত্তি করে নির্মিত। এর শ্রেষ্ঠাংশে ছিলেন, অ্যাঞ্জেলিনা জোলি, মার্সিডিজ রুহেল, ফায়ে ডুনাওয়ে, এবং এলিজাবেথ মিশেল। এই ছবিটির পরিচালক মাইকেল ক্রিস্টোফার, এবং চলচ্চিত্ররূপ দিয়েছেন জায় ম্যাক্‌লনারনে। ছবিটির সঙ্গীত পরিচালনার দায়িত্বে ছিলেন টেরেন্স ব্লানশার্ড।


title: ব্রজেন বরুয়া

text:
১৯৫৬ সালে মুক্তিপ্রাপ্ত ভ্রাতৃ নিপ বরুয়ার চলচ্চিত্র স্মৃতির পরশ নামক চলচ্চিত্রে গীত পরিবেশন করে ব্রজেন বরুয়া প্রথম চলচ্চিত্র জগতে প্রবেশ করেন। এই চলচ্চিত্রে দুইটি হিন্দী সংগীত সংযোগ করা হয়। সংগীত দুইটি লিখেন ডঃ বীরেন্দ্র নাথ দত্ত। চলচ্চিত্রটি সংগীতের জন্য যথেষ্ট জনপ্রিয়তা অর্জন করে।
১৯৬৩ সনে মুক্তিপ্রাপ্ত ইটো সিটি বহুতো কৌতুক চলচ্চিত্রের মাধ্যমে তিনি নিজেকে পরিচালক রুপে আত্মপ্রকাশ করেন। এই চলচ্চিত্রে চার্লি চ্যাপলিনের চরিত্র প্রকাশ পায়। তাঁর দ্বিতীয় চলচ্চিত্র ডক্তর বেজবরুয়া। সেই সময়ে অসমীয়া ছবি কলকাতায় নির্মিত হত। তিনি প্রথম ছবি কলকাতায় নির্মাণ করেন যদিও জ্যোতিপ্রসাদ আগরওয়ালার মত তিনিও অসমে ছবি নির্মাণের পরিকল্পনা করেন। ৩৭ জন ব্যক্তিকে ডক্তর বেজবরুয়ার ছবি কাহিনী পড়ে শুনান ও আলোচনা করে অসমে ছবি নির্মাণের কার্য আরম্ভ করেন। স্থানীয় মঞ্চ ও অন্যান্য অনুষ্ঠানে কর্মরত যুবকদের তিনি ছবি নির্মাণের প্রশিক্ষন দিয়ে বিভিন্ন দায়িত্ব অর্পন করেন। ব্রজেন বরুয়ার এই বিপ্লবি চিন্তাধারার ফলে পরবর্ত্তী সময়ে অসমের চলচিত্র পরিচালক-প্রয়োজক ছবি নির্মাণের জন্য কলকাতার পরিবর্তে অসমে নির্মাণ করার সিদ্ধান্ত নেন। রমেন বরুয়া সংগীত পরিচালনা করার জন্য ছবিটির গীত জনপ্রিয়তা লাভ করে।


title: কমন জেন্ডার-দ্য ফিল্ম

text:
"কমন জেন্ডার-দ্য ফিল্ম" চলচ্চিত্রের সংগীত পরিচালনা করেছেন আরফিন রুমী ও বালাম। গীত রচনা করেছেন অনুরুপ আইচ। জননন্দিত সঙ্গীত তারকা ফেরদৌস ওয়াহিদ প্রায় এক যুগেরও বেশি সময় পর এ ছবির মাধ্যমে চলচ্চিত্রের গান করলেন। এছাড়া প্রথমবার মৌলিক গান গেয়েছেন অভিনয়শিল্পী হাসান মাসুদ। বালাম ও ন্যান্সি প্রথমবার দ্বৈত গান করেছেন এই ছবিটিতে। 'মা' শিরোনামের গান করেছেন বালাম এই প্রথম এটিতেই। এছাড়াও গেয়েছেন আরফিন রুমি, ফকির আরিফ বাউল ও সায়রা রেজা। "ডিজে সঙ্গীত" পরিচালনা করেছেন ডিজে রাহাত।
! ট্র্যাক !! গান !! কণ্ঠশিল্পী !! নোট


title: লাল টিপ

text: লাল টিপ ছবিটি বাংলাদেশসহ বিশ্বের চারটি মহাদেশের পঁচিশটি দেশে একই দিনে মুক্তি দেয়া হবে।“লাল টিপ” চলচ্চিত্রের সংগীত পরিচালনা করেছেন ফুয়াদ, ইবরার টিপু ও আরফিন রুমি। বাংলাদেশের এই তিন সংগীত পরিচালক ছাড়াও তিনবার অস্কার বিজয়ী প্রয়াত সংগীত পরিচালক মরিস জার ছবিটির একটি গানের সংগীত পরিচালনা করেছেন।


title: আলজেরিয়া

text:
আলজেরিয়ার উত্তরে ভূমধ্যসাগর, পূর্বে তিউনিসিয়া ও লিবিয়া, দক্ষিণে নাইজার, মালি এবং মোরিতানিয়া, পশ্চিমে মরক্কো ও পশ্চিম সাহারা। এটি একটি বিশাল দেশ। এটি আফ্রিকার বৃহত্তম এবং বিশ্বের ১০ম বৃহত্তম রাষ্ট্র। দেশটিকে দুইটি সুস্পষ্ট ভৌগলিক অঞ্চলে ভাগ করা যায়। উত্তরপ্রান্তে অবস্থিত অঞ্চলটি তেল নামে পরিচিত। এটি মূলত তেল অ্যাটলাস পর্বতমালাটি নিয়ে গঠিত, যা উপকূলীয় সমভূমিগুলিকে দক্ষিণের দ্বিতীয় অঞ্চলটি থেকে আলাদা করেছে। এখানকার জলবায়ু ভূমধ্যসাগর দ্বারা প্রভাবিত। দক্ষিণের দ্বিতীয় অঞ্চলটি প্রায় সম্পূর্ণই মরুভূমি আবৃত। এই অঞ্চলটি আলজেরিয়ার আয়তনের সিংহভাগ গঠন করেছে। এটি মূলত গোটা উত্তর আফ্রিকা জুড়ে বিস্তৃত সাহারা মরুভূমির পশ্চিম অংশ।
আলজেরিয়ার ভূমিরূপের মূল গাঠনিক বৈশিষ্ট্যগুলি আফ্রিকান ও ইউরেশীয় ভূত্বকীয় পাতগুলির মধ্যে সংঘর্ষের ফলে ভূমধ্যসাগরীয় সীমারেখা বরাবর সৃষ্টি হয়েছে। ফলে দেশটি দুইটি ভিন্ন ভৌগলিক অঞ্চলে বিভক্ত। উত্তরের তেল নামক অঞ্চলটিতে দেশের বেশির ভাগ নাগরিক বাস করেন। এখানে দুইটি ভৌগলিকভাবে নবীন স্তুপপর্বতমালা রয়েছে: তেল অ্যাটলাস পর্বতমালা এবং সাহারান অ্যাটলাস পর্বতমালা। এগুলি সমান্তরালভাবে পূর্ব-পশ্চিমে চলে গেছে এবং উচ্চ মালভূমি দ্বারা এরা নিজেদের থেকে বিচ্ছিন্ন। দক্ষিণের সাহারা মরুভূমি অঞ্চলটি একটি কঠিন, প্রাচীন, আনুভূমিক ও সুষম শিলাস্তরের উপর অবস্থিত। বেশ কিছু মরূদ্যান ছাড়া এখানে তেমন কোন জনবসতি নেই। তবে এখানে প্রচুর লুক্কায়িত খনিজ সম্পদ আছে, যার মধ্যে পেট্রোলিয়াম ও প্রাকৃতিক গ্যাস অন্যতম।
ক্রমাগত বৃক্ষ ও উদ্ভিদ নিধন এবং ভূমিক্ষয়ের কারণে উর্বর বাদামী মাটিযুক্ত এলাকার আয়তন কমে গেছে। কেবল কিছু উচ্চভূমিতেই এরকম উর্বর মাটি দেখতে পাওয়া যায়; সেখানে এখনও চিরহরিৎ ওকে অরণ্যের দেখা মেলে। উত্তর তেল পর্বতমালার অপেক্ষাকৃত নিচু অঞ্চলগুলিতে মূলত ভূমধ্যসাগরীয় লাল মাটি পাওয়া যায়। দক্ষিণের দিকে অগ্রসর হবার সাথে সাথে আর্দ্রতা ও মাটির পরিপক্কতা ক্রমাগত কমতে থাকে। এই অঞ্চলে আবহাওয়ার কারণে রাসায়নিক উপায়ে শিলাভাঙ্গন ও জৈবিক বস্তুর সঞ্চয় খুবই কম। মরু অঞ্চলগুলিতে প্রায় সার্বক্ষণিক শক্তিশালী বায়ুপ্রবাহজনিত ভূমিক্ষয়ের কারণে মাটি সৃষ্টির প্রক্রিয়া আরও ব্যহত হয়। ১৯৭০-এর দশকের মাঝামাঝি সাহারা মরুভূমির উত্তরমুখী দখল ঠেকানোর জন্য একটি সবুজ প্রতিবন্ধক বলয় তৈরির একটি উচ্চাভিলাষী প্রকল্প শুরু হয়েছিল। প্রকল্পটিতে প্রায় ২০ কিমি প্রশস্ত এবং প্রায় ১৬০০ কিমি দীর্ঘ একটি ফিতাসদৃশ ভূমিকে বনে রূপান্তরিত করার কথা ছিল। প্রকল্পটি আংশিকভাবে সফল হয়। ১৯৮০-র দশকের মধ্যভাগে আরও প্রায় ৩৬০০ বর্গকিলোমিটার এলাকা বনায়ন করার প্রকল্প হাতে নেওয়া হয়।


title: আর রাব আল খালি মরুভূমি

text: আর রাব আল খালি মরুভূমি () বিশ্বের বৃহত্তম বালুময় মরুভূমিগুলির একটি। এটি আরব উপদ্বীপের দক্ষিণ তৃতীয়াংশে অবস্থিত। দক্ষিণ সৌদি আরব, ওমান, সংযুক্ত আরব আমিরাত ও ইয়েমেনের অংশবিশেষ এই মরুভূমিতে পড়েছে। মরুভূমিটির আয়তন ৬,৫০,০০০ বর্গকিলোমিটার, যা বাংলাদেশের আয়তনের প্রায় সাড়ে চার গুণ। অত্যন্ত উত্তপ্ত ও বসবাসের অযোগ্য এই মরুভূমিতে কোন লোক বাস করে না। এমনকি দুঃসাহসী আরব বেদুইনরাও কেবল এর প্রান্তসীমাতেই বিচরণ করে থাকে। বিংশ শতাব্দীর মাঝমাঝি পশ্চিমা অভিযাত্রীরা মরুভূমিটি ঘুরে দেখতে শুরু করেন। এখানে তাপমাত্রা দুপুরের দিকে ৫৫ ডিগ্রী সেলসিয়াস ছাড়িয়ে যায়, আর এখানকার বালিয়াড়িগুলি ৩০০ মিটারেরও বেশি উঁচু হতে পারে। সম্ভবত গোটা পৃথিবীতেই এটি জীবনের জন্য সবচেয়ে প্রতিকূল অঞ্চল। কিন্তু তা সত্ত্বেও পুরো মরুভূমি জুড়েই বিভিন্ন ধরনের স্থানীয় উদ্ভিদ ও পশুপাখির দেখা মেলে, যা বিজ্ঞানীদের জন্য একটি বিস্ময়ের বিষয়।


title: আফ্রিকার ইতিহাস

text: বর্তমানে প্রাপ্ত নিওলিথিক যুগের কিছু খেদাইকৃত শিলিলিপি এবং সাহারা মরুভূমিতে প্রাপ্ত প্রাগৈতিহাসিক যুগের স্মৃতিস্তম্ভের বৃহৎ আকারের বেশ কিছু প্রস্তরখন্ড হতে যা জানা গেছে সে অনুসারে তুষার যুগে উত্তর আফ্রিকার শুষ্ক ঘাসাচ্ছাদিত সমতলভূমিতে শিকারী এবং পশু ও ফসল সংগ্রহকারী সংস্কৃতি বিদ্যমান ছিল। বর্তমানে যেখানে সাহারা মরুভূমি অবস্থিত সেখানে প্রাচীনকালের এক সময় ভালোরকমের কৃষিকাজ হত বলেও জানা গেছে। কিন্তু যখন সাহারার মরুকরণ শুরু হয় তখন এখানকার কৃষিজীবী জনগণ নীল নদের উপত্যকায় বসবাসের মাধ্যমে সেখানে কেন্দ্রীভূত হতে শুরু করে। সেখানেই প্রাচীন মিশরীয় সভ্যতা ও সংস্কৃতির ভিত্তিভূমি স্থাপিত হয়। তবে এই স্থাপনকালে মিশরে শিক্ষা-দীক্ষার প্রচলন হয়নি। প্রত্নতাত্ত্বিক গবেষণায় এটিই প্রতীয়মান হয় যে নীল নদের উপত্যকা জুড়ে মানব বসতির ইতিহাস ফারাও রাজাদের সাম্রাজ্য স্থাপনের ইতিহাসের চেয়েও অনেক পুরনো। এই অঞ্চলে প্রায় ৬০০০ খৃস্টপূর্বাব্দে সুসংঘটিত কৃষিকাজের সূচনা ঘটে।


title: কালো গণ্ডার

text: আফ্রিকান বৃহৎ স্তন্যপায়ী জীবজগতের অন্যান্য উপাদানগুলির মতোই, আজকের চেয়ে প্রাগৈতিহাসিক সময়ে মহাদেশের উত্তরের অংশে কালো গণ্ডার সম্ভবত বিস্তৃত ছিল। যাইহোক, এটি সাদা গণ্ডারের মতো বিস্তৃত নয় বলে মনে হয়। নিখুঁত জীবাশ্ম অবশিষ্টাংশ এখনও এই এলাকায় পাওয়া যায় নি এবং সাহারা মরুভূমি জুড়ে পাওয়া প্রচুর প্রশ্রয়জগৎ প্রায়ই কালো বা সাদা গণ্ডার বর্ণাচ্ছে কিনা তা নিখুঁতভাবে সিদ্ধান্ত নিতে খুব পরিকল্পিত হয়। দক্ষিণপূর্ব মিশরের পূর্ব মরুভূমি থেকে পেত্রগ্লিথগুলি প্রত্যক্ষভাবে প্রাগৈতিহাসিক সময়ে এই এলাকার কালো গণ্ডারের ঘটনাটি দেখায়।.


title: মাগরেব

text: মাগরেব () উত্তর আফ্রিকার একটি অঞ্চল। বর্তমানে মাগরেব কথাটি দিয়ে মরক্কো, আলজেরিয়া ও তিউনিসিয়ার সমগ্র অঞ্চলকে বোঝানো হয়; ব্যাপকতর অর্থে লিবিয়া ও মোরিতানিয়াকেও এর অন্তর্ভুক্ত করা হয়। অতীতে আরবি ভাষাতে মাগরেব বলতে অবশ্য দেশ তিনটির যেসব অংশ সুউচ্চ অ্যাটলাস পর্বতমালার উত্তরে ও ভূমধ্যসাগরের তীরে অবস্থিত ছিল, সেগুলিকে বোঝানো হত। কোন কোন ইতিহাসবিদ স্পেন, পর্তুগাল, সিসিলি দ্বীপ এবং মাল্টা দ্বীপপুঞ্জকেও মাগরেবের অন্তর্ভুক্ত করেন। মাল্টা দ্বীপপুঞ্জে আজও আরবি ভাষার মাগরেবীয় একটি উপভাষা প্রধান ভাষা হিসেবে প্রচলিত। অ্যাটলাস পর্বতমালা এবং সাহারা মরুভূমির কারণে মাগরেব অঞ্চলটি আফ্রিকার বাকী অংশ থেকে আংশিকভাবে বিচ্ছিন্ন। জলবায়ু, ভূমিরূপ, অর্থনীতি ও ঐতিহাসিক দিক থেকে এটি ভূমধ্যসাগরীয় অঞ্চলের সাথেই বেশি জড়িত।